ടീച്ചറിന്റെ കരങ്ങൾക്ക് ഒരു സാന്ത്വനത്തിന്റെ സ്പർശം തോന്നി… – കഥാതീരം\nടീച്ചറിന്റെ കരങ്ങൾക്ക് ഒരു സാന്ത്വനത്തിന്റെ സ്പർശം തോന്നി…\nApril 7, 2021 April 7, 2021 adminLeaveaComment on ടീച്ചറിന്റെ കരങ്ങൾക്ക് ഒരു സാന്ത്വനത്തിന്റെ സ്പർശം തോന്നി…\n” ഭാവിയിൽ നിങ്ങൾക്ക് ആരാവാനാണ് ആഗ്രഹം? ഓരോരുത്തരായി ഉത്തരം പറയൂ ”\nശോഭന ടീച്ചറുടെ ചോദ്യം. ടീച്ചർ മലയാളം അധ്യാപികയാണ്. ടീച്ചറിന്റെ പഠനരീതി എല്ലാവരുടെയും പോലെയല്ല. ചില പ്രത്യേകതകളുണ്ട്. പഠിപ്പിക്കേണ്ട സിലബസിനു പുറമെ പാഠ്യേതര വിഷയങ്ങളും കുട്ടികളുടെ സ്വഭാവ രൂപവൽക്കരണത്തിനാവശ്യമുള്ള മറ്റു പല കാര്യങ്ങളും പഠിപ്പിച്ചു തരും. അതുകൊണ്ടു തന്നെ കുട്ടികളുടെ മനസ്സിൽ ടീച്ചർ ഇടം നേടിക്കഴിഞ്ഞു അകലെയുള്ള ഒരു മലയോര ഗ്രാമത്തിൽ നിന്നു വന്ന ടീച്ചറിന് ആ ഗ്രാമത്തിന്റെ വിശുദ്ധിയുമുണ്ട്.\nടീച്ചർ ചോദിച്ച ചോദ്യത്തിന് കുട്ടികൾ ഓരോരുത്തരായി ഉത്തരം പറഞ്ഞു വരികയാണ് ആദ്യത്തെ നിരകളിലിരിക്കുന്ന കുട്ടികളുടെ ഊഴം കഴിഞ്ഞാൽ പിന്നെ രാഹുലിന്റെ ഊഴമാണ്. താനെന്തുത്തരം പറയും? രാഹുൽ വേദനയോടെയും അതിലേറെ ഭയത്തോടെയും ഓർത്തു. തനിക്കങ്ങിനെ എന്തെങ്കിലും ലക്ഷ്യമുണ്ടോ ? അതാ ടീച്ചർ തന്റെ നേരെയാണ് നോക്കുന്നത്. താനെന്തെങ്കിലും പറഞ്ഞേ ഒക്കൂ. മറ്റു കുട്ടികളെല്ലാം തന്നെത്തന്നെ നോക്കിയിരിക്കുകയാണ്. ആകെ നിശ്ശബ്ദത .\n“എനിക്ക് …. എനിക്ക് ഒന്നുമാകേണ്ട ടീച്ചർ. ”\nകുട്ടികളെല്ലാം കൂട്ടച്ചിരി. താനെന്തു പറയാനാണ്? എല്ലാവരും ഡോക്ടർ, എഞ്ചിനീയർ, ടീച്ചർ എന്നൊക്കെ പറഞ്ഞു. ഒരു വേശ്യയുടെ മകനായ താൻ എന്തുത്തരമാണു പറയുക? താനെന്തെങ്കിലും പറഞ്ഞാൽത്തന്നെ അതൊരു കൂട്ടച്ചിരിക്ക് വകയാവുകയേയുള്ളു. തന്റെ അമ്മ ഒരു വേശ്യയാണെന്ന് ആർക്കാണറിയാത്തത്? അവന്റെ കുഞ്ഞു മനസ്സ് വേദനിച്ചു.\n“സൈലൻസ് പ്ളീസ്. ”\nടീച്ചർ ചൂരൽ കൊണ്ട് മേശമേൽ ശക്തിയായി അടിച്ചു. എല്ലാവരും നിശ്ശബ്ദരായി.\nഉച്ചയ്ക്കവൻ ഊണു കഴിഞ്ഞ് വെറുതെ വാകമരച്ചുവട്ടിൽ നിൽക്കുമ്പോൾ അടുത്ത ക്ളാസ്സിലെ നയന വന്നു പറഞ്ഞു രാഹുലിനെ ശോഭന ടീച്ചർ വിളിക്കുന്നു എന്ന്. എന്തിനായിരിക്കും ടീച്ചർ വിളിപ്പിച്ചത്? തന്റെ ഉത്തരം ടീച്ചറിന് ഇഷ്ടപ്പെട്ടില്ലേ? മറ്റു കുട്ടികൾ കാണാതെ അവൻ സ്റ്റാഫ് റൂമിലേക്കു ചെന്നു.\n“ടീച്ചർ എന്നെ വിളിച്ചോ?”\n” ഇവിടെ വരൂ. രാഹുൽ എന്താ അങ്ങിനെ പറഞ്ഞത്? എല്ലാ കുട്ടികൾക്കും ഒരു ലക്ഷ്യമുണ്ട്. നിനക്കു മാത്രം ഒന്നുമില്ലേ?”\nടീച്ചറിന്റെ ചോദ്യത്തിനുത്തരം പറയാൻ അവനൊന്നുമില്ലായിരുന്നു. തറയിലേക്കു നോക്കി തല കുമ്പിട്ടു നിൽക്കാനേ കഴിഞ്ഞുള്ളു. ടീച്ചർ അവന്റെ താടി പിടിച്ചുയർത്തി. ആ സമയം മറ്റു ചില ടീച്ചർമാർ അവിടേക്കു കടന്നുവന്നപ്പോൾ ശോഭന ടീച്ചർ പെട്ടെന്നവനോടു പൊയ്ക്കോളാൻ പറഞ്ഞു.\nവൈകുന്നേരം വീട്ടിലേയ്ക്കുള്ള യാത്രയിൽ ടീച്ചറിന്റെ ചോദ്യവും തന്റെ ഉത്തരവും കുട്ടികളുടെ കൂട്ടച്ചിരിയുമായിരുന്നു അവന്റെ മനസ്സു നിറയെ. ഓരോന്നു ചിന്തിച്ചു നടക്കുമ്പോൾ രാഹുൽ എന്നൊരു വിളി കേട്ടാണ് തിരിഞ്ഞു നോക്കിയത്. ശോഭന ടീച്ചർ.\n“രാഹുൽ ….. നിൽക്കവിടെ. ഞാനും വരുന്നു.”\n” ടീച്ചർ എങ്ങോട്ടാ?”\n“നിന്റെ വീട്ടിലേക്ക്. ”\nഅവൻ ഞെട്ടിപ്പോയി. ടീച്ചറെന്തിനാണ് തന്റെ വീട്ടിലേക്കു വരുന്നത്? അവനൊന്നും മനസ്സിലായില്ല.\n“വേണ്ട ടീച്ചർ വീട്ടിലേക്കു വരേണ്ട. ”\nഅവനപ്പോൾ അങ്ങിനെ പറയാനാണു തോന്നിയത്.\n“അതെന്താ രാഹുൽ ?”\n“ടീച്ചർ, എന്നോടൊന്നും ചോദിക്കേണ്ട . ടീച്ചർ വരേണ്ട .”>\nശോഭന ടീച്ചർ അതിശയത്തോടെ അവനെ നോക്കി. അവന്റെ തോളിൽ തട്ടി ചേർത്തുപിടിച്ചു.\n“രാഹുൽ നീ നടക്ക്.\nഅവൻ ടീച്ചറിന്റെ കൈ തട്ടി മാറ്റി,\n” ടീച്ചർ എന്റെ വീട്ടിലേയ്ക്കാണെങ്കിൽ ഞാനിപ്പോൾ വീട്ടിലേയ്ക്കില്ല”\nഅവനു ദേഷ്യവും അമർഷവും വന്നു. അവന്റെ കണ്ണിൽ നിന്നും കണ്ണീർ ധാരധാരയായി ഒഴുകി.\n“രാഹുൽ നീ എന്തിനാ കരയുന്നെ? നിനക്കെന്തുപറ്റി?” ടീച്ചർ സാരിയുടെ തുമ്പുകൊണ്ട് അവന്റെ കണ്ണീർ തുടച്ചു. ടീച്ചറിന്റെ കരങ്ങൾക്ക് ഒരു സാന്ത്വനത്തിന്റെ സ്പർശം തോന്നി. അവൻ കരച്ചിൽ നിർത്തി ടീച്ചറിനെ ദയനീയമായി നോക്കി. അവന്റെ കണ്ണിൽ ഒരാശ്വാസത്തിന്റെ തിളക്കം ടീച്ചർ കണ്ടു.\nഅവൻ വാതരോരാതെ ഓരോന്നും സംസാരിച്ചുകൊണ്ടു നടന്നു. അങ്ങനെ വീട്ടിലെത്തി. പെട്ടെന്ന് അവൻ ആരെയോ കണ്ടു ഭയപ്പെട്ടതുപോലെ നിന്നു. ആരോ വന്നിട്ടുണ്ട്. മുറ്റത്ത് ഒരു കാർ കിടക്കുന്നു.. ഡ്രൈവർ സീറ്റിൽ ഒരാൾ. കാറിനടുത്തേക്കു ധൃതിയിൽ നടന്നടുക്കുന്ന അണിഞ്ഞൊരുങ്ങിയ ആ സ്ത്രീയെ കാണുമ്പോഴെ അത് രാഹുലിന്റെ അമ്മയാണെന്ന് മനസ്സിലാകും. അവൻ ദയനീയമായി ടീച്ചറിനെ നോക്കി.\n“ഞാൻ രാഹുലിന്റെ ടീച്ചറാണ്.’\nകാറിനകത്തേക്കു കയറാൻ തുടങ്ങിയ സ്ത്രീയെ നോക്കി ടീച്ചർ പറഞ്ഞു. അവർ ഒട്ടും താല്പര്യമില്ലാത്ത മട്ടിൽ ടീച്ചറിനെയും മകനെയും നോക്കി.\n“എത്ര നേരമായെടാ സ്കൂൾ വിട്ടിട്ട്. കൊച്ചിനു പാൽ എടുത്തു വച്ചിട്ടുണ്ട്. ഉണരുമ്പോൾ എടുത്തു കൊടുത്തേക്കണം. ”\nഅവൻ വീണ്ടും നിസ്സഹായതയോടെ ടീച്ചറിനെ നോക്കി. അവർ കാറിൽ കയറി. കാർ എവിടയ്ക്കോ പാഞ്ഞു പോയി.\n” ടീച്ചർ … അതാണെന്റെ അമ്മ . ഇനി തിരിച്ചു വരുമ്പോൾ ഒന്നുകിൽ പാതിരാത്രിയാകും. അല്ലെങ്കിൽ വെളുപ്പിനെ ”\nടീച്ചർക്ക് ഒന്നും മിണ്ടാനായില്ല. വളരെ വിഷമം തോന്നി. ഇത്രയും ദാരുണമായ ചുറ്റുപാടിൽ നിന്നു വരുന്ന ഒരു കുട്ടി പോലും ഈ സ്കൂളിൽ ഉണ്ടാവില്ല. ടീച്ചർ വേദനയോടെ ഓർത്തു. ഇരുത്തംവന്ന ഒരു പെണ്ണിനെപ്പോലെ അവൻ ഓരോന്നു ചെയ്യുകയാണ്. ഈ സമയം തൊട്ടിലിൽ കിടന്നുറങ്ങുകയായിരുന്ന കുട്ടി കരയാൻ തുടങ്ങി. ഒരു അമ്മയുടെ കരവിരുതോടെ അവൻ തൊട്ടിലിൽ നിന്നും കുട്ടിയെ എടുത്ത് വീണ്ടും ഉറക്കാൻ ഒരു വിഫലശ്രമം നടത്തി. പക്ഷേ കുട്ടി കരച്ചിലോടു കരച്ചിൽ. ടീച്ചർ അവന്റെ കയ്യിൽ നിന്നും കുട്ടിയെ വാങ്ങി മുറ്റത്തേക്കിറങ്ങി. കുറച്ചു കഴിഞ്ഞപ്പോൾ കുട്ടി ടീച്ചറുമായി നല്ല .ഇണക്കത്തിലായി. രാഹുൽ ഫീഡിംഗ് ബോട്ടിലിൽ പാലുമായി വന്നു കുട്ടിയെ വാങ്ങി പാൽ കൊടുത്തു കൊണ്ടിരുന്നു.\nടീച്ചറിന്റെ കണ്ണു നിറഞ്ഞു പോയി. എത്ര പാടവത്തോടെയാണ് അവനോരോ കാര്യങ്ങൾ ചെയ്യുന്നത്. ഇതിനിടയിലും മോശമല്ലാത്ത രീതിയിൽ അവൻ പഠിക്കുന്നു മുണ്ട്. അവനൊരു വേശ്യയുടെ മകനായതു കൊണ്ടായിരിക്കാം മിക്ക കുട്ടികളും അവനോടു കൂട്ടുകൂടാറില്ല. പക്ഷേ അതൊന്നും അവനെ ബാധിക്കുന്നില്ല എന്നു തോന്നും ചില നേരത്തെ അവന്റെ പെരുമാറ്റം കണ്ടാൽ . ഒരു പക്ഷേ ജീവിതത്തിൽ ഇതിലും വലിയ പ്രശ്നങ്ങൾ അഭിമുഖീകരിക്കുന്നതു കൊണ്ടായിരിക്കാം.\nഇതിനിടയിൽ അവൻ ഒരു ഗ്ലാസ്സിൽ കട്ടൻ കാപ്പിയുമായി വന്നു ടീച്ചർക്കു നേരെ നീട്ടി.\n“രാഹുൽ നീയെന്തിനാ ഇപ്പോ കാപ്പിയിട്ടത് ?”\n” ടീച്ചർ ആദ്യമായി ഈ വീട്ടിൽ വന്നിട്ട് ഒന്നുമില്ല തരാൻ.”\nഅവൻ തന്റെ നിസ്സഹായത വെളിപ്പെടുത്തി.\n” എനിക്കൊന്നും വേണ്ട. നീ ഇവിടെ വന്നിരിക്ക്. ”\nടീച്ചർ അവനോട് വിവരങ്ങളെല്ലാം ചോദിച്ചു മനസ്സിലാക്കി. അവന്റെ അച്ഛൻ ഒരു ലോറി ഡ്രൈവറായിരുന്നു. ഒരിക്കൽ ലോഡുമായി പോകുമ്പോൾ പൊലീസിന്റെ പിടിയിലായി. വണ്ടി ചെക്കു ചെയ്തപ്പോൾ കുറെ കഞ്ചാവിന്റെ പൊതികൾ . അച്ഛൻ പൊലീസ്സിന്റെ കണ്ണുവെട്ടിച്ച് ഓടി രക്ഷപ്പെട്ടു.. എവിടെയാണെന്ന് ഒരറിവുമില്ല. ഈ സമയം അമ്മ ഗർഭിണിയായിരുന്നു.\nപിന്നീടുള്ള ജീവിതം വളരെ ദുരിതപൂർണ്ണമായിരുന്നു. ബന്ധുക്കൾ ഞങ്ങളിൽ നിന്നകന്നു കൊണ്ടിരുന്നു. നാട്ടുകാരുടെ സഹായം കൊണ്ട് അമ്മയുടെ പ്രസവച്ചിലവുകൾ നടന്നു. തനിക്കൊരനിയത്തിയായി . അച്ഛൻ ഉണ്ടായിരുന്നപ്പോൾ ഞങ്ങളുടെ ജീവിതം സ്വർഗ്ഗതുല്യമായിരുന്നു. അച്ഛൻ പോയതിനു ശേഷം ജീവിതത്തിന്റെ ബുദ്ധിമുട്ടുകൾ തരണം ചെയ്യാൻ നന്നേ പ്രയാസപ്പെട്ടു. താൻ സഹായത്തിനായി പല ബന്ധുവീടുകളും കയറിയിറങ്ങി. എല്ലാവരും കൈ മലർത്തി.\nഅവൻ ഒരു ദീർഘ നിശ്വാസം വിട്ടു കൊണ്ട് തുടർന്നു. രാത്രികാലങ്ങളിൽ ഞങ്ങളുടെ വീടിനു മുമ്പിലൂടെ അടുത്തുള്ള ചേട്ടന്മാരൊക്കെ നടക്കുക പതിവായി. എന്നെയും അനിയത്തിയെയും കെട്ടിപ്പിടിച്ച് കരഞ്ഞു കരഞ്ഞു അമ്മ നേരം വെളുപ്പിക്കും. അമ്മയുടെ ആഭരണങ്ങൾ ഓരോന്നായി വിൽക്കാൻ തുടങ്ങി. എല്ലാം തീർന്നപ്പോൾ അമ്മയ്ക്കു വേറൊരു വഴിയുമില്ലാതായി. അങ്ങിനെയാണ് ഒരിക്കലും പോകരുതാത്ത ഈ വഴിയിലേക്കു തിരിഞ്ഞത്. ഉറക്കെ ഒന്നു സംസാരിക്കുക പോലും ചെയ്യാതിരുന്ന അമ്മ ആളാകെ മാറി. മക്കളോടുള്ള ഇടപെടലിൽ പോലുമൊരു കാർക്കശ്യ സ്വഭാവം കൈവന്നു. തനിക്കമ്മയോടു സംസാരിക്കാൻ തന്നെ ഭയമായി. അയൽവാസികൾ കണ്ടില്ലെന്നു നടിച്ചു. ബന്ധുക്കൾ തീരെ വരാതായി.\n“ടീച്ചർ ടീച്ചറിനി ഇവിടെ വരരുത്. വന്നാൽ ടീച്ചറിന്റെ പേരും പോകും. ” അവൻ രണ്ടു കൈ കൊണ്ടും മുഖം പൊത്തി കരഞ്ഞു.. ഒരു ഏഴാം ക്ളാസ്സുകാരന് ചിത്രശലഭത്തെപ്പോലെ പാറിപ്പറക്കേണ്ട സമയത്ത് ജീവിതത്തിന്റെ കയ്പുനീർ കുടിക്കേണ്ടിവരുന്നു .\n“ടീച്ചർ….. എനിക്കമ്മയോടൊരു ദേഷ്യവുമില്ല. തെറ്റോ ശരിയോ എന്നെനിക്കറിയില്ല. അമ്മ ഈ വഴി തെരഞ്ഞെടുത്തില്ലായിരുന്നെങ്കിൽ ഒരു പക്ഷേ ഞങ്ങളിന്നീ ഭൂമുഖത്തുണ്ടാകുമായിരുന്നില്ല. എനിക്കൊറ്റ ആഗ്രഹമേയുള്ളു. നന്നായി പഠിച്ച് ഒരു ജോലി നേടുക. പിന്നെ ഞാനെന്റെ അമ്മയെ ഒരു ജോലിക്കും വിടില്ല. അമ്മയേയും അനിയത്തിയേയും ഞാൻ പൊന്നുപോലെ നോക്കും ”\nആ ഏഴാം ക്ലാസ്സ് കാരന്റെ നിശ്ചയദാർഢ്യത്തിനു മുന്നിൽ ടീച്ചറിന് ഒന്നും മിണ്ടാൻ കഴിഞ്ഞില്ല. ടീച്ചർ ഒരു തീരുമാനമെടുത്തു. ഈ കുടുംബത്തെ എങ്ങിനെയെങ്കിലും രക്ഷിക്കണം. വെറുതെ സഹതാപം കാണിച്ചിട്ടെന്തു കാര്യം? കുറച്ചുനേരം കൂടി അവിടെ ചെലവഴിച്ചിട്ട് ടീച്ചർ യാത്ര പറഞ്ഞിറങ്ങി. ആറു മണിയ്ക്കകം ടീച്ചറിന് ഹോസ്റ്റലിൽ ഹാജരാകേണ്ടതാണ്.\nടീച്ചർ അവിടെ നിന്നിറങ്ങുമ്പോൾ അയൽവക്കത്തുള്ള ചില പെണ്ണുങ്ങൾ അർത്ഥം വച്ചു ചിരിക്കുന്നുണ്ടായിരുന്നു. അതൊന്നും ശോഭന ടീച്ചറിനെ വിഷമിപ്പിച്ചില്ല. ടീച്ചറിന്റെ മനസ്സിൽ മുഴുവനും രാഹുലും അവന്റെ അമ്മയും അനിയത്തിയുമായിരുന്നു.\nഹോസ്റ്റലിലെത്തിയിട്ടും ടീച്ചറിന്റെ മനസ്സിൽ നിന്നും ആ കുടുംബം വിട്ടു പോയിരുന്നില്ല. ടീച്ചർ ചില തീരുമാനങ്ങളെടുത്തു. പിറ്റെ ദിവസം അതി രാവിലെ അവർ രാഹുലിന്റെ വീട്ടിലെത്തി. അവിടെ ചെല്ലുമ്പോൾ അവന്റെ അമ്മ ചില പണികളിലായിരുന്നു. ടീച്ചറിനെ കണ്ടപ്പോൾ അവരുടെ മുഖത്ത് ദേഷ്യവും വെറുപ്പുമെല്ലാം ഇരച്ചുകയറി.\n“എന്താ ….എന്തു വേണം? ഞങ്ങളെ ജീവിക്കാൻ സമ്മതിക്കില്ലേ?”\nഅവർ സംസാരിക്കാൻ തീരെ കൂട്ടാക്കുന്ന മട്ടില്ല. എന്തു വന്നാലും അവരോടു സംസാരിച്ചിട്ടേ പോവുള്ളു. അവർ മനസ്സിൽ ഉറപ്പിച്ചു. ഒരു വേശ്യയുടെ മകൻ എന്ന പേരിൽ രാഹുൽ ഇനിയും അറിയപ്പെടരുത് . അതിനായി താനിനി എന്തും ചെയ്യും. ഇത്രയും നേരം താനവിടെ നിന്നിട്ടും അവർ ഒരു ആതിഥ്യമര്യാദയും കാണിച്ചില്ല. അവർ അടുക്കളയിലേക്കു പോയി. ടീച്ചർ നേരെ അടുക്കളയിലേക്കു ചെന്നു.\n” ചേച്ചീ ഞാൻ വന്നത് ഒരത്യാവശ്യ കാര്യം സംസാരിക്കാനാണ് . ദയവു ചെയ്ത് എനിക്കിത്തിരി സമയം തരുമോ? ”\nഅവരുടെ മുഖത്തെ ദേഷ്യം അലിഞ്ഞില്ലാതാകുനതായി ടീച്ചർക്കു തോന്നി. ടീച്ചർക്കു ധൈര്യമായി. ടീച്ചർ വാചാലയായി. തലേ ദിവസം ക്ലാസ്സിൽ നടന്ന സംഭവവും രാഹുലിന് കൂട്ടുകാരുടെയിടയിലുള്ള പേരും എല്ലാം ടീച്ചറിന്റെ സംസാര വിഷയമായി. എല്ലാം കേട്ടു കഴിഞ്ഞപ്പോൾ കണ്ണിൽ നിന്നും കുടുകുടെ ഒഴുകുന്ന കണ്ണുനീരിനെ നിയന്ത്രിക്കാൻ അവർ വല്ലാതെ പാടുപെടുന്നുണ്ടായിരുന്നു. അവർ എല്ലാം ഉപേക്ഷിക്കാമെന്നു സത്യം ചെയ്തു. കണ്ണുനീർ തുടച്ചു കൊണ്ട് ടീച്ചറിന്റെ കൈ തന്റെ കൈക്കുള്ളിലാക്കി.\n“ഇനി മരിക്കേണ്ടി വന്നാലും ഈ തൊഴിലിലേക്കില്ല. ”\nസ്കൂളിൽ പോകേണ്ട സമയമായതിനാൽ വൈകുന്നേരം വരാമെന്നു പറഞ്ഞ് ടീച്ചർ പോയി. കൂടെ രാഹുലും അവന്റെ മുഖത്ത് പതിവില്ലാത്ത സന്തോഷം അലതല്ലി. ചോദിക്കുന്നതിനുമാത്രം ഉത്തരം പറഞ്ഞിരുന്ന അവൻ എന്തൊക്കെയോ പറഞ്ഞു കൊണ്ടിരുന്നു.\nടീച്ചറിന്റെ മനസ്സിൽ ചില കണക്കുകൂട്ടലുകളുണ്ടായിരുന്നു. ക്ലാസ്സില്ലാത്ത സമയത്ത് ടീച്ചർ ഫോണിൽ ആരോടൊക്കെയോ സംസാരിച്ചു കൊണ്ടിരുന്നു. ഏതായാലും രാഹുലിന്റെ അമ്മയ്ക്ക് നന്നായി തയ്ക്കാനറിയാം. പണ്ട് തയ്യൽക്കടയിൽ ജോലിക്കു പോകുന്നസമയത്താണ് രാഹുലിന്റെ അച്ഛനെ കണ്ടു മുട്ടിയത് എന്നു പറഞ്ഞതോർത്തു. നഗരത്തിൽ ഒരു പ്രമുഖ തുണിക്കടയിൽ ഓർഡർ അനുസരിച്ചു തയ്ച്ചു കൊടുക്കുന്ന ഒരു ജോലിക്ക് ആളെ ആവശ്യമുണ്ടെന്ന് പത്രത്തിൽ ടീച്ചർ കണ്ടിരുന്നു. അത് അവിടത്തെ ഓണറുമായി സംസാരിച്ചു റെഡിയാക്കാൻ ടീച്ചറിനു കഴിഞ്ഞു .\nവൈകുന്നേരം രാഹുലുമായി അവന്റെ വീട്ടിലേക്കാണ് അന്നും ശോഭന ടീച്ചർ . പോയത്. ഇപ്രാവശ്യം രാഹുലിന്റെ അമ്മ ടീച്ചറിനെ കാത്തിരിക്കുന്നതു പോലെ തോന്നി. സംസാരിക്കുന്നതിനിടയിൽ അവർ അകലേക്കു നോക്കി എന്തോ ഭയപ്പെടുന്നതു പോലെ ടീച്ചർക്കു തോന്നി. അവരുടെ ദൃഷ്ടി പാഞ്ഞിടത്തേയ്ക്ക് ടീച്ചർ നോക്കി. ഞെട്ടിപ്പോയി. തലേ ദിവസത്തെ ഡ്രൈവർ കാറുമായി വന്നിരിക്കുന്നു. ഉള്ളിൽ ഭയമുണ്ടായെങ്കിലും പുറമെ എന്തും നേരിടാൻ ധൈര്യമുണ്ട് എന്ന മട്ടായിരുന്നു ടീച്ചർക്ക്. അയാളുമായി ചില വാക്കുതർക്കങ്ങളൊക്കെ ഉണ്ടായി. ടീച്ചർ ഒട്ടും വിട്ടു കൊടുത്തില്ല. അവർ കാറിന്റെ നമ്പർ കുറിച്ചെടുത്തു. അയാളുടെ സംസാരം കേട്ടാൽ അവരെയും കൊണ്ടല്ലാതെ അവിടെ നിന്നും അയാൾ പോകില്ല എന്നു തോന്നും. ഈ സമയം രാഹുലിന്റെ അമ്മ ഒന്നും പ്രതികരിച്ചില്ല. ടീച്ചറിന്റെ നേരെ എന്തൊക്കെയാ ആക്രോശിച്ചിട്ട് കാറിത്തുപ്പി അയാൾ പോയി. പിറ്റെ ദിവസം ശനിയാഴച ആയിരുന്നതിനാൽ ടീച്ചറിന് ക്ലാസ്സില്ലായിരുന്നു. അന്നു ടീച്ചർ രാവിലെ തന്നെ രാഹുലിന്റെ വീട്ടിലെത്തി. ദൂരെ വെച്ചേ ടീച്ചർ വരുന്നത് അവൻ കണ്ടിരുന്നു. അവൻ ഓടിപ്പോയി അമ്മയെ വിളിച്ചു കൊണ്ടുവന്നു.. മുമ്പെങ്ങും കാണാത്ത ഒരു ധൈര്യം ആ സ്ത്രീയ്ക്കു കൈവന്നതുപോലെ ടീച്ചർക്കു തോന്നി.\nഅന്ന് ഉച്ചയോടു കൂടി ടീച്ചറും രാഹുലും അമ്മയും അനിയത്തിയും കൂടി നഗരത്തിലുള്ള ആ വലിയ തുണിക്കടയിൽ ചെന്നു.. പിറ്റെ ദിവസം മുതൽ ജോലിക്കു കയറിക്കൊള്ളാനുള്ള അനുവാദവും കിട്ടി. പക്ഷേ രാഹുൽ സ്കൂളിൽ പോകുമ്പോഴും അമ്മ രാവിലെ പോകുമ്പോഴും അനിയത്തിക്കുട്ടിയുടെ കാര്യം എന്താകും? അതിനും ടീച്ചർ തന്നെ പോംവഴി കണ്ടെത്തി. തയ്ക്കാനുള്ള തുണികൾ വീട്ടിൽ കൊണ്ടുവന്നു തയ്ക്കുക . തയ്ച്ചു കഴിഞ്ഞ് അറിയിച്ചാൽ കടയിൽ നിന്നു തന്നെ ആളു വന്നുകൊണ്ടു പൊയ്ക്കോളും .\nഎല്ലാം ടീച്ചറിന്റെ മിടുക്ക്. അവർ വീട്ടിലേയ്ക്കു യാത്രയായി . ഓട്ടോയിലിരിക്കുമ്പോൾ രാഹുലിന്റെ അമ്മയുടെ കണ്ണിൽ നിന്നും കണ്ണീർ തുള്ളികൾ അടർന്നു വീഴുന്നുണ്ടായിരുന്നു. അവർ തന്റെ തൊട്ടടുത്തിരുന്ന ടീച്ചറിനെ തന്റെ തോളോടു ചേർത്തുപിടിച്ചു . അതിലെല്ലാ നന്ദി പ്രകടനങ്ങളും ഉണ്ടായിരുന്നു.\nഞാനും തന്നെ പോലെ വീടിനും കുടുംബത്തിനും വേണ്ടി കുറെ നാള് ഈ മരുഭൂമിയിൽ പണി എടുത്തു…\nവെെശാഖം, ഒരു താലിയുടെ കഥ ഭാഗം 29 വായിക്കൂ…\nതകർന്ന ഹൃദയങ്ങൾ തമ്മിൽ…..\nക്യാമ്പസിലെ ചെഗുവേര, തുടർക്കഥ ഭാഗം 34 വായിക്കൂ…


ന്യൂനപക്ഷ മന്ത്രാലയ ഓഫിസ് ഇനി സംഘ് ആചാര്യന്‍െറ പേരില് | Madhyamam\ndate_range 20 Sep 2016 11:17 PM GMT\nന്യൂനപക്ഷ മന്ത്രാലയ ഓഫിസ് ഇനി സംഘ് ആചാര്യന്‍െറ പേരില്\nന്യൂഡല്‍ഹി: ഉറിയിലെ ഭീകരാക്രമണവും കശ്മീരിലെ പ്രതിസന്ധിയും നേരിടാന് മാര്‍ഗമറിയാതെ ഇരുട്ടില് തപ്പുന്നതിനിടെ തലസ്ഥാനത്ത് തിരക്കിട്ട് നടക്കുന്നത് കെട്ടിടങ്ങളുടെയും റോഡുകളുടെയും പേരുമാറ്റത്തിനായുള്ള ഒരുക്കങ്ങള്. ചൊവ്വാഴ്ച ഒരു മന്ദിരത്തിന്‍െറ പേരുമാറ്റം ഒൗദ്യോഗികമായി നിര്‍വഹിക്കുകയും ചെയ്തു.\nന്യൂനപക്ഷ മന്ത്രാലയം സ്ഥിതി ചെയ്യുന്ന പര്യാവരണ് ഭവന് ഇനിമേല് സംഘ്പരിവാര് ആചാര്യന് പണ്ഡിറ്റ് ദീന ദയാല് ഉപാധ്യായയുടെ പേരിലാണ് അറിയപ്പെടുക. പണ്ഡിറ്റ് ദീനദയാല് അന്ത്യോദയ ഭവന് എന്നു പേരുമാറ്റുന്ന കര്‍മം കേന്ദ്രമന്ത്രി എം. വെങ്കയ്യനായിഡു നിര്‍വഹിച്ചു. അവസാനത്തെ ആളും മുന്നേറണം എന്ന ഉപാധ്യായയുടെ സന്ദേശമാണ് അന്ത്യോദയ എന്നതെന്നും ഇത് ന്യൂനപക്ഷ മന്ത്രാലയത്തിന് ഏറ്റവും യോജിക്കുന്നതാണെന്നും മന്ത്രി പറഞ്ഞു. പരിസ്ഥിതി മന്ത്രാലയം കൂടി പ്രവര്‍ത്തിച്ചിരുന്ന സി.ജി.ഒ കോംപ്ളക്സിലെ ഈ കെട്ടിടത്തിന് നേരത്തെ പര്യാവരണ് ഭവന് എന്നായിരുന്നു പേര്. മുന്‍മന്ത്രി നജ്മ ഹിബത്തുല്ലയാണ് പേരുമാറ്റണമെന്ന ആവശ്യം ഉന്നയിച്ചിരുന്നതെന്നും വെങ്കയ്യ പറഞ്ഞു.\nപ്രധാനമന്ത്രിയുടെയും മറ്റു പ്രമുഖ വ്യക്തികളുടെയും വീടുകള് സ്ഥിതി ചെയ്യുന്ന റേസ്കോഴ്സ് റോഡിന്‍െറ പേരുമാറ്റുന്നതിനെച്ചൊല്ലിയാണ് മറ്റൊരു മുറവിളി. ഇന്ത്യന് സംസ്കാരത്തിന് യോജിക്കാത്ത ഈ പേര് മാറ്റണമെന്ന് ന്യൂഡല്‍ഹിയില് നിന്നുള്ള ബി.ജെ.പി എം.പിയായ മീനാക്ഷി ലേഖിയാണ് ആവശ്യമുയര്‍ത്തിയിരിക്കുന്നത്. ദീനദയാല് ഉപാധ്യായയുടെ ജന്മശതാബ്ദി ആഘോഷത്തിന്‍െറ ഭാഗമായി അദ്ദേഹത്തിന്‍െറ സന്ദേശം ഉള്‍ക്കൊണ്ട് ഏകാത്മ മാര്‍ഗ് എന്നു പേരുമാറ്റണമെന്നാവശ്യപ്പെട്ട് ലേഖി സര്‍ക്കാറിന് കത്തയച്ചിട്ടുണ്ട്. എന്നാല്, സംഘ്പരിവാറിന്‍െറ താല്‍പര്യപ്രകാരം പേരുമാറ്റാന് സമ്മതിക്കില്ളെന്ന് പ്രഖ്യാപിച്ച് ആം ആദ്മി രംഗത്തുണ്ട്. പേരുമാറ്റണമെങ്കില് തന്നെ രാജ്യത്തിന്‍െറ വീരജവാന്മാരുടെ ഓര്‍മക്കുവേണ്ടിയാകണമെന്ന് എം.എല്.എയും മുന് കമാന്‍ഡോയുമായ സുരീന്ദര് സിങ് ആവശ്യപ്പെട്ടു. അക്ബര് റോഡിന്‍െറ പേ ര് മഹാറാണ പ്രതാപ് മാര്‍ഗ് എന്നാക്കണമെന്ന ആവശ്യവും സംഘ്പരിവാര് വീണ്ടും കുത്തിപ്പൊക്കുന്നുണ്ട്.


പുത്തന് ട്യൂസോണ് ഉടനെത്തും, ആകാംക്ഷയില് വാഹനലോകം | 2020 Hyundai Tucson face lift\nMumbai, First Published 6, Jul 2020, 5:34 PM\nഈ മാസം 14-നാണ് പുത്തൻ ട്യൂസോൺ ഇന്ത്യയിൽ വിപണിയിലേക്ക് എത്തുക\nദക്ഷിണ കൊറിയൻ വാഹന നിർമാതാക്കളായ ഹ്യുണ്ടായിയുടെ എസ്‍യുവി ട്യൂസോണിന്‍റെ പുതിയ പതിപ്പിനെ രാജ്യത്തെ വാഹനപ്രേമികള് ആകാംക്ഷയോടെ കാത്തിരിക്കുകയാണ്. 2016ല് ആദ്യം നിരത്തിലെത്തിയ ട്യൂസോൺ എസ്‌യുവിയുടെ പുതിയ മോഡലിനെ 2018-ലെ ന്യൂയോർക്ക് ഓട്ടോ ഷോയിലാണ് ആഗോള വിപണിക്കായി കമ്പനി അവതരിപ്പിച്ചത് . പുത്തൻ ട്യൂസോൺ അതെ വർഷം തന്നെ ഇന്ത്യയിലും എത്തും എന്നാണ് പ്രതീക്ഷിച്ചിരുന്നത്. എന്നാൽ 2020 ഫെബ്രുവരിയിൽ നടന്ന ഓട്ടോ എക്സ്പോയിലാണ് പുത്തൻ ട്യൂസോൺ ഇന്ത്യയിൽ എത്തിയത്.\nതുടർന്ന് വാഹനം 2020 ഏപ്രിൽ വില്പനക്ക് എത്തും എന്ന് കരുതിയിരുന്നെങ്കിലും കൊറോണ വൈറസ് വ്യാപനത്തെത്തുടർന്ന് രാജ്യത്ത് പ്രഖ്യാപിച്ച ലോക്ക്ഡൗൺ ലോഞ്ച് നീട്ടിക്കൊണ്ടുപോയി. ഒടുവിൽ മാസങ്ങൾ വൈകി പുത്തൻ ഹ്യുണ്ടായ് ട്യൂസോൺ വിപണിയിലേക്ക് എത്തുകയാണെന്നാണ് പുതിയ വാര്‍ത്തകള്.\nഈ മാസം 14-നാണ് പുത്തൻ ട്യൂസോൺ ഇന്ത്യയിൽ വിപണിയിലേക്ക് എത്തുക. ബിഎസ്6 പാലിക്കുന്ന 2.0-ലിറ്റർ പെട്രോൾ, ഡീസൽ എഞ്ചിനുകളായിരിക്കും പുത്തൻ ട്യൂസോണിന്‍റെ ഹൃദയം. 155 എച്ച്പി പവറും 192 എൻഎം ടോർക്കും പെട്രോൾ എൻജിൻ ഉത്പാദിപ്പിക്കുമ്പോൾ ഡീസൽ എൻജിൻ 185 എച്ച്പി പവറും 400 എൻഎം ടോർക്കും നൽകും. 6-സ്പീഡ് മാന്വൽ, 6-സ്പീഡ് ഓട്ടോമാറ്റിക് എന്നിവയാണ് ട്രാൻസ്മിഷൻ ഓപ്ഷനുകൾ. 6-സ്പീഡ് മാന്വൽ, 6-സ്പീഡ് ഓട്ടോമാറ്റിക് എന്നിവയാണ് ട്രാൻസ്മിഷൻ ഓപ്ഷനുകൾ. GL, GLS എന്നിങ്ങനെ രണ്ട് ട്രിം ഓപ്ഷനുകളിൽ വില്പനക്കെത്തുന്ന പുത്തൻ ഹ്യുണ്ടായ് റ്റ്യുസോണിന് ഇപ്പോഴുള്ള മോഡലിനേക്കാൾ (18.76 ലക്ഷം മുതൽ 27 ലക്ഷം വരെ) വിലകൂടുതൽ പ്രതീക്ഷിക്കാം.\nപുത്തൻ ഹ്യുണ്ടായ് കാറുകളിലെ സ്ഥിരം സാന്നിധ്യമായ കാസ്‍കേഡിങ് ഗ്രിൽ ആണ് പുറംമോടിയിലെ പ്രധാനമാറ്റം. ഇപ്പോൾ വില്പനയിലുള്ള മോഡലിന്റെ3സ്ലാറ്റിന് പകരം ക്രോമിന്റെ ധാരാളിത്തമുള്ള പുത്തൻ ഗ്രില്ലിൽ4സ്ലാറ്റ് ഗ്രിൽ പാറ്റേൺ ആണ്. ഇതോടൊപ്പം ഷാർപ്പായ ഹെഡ്ലൈറ്റുകളും എൽ-ആകൃതിയിലുള്ള എൽഇഡി ഡേടൈം റണ്ണിംഗ് ലാമ്പുകൾ, പുതിയ ഫോഗ് ലാമ്പ് ഹൗസിങ് എന്നിവ മുൻവശത്തിന് പുത്തൻ ലുക്ക് നൽകുന്നു.\nപരിഷ്ക്കരിച്ച ഡാഷ്ബോർഡിന് നടുവിലായുള്ള ഫ്ലോട്ടിംഗ് ടച്ച്സ്ക്രീൻ ഇൻഫോടെയ്ൻമെന്റ് സിസ്റ്റം ഇന്റീരിയറിനെ വേറിട്ടതാക്കുന്നു. ഈ പുത്തൻ ഇൻഫോടൈന്മെന്റ് സിസ്റ്റത്തിന് താഴെയായി എസി വെന്റുകൾ പുനഃക്രമീകരിച്ചിട്ടുണ്ട്. പുതിയ ഡാഷ്‌ബോർഡ് രൂപകൽപ്പനയോടെയാണ് വാഹനം എത്തുന്നത്. ഹ്യുണ്ടായിയുടെ ബ്ലൂ ലിങ്ക് കണക്റ്റുചെയ്‌ത കാർ സവിശേഷതകൾ ഉൾക്കൊള്ളുന്ന 8.0 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം, വയർലെസ് ചാർജറുകൾ, പനോരമിക് സൺറൂഫ്, ഇലക്ട്രിക് ഫ്രണ്ട്-പാസഞ്ചർ സീറ്റ് ക്രമീകരണം എന്നിവയും പുതിയ പതിപ്പിനെ വേറിട്ടതാക്കുന്നു.\nഡ്യുവൽ ടോൺ ഇന്റീരിയർ തീമിന് മാറ്റമില്ലെങ്കിലും പുതുക്കിയ ഇൻസ്ട്രുമെന്റ് ക്ലസ്റ്റർ ലെതർ സീറ്റുകൾ എന്നിവ ഉൾവശത്തിന് പുതുമ നൽകും. രണ്ടാം നിര യാത്രക്കാർക്ക് യുഎസ്ബി ചാർജിംഗ്, വയർലെസ് ചാർജിംഗ്, പനോരമിക് സൺറൂഫ്, ഫോർവേഡ് കൊളിഷൻ അവോയ്ഡൻസ് അസിസ്റ്റ്, ലെയ്ൻ കീപ്പിംഗ് അസിസ്റ്റ്, അഡാപ്റ്റീവ് ക്രൂയിസ് കൺട്രോൾ എന്നിങ്ങനെ നിരവധി ഫീച്ചറുകള് വാഹനത്തിലുണ്ട്.\nപുത്തൻ ഡിസൈനിലുള്ള ഡയമണ്ട് കട്ട് അലോയ് വീലുകൾ ആണ് വശങ്ങളിലെ മുഖ്യ ആകർഷണം. പിൻഭാഗത്ത് ടെയിൽ ലൈറ്റിന്റെ ഡിസൈനിൽ ചെറിയ മാറ്റങ്ങൾ വരുത്തി കൂടുതൽ ആകർഷണീയമാക്കിയിട്ടുണ്ട്. ബമ്പറിൽ നിന്ന് റിഫ്ലക്ടറുകൾ ടെയിൽ‌ഗേറ്റിലേക്ക് നീങ്ങിയതാണ് മറ്റൊരു വ്യത്യാസം.\nഎംജി ഹെക്ടർ, ജീപ്പ് കോമ്പസ്സിന്, ടാറ്റ ഹരിയർ തുടങ്ങിയ എസ്‌യുവികൾ ആയിരിക്കും പുത്തൻ ട്യൂസോണിന്‍റെ എതിരാളികൾ.\nLast Updated 6, Jul 2020, 5:34 PM


മോഹന്‍ലാലിന്റെ ആരാധകര് ഒന്നടങ്കം ആവേശത്തോടെ കാത്തിരിക്കുന്ന ചിത്രമാണ് ലൂസിഫര്. ചിത്രത്തിന്റെ ഷൂട്ടിംഗ് ആരംഭിച്ചതും ഫസ്റ്റ് ലുക്ക് പോസ്റ്റര് പുറത്തിറങ്ങിയതുമെല്ലാം എല്ലാവരിലും സന്തോഷം ഇരട്ടിച്ചിരുന്നു. പ്രഖ്യാപന വേളമുതല് മികച്ച സ്വീകാര്യതയായിരുന്നു ചിത്രത്തിന് എല്ലായിടത്തുനിന്നും ലഭിച്ചിരുന്നത്. ചിത്രത്തില് സ്റ്റീഫന് നെടുമ്പളളിയായുളള മോഹന്‍ലാലിന്റെ വരവിനായുളള കാത്തിരിപ്പിലാണ് എല്ലാവരുമുളളത്. പൃഥ്വിരാജ് ആദ്യമായി സംവിധായകന്റെ കുപ്പായമണിയുന്ന ചിത്രമാണ് ലൂസിഫര് എന്ന പ്രത്യേകതയും ഈ ചിത്രത്തിനുണ്ട്. ലൂസിഫറിന്റെ വിശേഷങ്ങളുമായാണ് മോഹന്‍ലാല് ഇപ്പോള് എത്തുന്നത്. പ്രേക്ഷകര്‍ക്ക് ഇഷ്ടപ്പെടുന്ന എല്ലാ ചേരുവകളും ചേര്‍ന്ന ചിത്രമാണ് ലൂസിഫറെന്നാണ് മോഹന്‍ലാലിന്റെ ഭാഷ്യം.\n‘പഴയ ഒരുപാട് സംഭവങ്ങള് ഈ സിനിമയില് ഉണ്ടാകും. നിങ്ങള് കണ്ട കുറ സംഭവങ്ങള്. പക്ഷേ അതെല്ലാം പുതിയ ശൈലിയില് ഈ സിനിമയില് കാണാം. ഇതൊരു സംവിധായകന്റെ സിനിമയാണ്.’\n‘ഇരുട്ടിന്റെ രാജകുമാരന് മാത്രമല്ല ലൂസിഫര്. വളരെ പോസിറ്റിവ് ആയ ഒരാള് കൂടിയാണ്. ലൂസിഫര് ദൈവത്തിനു പ്രിയപ്പെട്ടവനായിരുന്നു. അദ്ദേഹത്തെ എങ്ങനെ നിങ്ങള് കാണുന്നു എന്നതിനെ ആശ്രയിച്ചാണ് ഈ സിനിമയും. സ്‌നേഹത്തോടെ കണ്ടാല് സ്‌നേഹമുണ്ടാകും അല്ലാതെയാണെങ്കില് മോശക്കാരനും.\n‘പൃഥ്വിരാജിന്റെ ചിത്രമാണ് ലൂസിഫര് എന്നതു തന്നെയാണ് ഏറ്റവും വലിയ പ്രത്യേകത. ഇത്രയും തിരക്കുള്ള ഒരാള് ഇങ്ങനെയൊരു സിനിമ ചെയ്യുന്നു എന്നതാണ് വെല്ലുവിളി. സിനിമയെ വളരെ സീരിയസായി കാണുന്ന ആളാണ് അദ്ദേഹം. പ്രേക്ഷകര്‍ക്ക് ഇഷ്ടപ്പെടുന്ന എല്ലാ ചേരുവകളുള്ള സിനിമാണ് ലൂസിഫര്. നിങ്ങള് കണ്ട ഒരുപാട് കാര്യങ്ങള് സിനിമയിലുണ്ടാകാം.’\n‘പൃഥ്വി എന്നെ അത്ഭുതപ്പെടുത്തിയിട്ടുമുണ്ട്. ഒരു സംവിധായകന് എന്ന് പറയുന്നത് സിനിമയുടെ മേധാവിയാണ്. കമാന്‍ഡിങ് പവര് വേണ്ടി വരും. അതിലേക്ക് ഒക്കെ പൃഥ്വിരാജ് പെട്ടെന്ന് ഇഴുകിചേര്‍ന്നു. എനിക്ക് ചെറുപ്പം മുതലേ അറിയാവുന്നതാണ് പൃഥ്വിരാജിനെ. പോസറ്റീവായും സീരിയസായും സിനിമയെ സമീപിക്കുന്ന ആളാണ്. ഇത്രയും സിനിമകളില് അഭിനയിച്ചിട്ടും അതിന്റെ കമാന്‍ഡിങ് ഏറ്റെടുക്കാന് സാധിച്ചത് തന്നെ വലിയ കാര്യം’.\n‘സംവിധായകനാകുമ്പോള് ചിലപ്പോള് ക്ഷുഭിതനാകേണ്ടി വരും. അത് ക്ഷുഭിതനാകാന് വേണ്ടി ക്ഷുഭിതനാകുന്നതല്ല. എന്തെങ്കിലും വിഷയം ഉണ്ടാകുമ്പോഴല്ലേ. ആ കാര്യം കഴിഞ്ഞാല് അത് മറക്കും. അങ്ങനെ കുറച്ചൊക്കെ ക്ഷുഭിതനുമാണ് പൃഥ്വിരാജ്. അച്ഛന്റെ സ്വഭാവം പോലെ.’\n‘വലിയൊരു സിനിമയാണ് ലൂസിഫര്. മലയാള സിനിമയില് സാധാരണ ഇല്ലാത്തതുപോലെ വലിയ സ്റ്റാര് കാസ്റ്റും ഒക്കെ ഉള്ള ചിത്രമാണ്. ഒരു വലിയ സന്ദേശവും ചിത്രം പറയുന്നുണ്ട്. അങ്ങനെ പറഞ്ഞുപോയാല് ചിലപ്പോള് കഥ മുഴുവന് പറഞ്ഞുപോകും. വ്യത്യസ്തമായ രീതിയിലാണ് ലൂസിഫറിന്റെ ഷൂട്ടിങ്.’\n‘വിവേക് ഒബ്‌റോയിയുമായി വീണ്ടും അഭിനയിക്കുകയുമാണ്. വിവേക് ഒബ്‌റോയി സിനിമയിലേക്ക് വന്നത് അദ്ദേഹത്തിന്റെ റോളിന്റെ പ്രത്യേകത കൊണ്ടുതന്നെയാണ്. ചിത്രം എടുക്കുന്ന രീതിയും വ്യത്യസ്തമാണ് എന്ന് അദ്ദേഹത്തിന് മനസ്സിലായിട്ടുണ്ടാകണം’.-മോഹന്‍ലാല് പറഞ്ഞു.\n’25 വര്‍ഷം മുമ്പാണ് ഫാസില് സാറിനൊപ്പം നോക്കെത്താ ദൂരത്തില് അഭിനയിക്കുന്നത്. പൃഥ്വിരാജ് എന്റെ വീട്ടില് കയറിവന്ന് ചോദിച്ചതുകൊണ്ടാണ് ലൂസിഫറില് അഭിയിക്കുന്നതെന്നാണ് അദ്ദേഹം എന്നോട് പറഞ്ഞത്. വളരെ ചെറുപ്പം മുതലേ പൃഥ്വിക്ക് ഫാസില് സാറിനെ അറിയാം. 35 വര്‍ഷം മുമ്പ് എന്റെ ആദ്യ ഷോട്ടും പാച്ചിക്കയുടെ മുന്നിലായിരുന്നു. ഈ സിനിമയില് വളരെ നന്നായി തന്നെ അദ്ദേഹം അഭിനയിച്ചിട്ടുണ്ട്’.-മോഹന്‍ലാല് പറഞ്ഞു.


മൂന്നാം ഏകദിനം: ആഞ്ഞടിച്ച് കിവീസ് പേസര്‍മാര്; ഇന്ത്യക്ക് തകര്‍ച്ചയോടെ തുടക്കം | New Zealand vs India 3rd Odi Live Updates India loss eary wickets\nമൂന്നാം ഏകദിനം: ആഞ്ഞടിച്ച് കിവീസ് പേസര്‍മാര്; ഇന്ത്യക്ക് തകര്‍ച്ചയോടെ തുടക്കം\nസ്‌കോര് ബോര്‍ഡില് 32 റണ്‍സ് ചേര്‍ക്കുന്നതിനിടെ ഇന്ത്യക്ക് രണ്ട് വിക്കറ്റ് നഷ്‌ടമായി. ഓപ്പണര് മായങ്ക് അഗര്‍വാളും നായകന് വിരാട് കോലിയുമാണ് പുറത്തായത്.\nBay Oval, First Published Feb 11, 2020, 8:08 AM IST\nബേ ഓവല്: ന്യൂസിലന്‍ഡിനെതിരായ മൂന്നാം ഏകദിനത്തില് ആശ്വാസജയം തേടിയിറങ്ങിയ ടീം ഇന്ത്യക്ക് തുടക്കം തകര്‍ച്ചയോടെ. സ്‌കോര് ബോര്‍ഡില് 32 റണ്‍സ് ചേര്‍ക്കുന്നതിനിടെ ഇന്ത്യക്ക് രണ്ട് വിക്കറ്റ് നഷ്‌ടമായി. ഓപ്പണര് മായങ്ക് അഗര്‍വാളും നായകന് വിരാട് കോലിയുമാണ് പുറത്തായത്. ഒടുവില് റിപ്പോര്‍ട്ട് ലഭിക്കുമ്പോള് എട്ട് ഓവറില് 35/2 എന്ന സ്‌കോറിലാണ് ഇന്ത്യ. പൃഥ്വി ഷായും ശ്രേയസ് അയ്യരുമാണ് ക്രീസില്.\nമൂന്ന് പന്തില് ഒരു റണ്‍സെടുത്ത ഓപ്പണര് മായങ്ക് അഗര്‍വാളിനെ രണ്ടാം ഓവറിലെ അവസാന പന്തില് കെയ്‌ല് ജമൈസണ് ബൗള്‍ഡാക്കി. കോലിയെ ഏഴാം ഓവറില് ഹാമിഷ് ബെന്നറ്റിന്‍റെ പന്തില് ജമൈസണ് പിടിച്ചാണ് പുറത്താക്കിയത്. 12 പന്തില് ഒന്‍പത് റണ്‍സ് മാത്രമാണ് കിംഗ് കോലിക്ക് നേടാനായത്.\nഇന്ന് തോറ്റാല് ഇന്ത്യ പരമ്പരയില് വൈറ്റ്‌വാഷ് ചെയ്യപ്പെടും. പരമ്പരയിലെ ആദ്യ രണ്ട് ഏകദിനങ്ങളും ന്യൂസിലന്‍ഡ് വിജയിച്ചിരുന്നു. മൂന്നോ അതിലധികമോ മത്സരങ്ങളുള്ള വിദേശ ഏകദിന പരമ്പരയില് ഇന്ത്യ അവസാനമായി വൈറ്റ്‌വാഷ് ചെയ്യപ്പെട്ടത് മുപ്പതുവര്‍ഷം മുന്‍പാണ്. 1989ല് അന്ന് വെസ്റ്റ് ഇന്‍ഡീസ് ഇന്ത്യയെ 5-0ന് നാണംകെടുത്തി. ഏകദിനത്തില് അതിന് മുന്‍പ് രണ്ട് തവണ ഇന്ത്യ വൈറ്റ്‌വാഷ് ചെയ്യപ്പെട്ടിട്ടുണ്ട്.\nLast Updated Feb 11, 2020, 8:29 AM IST


2021, ഓഗസ്റ്റ് 18, ബുധനാഴ്‌ച\nPosted By: KL Scholarships ഓഗസ്റ്റ് 18, 2021 LeaveaReply\nസംസ്ഥാനത്ത് ഹയർ സെക്കൻഡറി, വൊക്കേഷണൽ ഹയർ സെക്കൻഡറി ഒന്നാം വർഷ പരീക്ഷാ തിയ്യതികളിൽ മാറ്റമില്ല . നിശ്ചയിച്ച പ്രകാരം സെപ്റ്റംബർ6മുതൽ 16 വരെയാണ് ഹയർസെക്കൻഡറി പരീക്ഷ. സെപ്റ്റംബർ7മുതൽ 16 വരെ വോക്കേഷണൽ ഹയർസെക്കൻഡറി പരീക്ഷയും നടക്കും.ഒന്നാം വർഷ ഹയർ സെക്കൻഡറി, വോക്കേഷണൽ ഹയർ സെക്കൻഡറി മാതൃകാ പരീക്ഷകൾ ഓഗസ്റ്റ് 31 മുതൽ സെപ്റ്റംബർ4വരെ നടക്കും. ഒന്നാം വർഷ വിദ്യാർഥികൾക്ക് ഹയർസെക്കൻഡറി ചോദ്യമാതൃകകൾ പരിചയപ്പെടുന്നതിനു അവസരം നൽകുന്നതിനാണ് മാതൃകാ പരീക്ഷ നടത്തുന്നത്.\nവിക്ടേഴ്സ് ക്ലാസുകൾക്ക് നാളെ മുതല് അവധി\nസംസ്ഥാനത്തെ സ്കൂൾ വിദ്യാർഥികൾക്കായി വിക്ടേഴ്സ് ചാനൽ വഴി സംപ്രേഷണം ചെയ്യുന്ന ഓൺലൈൻ ക്ലാസുകൾക്ക് നാളെ മുതൽ അവധി. ഓഗസ്റ്റ് 19 മുതല് 23 വരെയാണ് വിക്ടേഴ്സ് ക്ലാസുകൾക്ക് അവധി.ഓഗസ്റ്റ് 24 ഓടെ ക്ലാസുകൾ പുനരാരംഭിക്കും. പ്ലസ് വണ് പൊതുപരീക്ഷയ്ക്ക് മുമ്പ് കുട്ടികള്‍ക്ക് സംശയനിവാരണത്തിനുള്ള ലൈവ് ഫോണ്-ഇന് പരിപാടികളും സംപ്രേഷണം ചെയ്യും. പിന്നീട് പ്ലസ് വണ് പൊതു പരീക്ഷയ്ക്ക് ശേഷമായിരിക്കും പ്ലസ് ടു ക്ലാസുകള് പുനഃരാരംഭിക്കുക. ക്ലാസുകളും പ്ലസ് വണ് ഓഡിയോ ബുക്കുകളും സമയക്രമവും firstbell.kite.kerala.gov.in പോര്‍ട്ടലില് ലഭ്യമായിരിക്കും.\nജേണലിസം പി.ജി ഡിപ്ലോമ: അപേക്ഷാ തീയതി നീട്ടി\nകാലിക്കറ്റ് പ്രസ്സ് ക്ലബിന്റെ കീഴില് പ്രവര്‍ത്തിക്കുന്ന ഇന്‍സ്റ്റിറ്റ്യൂട്ട് ഓഫ് കമ്മ്യൂണിക്കേഷന് ആന്റ് ജേണലിസം നടത്തുന്ന കമ്മ്യൂണിക്കേഷന് ആന്റ് ജേണലിസം പോസ്റ്റ് ഗ്രാജ്വേറ്റ് ഡിപ്ലോമ കോഴ്‌സിന് അപേക്ഷ സ്വീകരിക്കുന്ന തീയതി ആഗസ്റ്റ് 26 വരെ നീട്ടി..ഇന്‍സ്റ്റിറ്റ്യൂട്ടിന്റെ വെബ്‌സൈറ്റില് (www.icjcalicut.com) നല്‍കിയ ലിങ്ക് മുഖേന ഓണ്‍ലൈനായാണ് അപേക്ഷിക്കേണ്ടത്. അപേക്ഷാഫീസ് 300/രൂപ .\nപ്ലസ് വണ് പ്രവേശനത്തിന്എയ്ഡഡ് സ്‌കൂളുകളില് കമ്യൂണിറ്റി ക്വാട്ട\nഎയ്ഡഡ് സ്കൂളുകളിലെ പ്ലസ് വൺ പ്രവേശനത്തിന് ഈ വർഷം കമ്യൂണിറ്റിക്വാട്ടാ സീറ്റുകൾ ലഭ്യമാകും. സംവരണം പാലിക്കപ്പെടണമെന്ന കോടതി നിർദ്ദേശത്തിന്റെ അടിസ്ഥാനത്തിലാണ് പ്ലസ് വൺ പ്രവേശനത്തിന് കമ്യൂണിറ്റി ക്വാട്ട പുനഃസ്ഥാപിക്കുന്നത്. പ്ലസ് വൺ പ്രവേശനത്തിനുള്ള പ്രോസ്പെക്ടസിൽ സംവരണവുമായി ബന്ധപ്പെട്ട നിർദേശങ്ങൾ ഉൾപ്പെടുത്താൻ സർക്കാർ നിർദേശം നൽകി. എയ്ഡഡ് സ്കൂളുകളിലെ 30 ശതമാനംസംവരണത്തിൽ 20 ശതമാനം മാനേജ്മെന്റ് ക്വാട്ടയും 10ശതമാനം കമ്യൂണിറ്റിക്വാട്ടയ്ക്കും നീക്കിവയ്ക്കും.\n202-22 അധ്യയന വർഷത്തെ ഹയർസെക്കണ്ടറി വൊക്കേഷണൽ ഹയർസെക്കണ്ടറി വിഭാഗങ്ങളുടെ ഒന്നാംവർഷ പ്രവേശനത്തിനുള്ള ഓൺലൈൻ അപേക്ഷ ആഗസ്റ്റ് 24 മുതൽ സമർപ്പിക്കാം. അപേക്ഷാ സമർപ്പണവുമായി ബന്ധപ്പെട്ട കൂടുതൽ വിവരങ്ങൾ www.admission.dge.kerala.gov.in ൽ ലഭ്യമാവും. ഹയർസെക്കണ്ടറി ഒന്നാംവർഷ പ്രവേശനത്തിന് www.admission.dge.kerala.in എന്ന വെബ്‌സൈറ്റിലെ ‘Click for Higher Secondary Admission’ എന്ന ലിങ്കിൽ ക്ലിക്ക് ചെയ്ത് അപേക്ഷിക്കാം. വൊക്കേഷണൽ ഹയർസെക്കണ്ടറി ഒന്നാംവർഷ പ്രവേശനത്തിന് ‘Click for Admission to NSQF Courses (VHSE)’ എന്ന വെബ്‌സൈറ്റിലെ എന്ന ലിങ്കിൽ അപേക്ഷിക്കാം.\nസർട്ടിഫിക്കറ്റ് കോഴ്‌സ് ഇൻ ഫാർമസി (ഹോമിയോ): അപേക്ഷ ക്ഷണിച്ചു\n2021 സെപ്റ്റംബർ ആറ് മുതൽ ആരംഭിക്കുന്ന സർട്ടിഫിക്കറ്റ് കോഴ്‌സ് ഇൻ ഫാർമസി (ഹോമിയോ) റഗുലർ/ സപ്ലിമെന്ററി പരീക്ഷയ്ക്കുള്ള അപേക്ഷകൾ ക്ഷണിച്ചു. നിശ്ചിത അപേക്ഷാഫോറം തിരുവനന്തപുരം/ കോഴിക്കോട് ഗവ.ഹോമിയോപ്പതിക് മെഡിക്കൽ കോളേജുകളിൽ നിന്നും ഡോ. എ.കെ.ബി മിഷൻ ട്രസ്റ്റിൽ നിന്നും ആഗസ്റ്റ് 18 മുതൽ ലഭിക്കും. പൂരിപ്പിച്ച അപേക്ഷകൾ പിഴയില്ലാതെ ആഗസ്റ്റ് 27 വൈകുന്നേരം അഞ്ചു മണിവരെയും 10 രൂപ പിഴയോടെ സെപ്റ്റംബർ ഒന്നു വൈകുന്നേരം അഞ്ചു മണിവരെയും സ്വീകരിക്കും. അപേക്ഷകൾ തിരുവനന്തപുരം ഗവ.ഹോമിയോ മെഡിക്കൽ കോളേജിന്റെ വെബ്‌സൈറ്റായ www.ghmct.org ൽ ലഭ്യമാണ്. ഗവ. ഹോമിയോപ്പതിക് മെഡിക്കൽ കോളേജ് കോഴിക്കോടും തിരുവനന്തപുരവുമാണ് പരീക്ഷാ കേന്ദ്രങ്ങൾ.\nഅപേക്ഷ സമര്‍പ്പിക്കുന്നതിനുള്ള അവസാന തീയതി ആഗസ്റ്റ് 27.\n2021-22 അദ്ധ്യയനവര്‍ഷത്തെ ബിരുദപ്രവേശനത്തിന് സ്‌കൗട്ട്, ഗൈഡ്, റേഞ്ചര്, റോവര് എന്നിവയില് ഹയര്‍സെക്കന്ററി തലത്തില് രാജ്യപുരസ്‌കാര്, നന്മമുദ്ര സര്‍ട്ടിഫിക്കറ്റുകള് ലഭിച്ചവര്‍ക്ക് 15 മാര്‍ക്ക് ഗ്രേസ്മാര്‍ക്ക് നല്‍കാന് സര്‍വകലാശാല ഉത്തരവായിട്ടുണ്ട്. ഓണ്‍ലൈന് രജിസ്‌ട്രേഷന് സമയത്ത് പ്രസ്തുത വെയ്‌റ്റേജ് രേഖപ്പെടുത്താവുന്നതാണ്.


Pant breaks several records in Adelaide - Malayalam MyKhel\n» ധോണിക്കു പോലുമില്ല, ലോക റെക്കോര്‍ഡിനൊപ്പം റിഷഭ് പന്ത്... ക്യാച്ചുകളുടെ എണ്ണം കേട്ടാല് ഞെട്ടും!!\nധോണിക്കു പോലുമില്ല, ലോക റെക്കോര്‍ഡിനൊപ്പം റിഷഭ് പന്ത്... ക്യാച്ചുകളുടെ എണ്ണം കേട്ടാല് ഞെട്ടും!!\nUpdated: Monday, December 10, 2018, 13:49 [IST]\nലോകറെക്കോര്‍ഡ് സ്വന്തമാക്കി പന്ത് | Oneindia Malayalam\nഅഡ്‌ലെയ്ഡ്: ഇന്ത്യയുടെ മുന് ക്യാപ്റ്റനും ഇതിഹാസ വിക്കറ്റ് കീപ്പറുമായ എംഎസ് ധോണിക്കു തന്നേക്കാള് മികച്ചൊരു പകരക്കാരനെ ഇനി ലഭിക്കാനില്ലെന്നു യുവതാരം റിഷഭ് പന്ത് ഓസ്‌ട്രേലിയക്കെതിരായ ഒന്നാം ക്രിക്കറ്റ് ടെസ്റ്റില് തെളിയിച്ചു. പന്തിന്റെ ബാറ്റിങ് മികവിന്റെ കാര്യത്തില് ആര്‍ക്കും നേരത്തേ സംശയമുണ്ടായിരുന്നില്ല. എന്നാല് വിക്കറ്റ് കീപ്പിങില് ധോണിയേക്കാള് ഏറെ പിന്നിലാണ് പന്തിന്റെ സ്ഥാനമെന്ന് പലരും ചൂണ്ടിക്കാട്ടിയിരുന്നു.\nഇന്ത്യന് ഹീറോ പുജാര മാത്രമല്ല, ഇവര്‍ക്കും കൊടുക്കാം അതേ കൈയടി, ചരിത്ര ജയത്തിനു പിന്നില്...\nപക്ഷെ അഡ്‌ലെയ്ഡില് വിക്കറ്റ് കീപ്പിങിലെ പന്തിന്റെ അവിസ്മരണീയ പ്രകടനത്തോടെ അവരുടെ സംശയങ്ങള് അവസാനിച്ചിട്ടുണ്ടാവും. സാക്ഷാല് ധോണിക്കു പോലും കരിയറില് എത്തിപ്പിടിക്കാനാവാത്ത നേട്ടമാണ് പന്ത് കൈവരിച്ചിരിക്കുന്നത്.\n11 ക്യാച്ചുകള്, ലോക റെക്കോര്‍ഡിനൊപ്പം\nഅഡ്‌ലെയ്ഡ് ടെസ്റ്റില് രണ്ടിന്നിങ്‌സുകളിലായി 11 ക്യാച്ചുകളണ് പന്തിന്റെ ഗ്ലൗസുകളിലൊതുങ്ങിയത്. രണ്ടിന്നിങ്‌സുകളിലായി ഔട്ടായ 20 ഓസീസ് ബാറ്റ്‌സ്മാന്‍മാരില് പകുതിയിലേറെ പേരെയും പന്ത് തന്നെ മടക്കിയെന്ന് ചുരുക്കം. ഇതോടെ പന്ത് ഒരു ടെസ്റ്റില് 11 ക്യാച്ചുകളെടുത്ത താരമെന്ന ലോക റെക്കോര്‍ഡിനൊപ്പമെത്തുകയും ചെയ്തു.\nദക്ഷിണാഫ്രിക്കയുടെ മുന് ഇതിഹാസമായ എബി ഡിവില്ലിയേഴ്‌സ്, ഇംഗ്ലണ്ടിന്റെ ബോബ് ടെയ്‌ലര് എന്നിവര്‍ക്കു മാത്രമേ നേരത്തേ ഒരു ടെസ്റ്റില് ഇത്രയും പേരെ ക്യാച്ച് ചെയ്ത് പുറത്താക്കാനായിട്ടുള്ളൂ.\nആദ്യ ഇന്നിങ്‌സില് 6, രണ്ടാമിന്നിങ്‌സില് 5\nആദ്യ ഇന്നിങ്‌സില് ആറും രണ്ടാമിന്നിങ്‌സില് അഞ്ചും ക്യാച്ചുകളെടുത്താണ് പന്ത് ചരിത്രത്തില് തന്റെ പേരും രേഖപ്പെടുത്തിയത്. ഒന്നാമിനന്നിങ്‌സില് ആറു ക്യാച്ചെടുത്തപ്പോള് തന്നെ ഈ നേട്ടം കൈവരിച്ച ആദ്യത്തെ ഇന്ത്യന് വിക്കറ്റ് കീപ്പറായി താരം മാറിയിരുന്നു.\nമുഹമ്മദ് ഷമിയുടെ ബൗളിങില് അവസാന ദിനം മിച്ചെല് സ്റ്റാര്‍ക്കിനെ ക്യാച്ച് ചെയ്തതോടെയാണ് പന്ത് തന്റെ 11ാം ക്യാച്ച് തികച്ചത്. ഇതോടെ 10 ക്യാച്ചുകളെന്ന ഇന്ത്യയുടെ മുന് വിക്കറ്റ് കീപ്പര് വൃധിമാന് സാഹയുടെ റെേേക്കാര്‍ഡും പന്ത് തിരുത്തിയെഴുതി. ഈ വര്‍ഷം കേപ് ടൗണില് ദക്ഷിണാഫ്രിക്കയ്‌ക്കെതിരേയായിരുന്നു സാഹയുടെ നേട്ടം.\nഓസ്‌ട്രേലിയയിലും പുതിയ റെക്കോര്‍ഡ്\nലോക റെക്കോര്‍ഡിനൊപ്പമെത്തുക മാത്രമല്ല മറ്റൊരു റെക്കോര്‍ഡിന് കൂടി അഡ്‌ലെയ്ഡില് പന്ത് അവകാശിയായിട്ടുണ്ട്. ഓസ്‌ട്രേലിയയില് പര്യടനത്തിനെത്തിയ ഒരു ടീമിന്റെ വിക്കറ്റ് കീപ്പര് ടെസ്റ്റില് ഇത്രയും ക്യാച്ചുകളെടുക്കുന്നതും ഇതാദ്യമായാണ്. നേരത്തേ ഇംഗ്ലണ്ടിന്റെ മുന് വിക്കറ്റ് കീപ്പറായ ഡേവിഡ് മുറേയുടെ പേരിലായിരുന്നു ഓസ്‌ട്രേലിയയിലെ റെക്കോര്‍ഡ്. മുറേയുടെ ഒമ്പതു ക്യാച്ചുകളെന്ന റെക്കോര്‍ഡ് പന്ത് പഴങ്കഥയാക്കുകയായിരുന്നു.\nഓസ്‌ട്രേലിയയില് താരത്തിന്റെ കരിയറിലെ ആദ്യത്തെ ടെസ്റ്റ് മല്‍സരം കൂടിയായിരുന്നു അഡ്‌ലെയ്ഡിലേത്.\nകരിയറിലെ ആറാം ടെസ്റ്റ്\nകരിയറിലെ ആറാമത്തെ ടെസ്റ്റിലാണ് പന്തിനെ തേടി ക്യാച്ചുകളുടെ ലോക റെക്കോര്‍ഡെത്തിയത്. 21 കാരനായ താരം ഈ വര്‍ഷത്തെ ഇംഗ്ലണ്ട് പര്യടനത്തിലെ ടെസ്റ്റ് പരമ്പരയിലൂടെയാണ് അരങ്ങേറ്റം കുറിക്കുന്നത്. കന്നി ഇന്നിങ്‌സിലെ ആദ്യ ബോളില് തന്നെ സിക്‌സര് പറത്തി റെക്കോര്‍ഡിട്ട പന്ത് തൊട്ടടുത്ത ടെസ്റ്റില് സെഞ്ച്വറിയും നേടിയിരുന്നു.\nവെസ്റ്റ് ഇന്‍ഡീസിനെതിരേ നാട്ടില് നടന്ന കഴിഞ്ഞ ടെസ്റ്റ് പരമ്പരയിലും മികച്ച പ്രകടനമാണ് പന്ത് കാഴ്ചവച്ചത്.\nRead more about: cricket test india rishabh pant australia adelaide ക്രിക്കറ്റ് ടെസ്റ്റ് ഇന്ത്യ റിഷഭ് പന്ത് ഓസ്‌ട്രേലിയ അഡ്‌ലെയ്ഡ്\nStory first published: Monday, December 10, 2018, 13:47 [IST]


ഡ D ൺ‌ലോഡ് ചെയ്യുക ഡിൻ‌ഫിയ IA35-II ഹുവാൻ‌ക്വറോ FSX & P3D - റിക്കൂ\nഡിൻ‌ഫിയ IA35-II ഹുവാൻക്വറോ FSX & P3D\nവലുപ്പം 33.9 എം.ബി.\nഡൗൺലോഡുകൾ2391\nരചയിതാവ്: വിക്ടർ എം. ആസ്റ്റിസ്, ഗാരി ജോൺസ്, ഡാമിയൻ റാഡിസ്, FSX എൽ‌എൽ‌എസിന്റെ നേറ്റീവ് പരിവർത്തനം\nഇത് ഒരു ആണ് FSX യഥാർത്ഥ FS2004 മോഡലിൽ നിന്നുള്ള "നേറ്റീവ്" മോഡൽ പരിവർത്തനം, മോഡലിന് അനുയോജ്യമാണ് Prepar3D v4. അഞ്ച് ലിവറികൾ, വെർച്വൽ കോക്ക്പിറ്റ്, എക്സ്എൻയുഎംഎക്സ്ഡി പാനൽ, കസ്റ്റം ഗേജുകൾ എന്നിവ ഉൾപ്പെടുന്നതാണ് ഡിനി ഐ‌എക്സ്എൻ‌എം‌എക്‌സിന്റെ വിശദമായ പായ്ക്ക്. ഇന്റീരിയർ പൂർണ്ണമായും 35D- ൽ മാതൃകയാക്കി. കൂടുതൽ വിവരങ്ങൾക്ക് ഡോക്യുമെന്റേഷൻ വായിക്കുക.\nഅർജന്റീനയിൽ നിന്നുള്ള ഒരു അന്താരാഷ്ട്ര വിമാന ട്രാൻസ് എയർക്രാഫ്റ്റിയാണ് ഡീൻഫിയ IA35 Huanquero. ഫോട്ടോഗ്രാഫി, ബോംബിംഗ്, ഗ്രൌണ്ട് ആക്രമണം എന്നിവയ്ക്കായി നാവിഗേഷനായി പരിശീലന വിമാനങ്ങൾ ഉപയോഗിച്ചിരുന്നു. ലൈറ്റ് ഗതാഗതത്തിനും അംഗീകാരത്തിനും കൂടുതൽ ഉപയോഗിച്ചു. (വിക്കിപീഡിയ)\nറിപ്പബ്ലിക് XP-47J എസ്കോർട്ട് FSX & P3D\nഫിയറ്റ് അവിയാസിയോൺ ഫിയറ്റ് G.12 FSX & P3D 2.0\nഅവ്രോ ലാൻ‌കാസ്റ്റർ TP464 DB AJJ v6 FSX & P3D\nസവോയ മാർ‌ചെട്ടി SM-79 MVG FSX & P3D\nഫോക്കർ 27 കുടുംബം FSX & P3D\nഹാൻഡ്‌ലി-പേജ് വിക്ടർ FSX & P3D & FS2004


ആയിരത്തിലേക്ക് ; ജില്ലയിൽ കോവിഡ് വ്യാപനനിരക്ക് കുതിക്കുന്നു | Ernakulam | Kerala | Deshabhimani | Monday Sep 28, 2020\nകണ്ടെയ്‌ൻമെന്റ് സോണാക്കിയതിനെ തുടർന്ന് എറണാകുളം മാർക്കറ്റ് അടച്ചപ്പോൾ\nതൊള്ളായിരവും കടന്ന് ജില്ലയിൽ കോവിഡ് വ്യാപനനിരക്ക് കുതിക്കുന്നു. ഞായറാഴ്‌ച രോഗം സ്ഥിരീകരിച്ചത് 924 പേർക്ക്. ഇതിൽ 889 പേർക്കും രോഗം പടർന്നത് സമ്പർക്കത്തിലൂടെ. 13 പശ്‌ചിമബംഗാൾ സ്വദേശികൾ ഉൾപ്പെടെ ഇതരസംസ്ഥാനങ്ങളിൽനിന്നുള്ള 35 പേർക്കും രോഗം സ്ഥിരീകരിച്ചു. നാവികസേനാ ആശുപത്രിയിലെ 12 പേരുൾപ്പെടെ 21 ആരോഗ്യപ്രവർത്തകർക്കും മൂന്ന് പൊലീസ് ഉദ്യോഗസ്ഥർക്കും രോഗം കണ്ടെത്തി. ജില്ലയിൽ കോവിഡ് സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 6109 ആയി.\n337 പേർ രോഗമുക്തി നേടി. 1053 പേരെക്കൂടി വീടുകളിൽ നിരീക്ഷണത്തിലാക്കി. 2188 പേരെ നിരീക്ഷണപട്ടികയിൽനിന്ന് ഒഴിവാക്കി. 21,356 പേരാണ് നിരീക്ഷണത്തിലുള്ളത്. ഇതിൽ 19,318 പേർ വീടുകളിലും 234 പേർ കോവിഡ് കെയർ സെന്ററുകളിലും 1804 പേർ പണം കൊടുത്ത് ഉപയോഗിക്കാവുന്ന സ്ഥാപനങ്ങളിലുമാണ്. 322 പേരെ ആശുപത്രി/എഫ്എൽടിസിയിൽ പ്രവേശിപ്പിച്ചു. 188 പേരെ ഇന്ന് വിട്ടയച്ചു. രോഗം സ്ഥിരീകരിച്ച് വീടുകളിൽ ചികിത്സയിൽ കഴിയുന്നവർ 2733 ആണ്. കോവിഡ് പരിശോധനയുടെ ഭാഗമായി 1537 സാമ്പിളുകൾ പരിശോധനയ്ക്ക് അയച്ചു. 1475 ഫലങ്ങൾ ലഭിച്ചു. 1454 ഫലങ്ങൾ ലഭിക്കാനുണ്ട്. 1781 സാമ്പിളുകൾ ശേഖരിച്ചു.


'കൂടൊഴിഞ്ഞ ആകാശങ്ങളിലേക്ക്' ശ്രദ്ധേയമാകുന്നു | Drama\n'കൂടൊഴിഞ്ഞ ആകാശങ്ങളിലേക്ക്' ശ്രദ്ധേയമാകുന്നു\nNov 22, 2016, 01:00 AM IST\nവര്‍ണ, വര്‍ഗ, മത വിവേചനങ്ങള് രൂക്ഷമായിരിക്കുന്ന വര്‍ത്തമാനകാല വ്യവസ്ഥിതിക്കെതിരെ പിടിക്കുന്ന യാഥാര്‍ഥ്യത്തിന്റെ കണ്ണാടിയാണ് കൂടൊഴിഞ്ഞ ആകാശങ്ങളിലേക്ക്\nകൂടൊഴിഞ്ഞ ആകാശം അരങ്ങില്\nദോഹ: പ്രമേയത്തിലെ വ്യത്യസ്തതയും അവതരണത്തിലെ മികവും കൊണ്ട് പ്രവാസി മലയാളികളുടെ മനസ്സില് ഇടം പിടിച്ച ദൃശ്യാവിഷ്‌കാരമായി കൂടൊഴിഞ്ഞ ആകാശങ്ങളിലേക്ക് ശ്രദ്ധേയമാകുന്നു.\nഫ്രണ്ട്‌സ് കള്‍ച്ചറല് സെന്ററിന്റെ ഖത്തര് കേരളീയത്തിന്റെ ഭാഗമായാണ് പുതുമയും വ്യത്യസ്തവുമായ ആശയവുമായി കൂടൊഴിഞ്ഞ ആകാശങ്ങളിലേക്ക് അരങ്ങത്തെത്തിയത്. കേരളത്തിലെ നിലവിലെ രാഷ്ട്രീയ കാലാവസ്ഥയോട് ചേര്‍ന്നുനില്‍ക്കുന്ന ദൃശ്യാവിഷ്‌കാരം കാണികളുടെ കയ്യടി നേടി. സമകാലിക പ്രമേയങ്ങളെ മികച്ച സംവിധാനത്തിലൂടെ അരങ്ങിലെത്തിക്കുന്നതില് സംവിധാനക്കുപ്പായമണിഞ്ഞ ദോഹയിലെ മലയാളികളുടെ പ്രിയ സംവിധായകരായ ഫിറോസ് മൂപ്പനും, നൗഫല് ശംസുവിനും കഴിഞ്ഞു.\nവര്‍ണ, വര്‍ഗ, മത വിവേചനങ്ങള് രൂക്ഷമായിരിക്കുന്ന വര്‍ത്തമാനകാല വ്യവസ്ഥിതിക്കെതിരെ പിടിക്കുന്ന യാഥാര്‍ഥ്യത്തിന്റെ കണ്ണാടിയാണ് കൂടൊഴിഞ്ഞ ആകാശങ്ങളിലേക്ക്. ദൃശ്യാവിഷ്‌കാരത്തിലെ പ്രധാന കഥാപാത്രങ്ങളായ ഉമ്മുകുല്‍സുവും ഉപ്പാപ്പയും മലയാളികളുടെ മനസ്സിനെ എന്നും അസ്വസ്ഥമാക്കുമെന്നതില് സംശയമില്ല. പച്ചയായ മനുഷ്യന്റെ ജീവിതം അതേപടി വരച്ചു കാട്ടുന്നതില് സംവിധായകരും അഭിനേതാക്കളും വിജയം നേടി. നമ്മളില് ഒരാളാണ് അവരെന്ന ചിന്ത കാണികളില് ഉളവാക്കുന്ന തരത്തില് ആഴത്തില് മനസ്സില് പതിയുന്ന കഥാപാത്രങ്ങളാണ് ഇരുവരും. അവരുടെ ജീവിതം ഓരോ പ്രേക്ഷകന്റെയും മനസ്സിനേയും ചിന്തകളേയും മുറിവേല്‍പ്പിക്കുകയും ചെയ്തു.\nയഥാര്‍ഥ ജീവിതത്തിന്റെ മികച്ച ഉദാഹരണങ്ങളാണ് ഓരോ കഥാപാത്രങ്ങളും. ഉമ്മുകുല്‍സുവിനെ അവതരിപ്പിച്ച ആറാം ക്ലാസ് വിദ്യര്‍ഥിനി സ്മൃതി ഹരിദാസിലെ അഭിനേത്രിയെ എത്ര അഭിനന്ദിച്ചാലും മതിവരില്ലെന്ന് പ്രേക്ഷകരും വിലയിരുത്തുന്നു. കഥാപാത്രത്തെ നൂറ് ശതമാനവും പ്രേക്ഷകരുടെ മനസ്സിലേക്ക് ഉയര്‍ത്താന് സ്മൃതിക്ക് കഴിഞ്ഞതാണ് കൂടൊഴിഞ്ഞ ആകാശത്തിന്റെ പ്രധാന വിജയം. റഫീക്ക് കൊച്ചി, സലാം കോട്ടക്കല്, നാസര് കുറ്റിയാടി, സക്കറിയ അബ്ദുള്ള, ലത്തീഫ്, അജീഷ്, രാജേഷ്, സുനില് പെരുമ്പാവൂര്, മധു കോളിച്ചാല്, അനസ് ഇടവണ്ണ എന്നിവരായിരുന്നു മറ്റ് അഭിനേതാക്കള്. സക്കീര് സര്‍ഗയുടെ സംഗീതവും, സിംഫണി ദോഹയുടെ ശബ്ദവും വെളിച്ചവും, വിനയന് ബേപ്പൂരും മോഹന് പൊന്നാനിയും ഒരുക്കിയ രംഗസംവിധാനവും ദൃശ്യാവിഷ്‌കാരത്തിന് മികവേകി. ഫൈസല് അരിക്കാട്ടയില്, മധു കോളിച്ചാല്, അനസ് ഇടവണ്ണ, അന്‍വര് ബാബു തുടങ്ങിയവര്, ദൃശ്യാവിഷ്‌കാരത്തിന്റെ ഏകോപനം നിര്‍വഹിച്ചു.\nകലാ ലോകത്ത് പ്രവാസി മലയാളികള്‍ക്കിടയില് ഏറെ പരിചിതമായ പേരുകളാണ് ഫിറോസ് മൂപ്പനും,നൗഫല് ശംസുവും. പ്രമേയങ്ങളിലെ വ്യത്യസ്തതയാണ് ഇരുവരേയും ജനകീയരാക്കുന്നത്. കഴിഞ്ഞ വര്‍ഷം ഖത്തര് കേരളീയത്തില് ഏറ്റവും മികച്ച ദൃശ്യാവിഷ്‌കാരമായി തിരഞ്ഞെടുത്ത സമയം മികച്ച സംവിധായകനുള്ള അവാര്‍ഡ് നൗഫല് ശംസുവിന് നേടിക്കൊടുത്തു. അബുദാബിയുടെ നാടകലോകത്ത് ഏറെ മാറ്റങ്ങള് കൊണ്ടുവന്ന കഴിവുറ്റ ഒരു കലാകാരനാണ്.\nസമയത്തിലൂടെ മികച്ച നടനായ ഫിറോസ് മൂപ്പന് കഴിഞ്ഞ 25 കൊല്ലങ്ങളായി കേരളത്തിന്റെ അകത്തും പുറത്തുമുള്ള കലാലോകത്തിന് സുപരിചിതനാണ്. മികച്ച രണ്ട് കലാകാരന്മാര് ഒരുമിച്ച് കൂടൊഴിഞ്ഞ ആകാശങ്ങളിലൂടെ സഞ്ചരിച്ചപ്പോള് ദോഹയിലെ പ്രവാസി മലയാളികള് ആസ്വാദനത്തിന്റെ ഔന്നത്യത്തിലേക്കാണ് പ്രവേശിച്ചത്. ഖത്തറിലെ കലാരംഗത്ത് സജീവ സാന്നിധ്യമായ കൃഷണനുണ്ണിയും ഷൈജു കണ്ടംപുള്ളിയും സംവിധാന പങ്കാളികളായി ഇവര്‍ക്കൊപ്പമുണ്ടായിരുന്നു.


ജീവിതം നഷ്ടപ്പെട്ടു എന്നു തോന്നുന്നിടത്ത് നിന്നും തിരിച്ചു വരാനുള്ളൊരു മന്ത്രം | Literature | manoramaonline\nജീവിതം നഷ്ടപ്പെട്ടു എന്നു തോന്നുന്നിടത്ത് നിന്നും തിരിച്ചു വരാനുള്ളൊരു മന്ത്രം\nശ്രീപാർവ്വതി November 26, 2020 06:45 PM IST\nസ്നേഹത്തെകുറിച്ച് ഒരു പുസ്തകം\nസ്നേഹത്തെക്കുറിച്ച് ഫെയ്‌സ്ബുക്കിൽ എഴുതിയ ഒരു കുറിപ്പിലൂടെയാണ് നൗഫൽ എന്ന ചെറുപ്പക്കാരനെ കാണുന്നത്. ആരോ ഷെയർ ചെയ്ത ഇത്തിരി വലിയൊരു കുറിപ്പ്. ഇതുമുഴുവൻ ആരാണ് വായിക്കുക എന്ന തോന്നലിൽ വായിച്ചു തുടങ്ങിയ കുറിപ്പ് മുഴുവൻ വായിക്കാതെ നിർത്താനാവുമായിരുന്നില്ല. ഒടുവിൽ കണ്ണും ഹൃദയവും നിറഞ്ഞു രണ്ടാമതും മൂന്നാമതുമൊക്കെയായി മാത്രമേ അത് വായിച്ചു തീർക്കാനായുള്ളൂ. ആ കുറിപ്പ് ഇവിടെയുണ്ട്, നൗഫൽ എൻ. എഴുതിയ അയാളുടെ പുതിയ പുസ്തകമായ, ‘‘ഇനി പറയുമോ ജീവിതത്തിൽ ഒരല്പ്പവും ജീവിതം ബാക്കിയില്ലെന്ന്?’’ എന്നതിൽ, അതിൽ ഒരു ഭാഗം ഇതാണ്,\n‘‘ഒരു കൂട് അതിന്റെ കിളിയെ തേടി പോകും പോലെ ചില സ്നേഹങ്ങളെ നമ്മൾ തേടി ഇറങ്ങുന്നു.\nഅസാധ്യമായ ഹൃദയ വഴക്കത്തോടെ, നമ്മൾ അത് പറന്ന വഴി മുഴുവൻ തേടി നടക്കുന്നു. എന്തിനാണ് എന്നൊന്നും നമ്മുക്ക് അറിയില്ല. അറിഞ്ഞിട്ട് എന്ത്? നോക്ക്, സ്നേഹിക്കാൻ ഒരാളെ കിട്ടുക എന്നാൽ ദൈവത്തെ കൂട്ടിന് കിട്ടും പോലെയാണ്. അതിനു വേണ്ടി നമ്മൾ നമ്മളെ തന്നെ ബലി കൊടുക്കും.’’\nപിന്നെയും ഒരുപാട് വാക്കുകൾ കൂട്ടി വച്ച് സ്നേഹം കൊണ്ട് വായിക്കുന്നവരെ വിശുദ്ധീകരിക്കുകയാണ് നൗഫൽ.\nസ്നേഹത്തെക്കുറിച്ച് ആർക്കൊക്കെയാണ് എഴുതാനാവുക? സ്നേഹം കൊണ്ട് പൂർണത കിട്ടാതെ അലയുന്നവർക്ക്? എത്ര കൊടുത്താലും ബാക്കി എന്തൊക്കെയോ പിന്നെയുംനൽകാൻ പിന്നെയുമുണ്ടെന്ന് തോന്നുന്നവർക്ക്? നൗഫലും അത് തന്നെയാണ് പറയുന്നത്, പക്ഷേ പൂർണതയിലേക്കുള്ള യാത്രയാവാം അത്. എപ്പോഴും പാത്രം നിറഞ്ഞിരിക്കേണ്ടതിന്റെ ആവശ്യകതയാണ് നമ്മുടെയൊക്കെ ഉള്ളിലുള്ളത്, ആ തോന്നലിനെ യാഥാർഥ്യമാക്കി മാറ്റാനായി സ്നേഹത്തിനു വേണ്ടി ചിലപ്പോൾ നാം അലഞ്ഞു നടന്നേക്കാം, ചില നേരങ്ങളിൽ അപേക്ഷയുമായി നായയെപ്പോലെ കാവൽ കിടന്നേക്കാം, ഒരു പ്രയോജനവുമില്ലെങ്കിലും കരഞ്ഞു വിളിച്ചു ജീവിതത്തിൽ നിന്ന് തന്നെ ഇറങ്ങി പോയേക്കാം. അതാണ് സ്നേഹത്തിലേക്കുള്ള യാത്രയുടെ മഹത്വം. നൗഫൽ എഴുതുന്നു,\nമാസ്ക് ധരിക്കാൻ മടിക്കുന്നവരെ ശക്തമായി വിമര്‍ശിച്ച് ഫ്രാന്‍സിസ് മാര്‍പാപ്പ\n‘‘ഇന്ന് രാവിലെ പ്രിജിത് ഏട്ടൻ എഫ് ബിയിൽ അമ്മാമയോടൊപ്പം നിൽക്കുന്ന പടം ഇട്ടു കണ്ടു. അതിന്റെ ക്യാപ്‌ഷൻ എന്നെ എത്ര കൊളുത്തി വലിച്ചെന്ന് നിനക്ക് അറിയുവോ? ‘ലോകത്ത് എന്നെ ഏറ്റവും ഇഷ്ടപ്പെടുന്നവരിൽ ഒരാൾ’ എന്നാണത്.\nഎനിക്ക് ആ വരി കണ്ടപ്പോ ശരിക്കും പേടി വന്നു. ‘ലോകത്ത് എന്നെ ഏറ്റവും ഇഷ്ടപ്പെടുന്ന ആൾ’ എന്ന ആത്മവിശ്വാസത്തോടെ എനിക്ക് പറയാൻ ആരൊക്കെയുണ്ട്.\nആത്മവിശ്വാസത്തേക്കാൾ വലിയ സ്‌നേഹ വിശ്വാസം ഉണ്ടെങ്കിൽ മാത്രമല്ലേ അങ്ങനെ പറയാൻ പറ്റു. എന്നെ അത്രയ്ക്ക് ഒക്കെ ലോകത്തിൽ ആരെങ്കിലും സ്നേഹിക്കുന്നുണ്ടാകുമോ?\nഎനിക്ക് ശരിക്കും പേടി ആവുന്നു. എത്ര കുറച്ചു പേരുകൾ. വിരലിൽ എണ്ണാവുന്നവർ. അവർ എന്നെ സ്‌നേഹിക്കുന്നു എന്നത് എന്റെ തോന്നൽ ആകുമോ. എനിക്കറിഞ്ഞൂടാ. അവർ എന്നെ സ്‌നേഹിക്കണം എന്നാഗ്രഹിക്കാൻ എന്ത് അർഹതയാണ് എനിക്കുള്ളത്. എനിക്കറിഞ്ഞൂടാ.\nഞാൻ പറഞ്ഞില്ലേ സ്‌നേഹത്തെ പറ്റി ഓർക്കുമ്പോൾ മനുഷ്യർ കൊടിയ ദുർബലർ ആവുന്നു.\nആട്ടെ, നിന്നെ ഏറ്റവും സ്നേഹിക്കുന്ന പത്തു പേര് ആരൊക്കെയാണ്? അതിൽ ഞാനുണ്ടോ? പറയ്. രണ്ടാമത് ഒരാവർത്തി കൂടി ആലോചിച്ചുറപ്പിക്കാതെ വേഗം പറയ്..’’\nഎനിക്ക് സൂര്യനെ കാണാം. ഇനി സൂര്യനെക്കണ്ടില്ലെങ്കിൽത്തന്നെ അതവിടെ ഉണ്ടെന്നറിയാം. സൂര്യനവിടെ ഉണ്ടെന്നറിയുക, അതിനാണ് ജീവിക്കുക എന്ന് പറയുന്നത്- ഫയദോർ ദസ്തേവ്സ്കിയുടെ ഈ വാചകങ്ങളെ ആമുഖക്കുറിപ്പിന്റെ ആദ്യം തന്നെ കൊളുത്തി വച്ച് നൗഫൽ എന്തിനാവും ഈ പുസ്തകം തുടങ്ങിയിട്ടുണ്ടാവുക? സ്നേഹത്തെയും സൂര്യനെയും ഒരേ വൈകാരികതയോടെ കണ്ടെത്താൻ കഴിയുന്നൊരു നിമിഷത്തിലാവണം ആ വരികൾ ഈ പുസ്തകത്തിന്റെ ആദ്യത്തെ വരിയായി തീർന്നത്. ചില സമയങ്ങളിൽ ഹൃദയം നിറഞ്ഞിരിക്കുന്ന അനുഭവങ്ങളുണ്ട്, ഒരു കാരണവുമില്ലാതെ ആനന്ദം കൊണ്ട് കണ്ണ് നിറയുന്ന അനുഭവം, സ്നേഹിക്കപ്പെടുന്ന മനുഷ്യർക്ക് അത് വ്യക്തമായും തിരിച്ചറിയാം, അവരുടെ കണ്ണുകളെപ്പോഴും ആർദ്രമായിരിക്കും.\n‘‘എത്രകോടി മനുഷ്യര് വാഴുന്ന ഭൂമിയാണിത്. ഇതില് നിങ്ങള്‍ക്കാരുമില്ലാ എന്നു കരയരുത്. അങ്ങനെ കരുതുന്നുണ്ടെങ്കില് വിശ്വമാനവികതയുടെ ഹൃദയത്തെയാണ് നിങ്ങള് ചോദ്യം ചെയ്യുക. ആരോ ഉണ്ട്... ജീവിതവുമായി നിങ്ങളെ ബന്ധിപ്പിക്കുന്ന അദൃശ്യമെങ്കിലും ദൃഢമായ ഏതോ കണ്ണി. എത്ര ദൂരെയായാലും സ്നേഹത്തിന്റെ കാന്തികഹൃദയത്തിലേക്ക് ചേര്‍ത്തു നിര്‍ത്തുന്ന ഒരു കണ്ണി...” സ്നേഹത്തെക്കുറിച്ച് ബോബി അച്ചൻ പറഞ്ഞ വാക്കുകളാണ് എല്ലായ്പ്പോഴും ഓർമ്മ വരിക. ഓർമ്മകൾ നീണ്ടു കിടക്കുന്ന ജീവിതം സ്നേഹിക്കപ്പെടാതെ തീർന്നു പോകുന്നതേയില്ലെന്ന് എത്ര പേര് മനസ്സിലാക്കുന്നുണ്ടായിരിക്കണം?\n‘അയ്യേ. ഇച്ചിരി സ്നേഹത്തിൽ മിണ്ട്. ഇങ്ങനെയാണോ ഒരാളോട് മിണ്ടുന്നത്?ഇയാൾക്ക് തള്ള് മാത്രമേയുള്ളു സ്നേഹം ഇല്ല.’\n‘ഹിഹി. വൻ ഫോമിൽ ആണല്ലോ. പറ, കേക്കട്ടെ.’\n‘ഒരു ചോദ്യമാണ്. ചോദിക്കട്ടെ?’\n‘ജീവിതത്തിൽ ഒരിക്കലും സങ്കൽപ്പിക്കാൻ ആവാത്ത ‘നീ’ ഏതാണ്?’\nസമൂഹമാധ്യമങ്ങളിൽ അക്കൗണ്ടും ആരാധകരും, ഇനി പുസ്തകവും, ബൈഡന്റെ ലോകപ്രശസ്തരായ വളർത്തുനായകൾ\n‘എന്നു വച്ചാൽ, നിനക്ക് ജീവിതത്തിൽ ഒരിക്കലും അഭിസംബോധന ചെയ്യാൻ ഒക്കില്ല എന്നു കരുതുന്ന നീ.?’\n‘അമ്മ മരിച്ചു പോയ ശേഷമുള്ള ഞാനാണത്. ആ നിമിഷത്തിലെ എന്നെ. ആ ദിവസത്തിലെ എന്നെ. അതിനു ശേഷം ബാക്കിയാവുന്ന എന്നെ. അങ്ങനെ ഒരെന്നെ എനിക്ക് സങ്കൽപ്പിക്കാൻ ആവുന്നതേയില്ല.’\n‘എന്തുകൊണ്ടാണ്? അതു കൂടെ പറയ്.’\n‘എനിക്ക് അറിഞ്ഞൂടാ. ജീവിതത്തിൽ ഏറ്റവും വഴക്കിട്ടിട്ടുള്ളത് അമ്മയോടാണ്. ഫോൺ വിളിച്ചാൽ ഏറ്റവും കൂടുതൽ reject ചെയ്തിട്ടുള്ള നമ്പർ അമ്മയുടേതാണ്. പിശുക്കി പിശുക്കി സ്നേഹം കാണിച്ചിട്ടുള്ളത് അമ്മയോടാണ്.\nഎനിക്ക് എല്ലാം സങ്കൽപ്പിക്കാൻ പറ്റുന്നുണ്ട്. കൂടെയുള്ള മനുഷ്യർ, ബന്ധങ്ങൾ, സ്നേഹങ്ങൾ, പേര്, പണം. അതെല്ലാം നഷ്ടപ്പെട്ട ശേഷമുള്ള എന്നെ എനിക്ക് സങ്കൽപ്പിക്കാൻ പറ്റുന്നുണ്ട്. പക്ഷേ അമ്മയില്ലാത്ത എന്നെ എനിക്ക് സങ്കൽപ്പിക്കാൻ വയ്യ. അമ്മ മരിച്ചാൽ ഞാൻ എന്തു ചെയ്യും. എനിക്കറിഞ്ഞൂടാ.’ അമ്മയെക്കുറിച്ച് ഇതിലും മനോഹരമായൊരു സ്നേഹക്കുറിപ്പ് എവിടെയാണ് വായിക്കാനാവുക?\n‘‘അറിയാൻമേലാത്ത രണ്ടു മനുഷ്യർ ചിരി തുടങ്ങിയാൽ സൗഹൃദത്തിലോ പ്രണയത്തിലോ അവസാനിക്കും’’ എന്ന സിദ്ധാന്തത്തെ പ്രവചനാതീതമായ പ്രണയത്തിന്റെ മേമ്പൊടി കൊണ്ട് വരച്ചിട്ട പ്രണയകഥകളിലുമുണ്ട് നൗഫലിന്റെ സ്നേഹതുണ്ട്.\n‘‘പാട്ട് പാടുന്ന മനുഷ്യർക്ക് വല്ലാത്ത ഭംഗിയാണ് എന്നെനിക്ക് എപ്പഴും തോന്നാറുണ്ട്, പാട്ട് പാടുന്ന കാമുകി, പ്രണയത്തെ രാഗങ്ങളുടെ മേലാപ്പറമ്പാക്കി മാറ്റുന്നു. ഇത്ര ഈസിയാണോ പ്രേമിക്കാൻ എന്നെനിക്ക് അദ്‌ഭുതം തോന്നി. പ്രേമിക്കാൻ വേണ്ടി തെണ്ടി തിരിഞ്ഞു നടന്ന കാലത്ത് നിന്ന് പ്രേമം ഒരു കപ്പക്ക കുത്തിയിടുന്നത് പോലെ എളുപ്പമാണ് എന്ന് പിടികിട്ടുന്ന കാലത്തേയ്ക്ക് എത്ര വേഗമാണ് ജീവിതം നമ്മെ ഓടിച്ച് ഓടിച്ചു കൊണ്ട് പോകുന്നത്...’’ പ്രണയിക്കാൻ എളുപ്പമെന്നത് പോലെ അതിൽ നിന്ന് പിരിഞ്ഞു പോകാനും എളുപ്പമാണെന്നും ആർക്കൊക്കെയറിയാം? പക്ഷേ ഇറങ്ങി നടന്ന് എത്ര ദൂരത്തിൽ പോയാലും പിന്നീടൊരിക്കൽ കൂടി തിരിച്ചു വിളിക്കാൻ തോന്നുന്ന എന്തെങ്കിലുമുണ്ടോ സ്നേഹത്തിൽ? പക്ഷേ ആ പഴയ, ഉപേക്ഷിക്കപ്പെട്ട സ്നേഹത്തിന്റെ ആഴമില്ലാത്ത ഒരു പിൻവിളി മാത്രമായിരിക്കാം അത്. ജീവിതത്തെ നൗഫലിന്റെ പുസ്തകത്തിലൂടെ വായിച്ചെടുക്കുന്നു. എത്ര വായനക്കാരുടെ പൊള്ളുന്ന സ്നേഹചുംബനങ്ങളാൽ തന്നെയാവും ഈ പുസ്തകത്തിനു ഇത്രയധികം താളുകളുണ്ടായത്!\nജീവിതം ഇതാ ഇവിടെ നഷ്ടപ്പെട്ടു എന്നു തോന്നുന്നിടത്ത് നിന്നും തിരിച്ചു വരാനുള്ളൊരു മന്ത്രമുണ്ട് നൗഫൽ എഴുതിയ ഈ പുസ്തകത്തിൽ. അതെന്താണ് എന്നത് വായിച്ച് തന്നെ മനസ്സിലാക്കേണ്ടതുണ്ട്. അതുപോലെ ആത്മഹത്യ എന്ന നൂൽ വള്ളിയിൽ കൊരുത്ത് ജീവൻ തൂങ്ങിയാടി നിൽക്കാൻ കൊതിച്ച് നിൽക്കുമ്പോൾ അതിൽ നിന്ന് പോലും പിൻവിളി വിളിക്കാൻ ഈ പുസ്തകത്തിന് കെൽപ്പുണ്ടെന്നു പറഞ്ഞാൽ അതും അതിശയോക്തിയല്ല. ആത്മഹത്യയെക്കുറിച്ച് നൗഫൽ പുസ്തകത്തിലെഴുതിയിട്ടുണ്ട്, സ്നേഹത്തിന്റെ ഒരുമ്മ പോലും കിട്ടാതെ പോയവരാണ് അവർ എന്നാണ് അയാൾ പറയുന്നത്. ശരിയായിരിക്കാം, എല്ലാ വഴികളും അടയുമ്പോഴാണല്ലോ ഒരാൾ ജീവിതത്തിൽ നിന്നും ഇറങ്ങി നടക്കാൻ തീരുമാനിക്കുന്നത്. അയാളെ അതിൽ നിന്ന് പിന്തിരിപ്പിക്കാൻ തക്ക സ്നേഹമുള്ള ഒരുമ്മ അയാൾക്ക് നൽകാൻ ആരുമില്ലാത്തതുകൊണ്ടാവുമല്ലോ ആ യാത്രയാവൽ. കൊടുക്കുമ്പോൾ മാത്രം, അതും അർഹിക്കുന്നത് പോലെ കൊടുക്കുമ്പോൾ മാത്രം തിരികെ കിട്ടുന്ന സ്നേഹത്തിന്റെ പകരക്കാരിയാകാൻ മറ്റൊന്നുമില്ല എന്ന് നൗഫൽ ഉറപ്പിക്കുന്നു. ഈ പുസ്തകവും. ഉറുമ്പരിക്കുന്ന നാരങ്ങാമിട്ടായിയോട് തോന്നുന്ന അതെ നിഷ്കളങ്കമായ സ്നേഹം പുസ്തകത്തിന്റെ കവറിനോട് തോന്നുന്നുണ്ട്. ഉള്ളിൽ അതിലും തേൻ തുളുമ്പുന്ന നിലാവിന്റെ മധുരമാണ്.\nEnglish Summary: Ini parayumo jeevithathil oralpavum jeevitham backi illennu, book by Nowfal N


ആന്ധ്രപോലീസ് മാസ്സാണ്..... മാന്യമായി പെരുമാറിയില്ലെങ്കില് രാഷ്ട്രീയക്കാരുടെ നാവരിയുമെന്ന് പോലീസ് | cop threatens politicians - Malayalam Oneindia\n23 min ago കര്‍ണാടക; വിപ്പ് നിലനില്‍ക്കും! എംഎല്‍എമാര് എത്തിയില്ലെങ്കില് അയോഗ്യരാക്കുമെന്നും ഡികെ\n37 min ago വിമത എംഎല്‍എമാരെ കാണാനില്ല; കര്‍ണടാകത്തില് കളിമാറുന്നു, അവസാന നിമിഷം ട്വിസ്റ്റിന് സാധ്യത\n57 min ago ജാതി മാറി വിവാഹം പാടില്ല: അവിവാഹിതര് മൊബൈല് ഫോണ് ഉപയോഗിക്കരുത്, ദന്തേവാഡയില് ഫത് വ\nആന്ധ്രപോലീസ് മാസ്സാണ്..... മാന്യമായി പെരുമാറിയില്ലെങ്കില് രാഷ്ട്രീയക്കാരുടെ നാവരിയുമെന്ന് പോലീസ്\nPublished: September 22 2018, 18:05 [IST]\nഹൈദരാബാദ്: പോലീസുകാരുടെ വീരോചിത പ്രകടനം നമ്മല് സിനിമയില് മാത്രമാണ് കണ്ടിട്ടുള്ളത്. മന്ത്രിമാരെയും എംഎല്‍എമാരെയും വിറപ്പിക്കുന്ന സിനിമകള് സുരേഷ് ഗോപി നിരവധി തവണ ചെയ്തിട്ടുണ്ട്. അത്തരമൊരു സംഭവം ആന്ധ്രപ്രദേശില് നിന്ന് ഉണ്ടായിരിക്കുകയാണ്. സൂക്ഷിച്ച് സംസാരിച്ചില്ലെങ്കില് എംപിമാരുടെയും എംഎല്‍എമാരുടെ നാവരിയുമെന്നാണ് അനന്തപുരത്തിലെ ഇന്‍സ്‌പെക്ടറായ മാധവിന്റെ ഭീഷണി. പോലീസിന്റെ ധാര്‍മികതയെ ചോദ്യം ചെയ്യരുതെന്ന മുന്നറിയിപ്പും അദ്ദേഹം നല്‍കുന്നുണ്ട്. ടിഡിപി എംപി ദിവാകര് റെഡ്ഡിയെ ലക്ഷ്യമിട്ടുള്ളതായിരുന്നു പരാമര്‍ശം. അതേസമയം നാവരിയാന് താന് എവിടെയാണ് വരേണ്ടതെന്ന് പോലീസ് പറയണമെന്ന് ദിവാകര് റെഡ്ഡി പരിഹസിച്ചു.\nഅതേസമയം ഇന്‍സ്‌പെക്ടര്‍ക്കെതിരെ എംപി പരാതി നല്‍കിയിട്ടുണ്ട്. താദിപത്രി സബ് ഡിവിഷണല് പോലീസ് ഓഫീസര് വിജയ്കുമാറിനാണ് പരാതി നല്‍കിയത്. താദിപത്രിയില് നടന്ന ഏറ്റുമുട്ടലിനെ തുടര്‍ന്നാണ് ഈ സംഭവമെന്നാണ് റിപ്പോര്‍ട്ട്. ഇവിടെയുണ്ടായ സംഭവത്തില് പോലീസ് ഭയന്നോടിയെന്നും കാര്യങ്ങള് നിയന്ത്രണ വിധേയമാക്കാന് സാധിച്ചില്ലെന്നും ദിവാകര് റെഡ്ഡി കുറ്റപ്പെടുത്തിയിരുന്നു. ഇതിന് പിന്നാലെയാണ് പോലീസ് രൂക്ഷമായി പ്രതികരിച്ചത്. ഇന്‍സ്‌പെക്ടര്‍ക്കെതിരെ നടപടി ആവശ്യപ്പെട്ട് സര്‍ക്കാരിനെ സമീപിക്കുമെന്നും അദ്ദേഹം പറഞ്ഞു. കുറേകാലമായി രാഷ്ട്രീയക്കാര് പറയുന്നത് കേട്ട് സഹിച്ച് നില്‍ക്കുന്നു. ഇനി ഇത് സാധിക്കില്ല. എത്ര വലിയ രാഷ്ട്രീയക്കാരനായാലും പോലീസിനെതിരെ പറഞ്ഞാല് അവരുടെ നാവരിയുമെന്നായിരുന്നു ഇന്‍സ്‌പെക്ടറുടെ ഭീഷണി.\nരാഷ്ട്രീയക്കാരുടെ പ്രസ്താവനകള് കാരണം പോലീസുകാര്‍ക്ക് ചീത്തപ്പേര് ഉണ്ടാവുകയാണെന്നും കുടുംബത്തില് പോലും വിലയില്ലാതായിരിക്കുകയാണെന്നും അദ്ദേഹം പറഞ്ഞു.അതേസമയം നാവരിയാന് നിങ്ങളുടെ നാട്ടില് വരട്ടേയെന്നും കാക്കി യൂണിഫോം അഴിച്ചുവെച്ച് ധൈര്യമുണ്ടെങ്കില് നേര്‍ക്കുനേര് വരാനുമാണ് എംപി വെല്ലുവിളിച്ചിരിക്കുന്നത്. അതേസമയം പോലീസ് വിഭാഗം ഈ വിഷയത്തില് മൗനം പാലിച്ചിരിക്കുകയാണ്. ഇന്‍സ്‌പെക്ടറുടെ പരാമര്‍ശം ശരിയായില്ലെന്നും ഇവര്‍ക്ക് അഭിപ്രായമുണ്ട്.\nകൂടുതൽ ആന്ധ്രാപ്രദേശ് വാർത്തകൾ\nആന്ധ്രാപ്രദേശ് പോലീസ് ടിഡിപി andhra pradesh police politician tdp threat\ncop threatens politicians\nStory first published: Saturday, September 22, 2018, 18:05 [IST]


ഖത്തറില് കൊവിഡ് ബാധിച്ച് 43-കാരന് മരിച്ചു; രോഗികളുടെ എണ്ണം ഇന്നും ഉയര്‍ന്നുതന്നെ\n2021-03-12 04:04:48 pm IST\nദോഹ: ഖത്തറില് ഇന്ന് 455 പേര്‍ക്ക് കൂടി കൊവിഡ് സ്ഥിരീകരിച്ചു. പുതുതായി രോഗം സ്ഥിരീകരിച്ചതില് 399 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 56 പേര് വിദേശത്ത് നിന്ന് മടങ്ങിയെത്തിയവരാണ്.\nകഴിഞ്ഞ 24 മണിക്കൂറിനുള്ളില് 335 പേര് വൈറസ് ബാധയില് നിന്നും പൂര്‍ണമായി രോഗമുക്തി നേടി. ഇതോടെ ആകെ രോഗമുക്തി 157,577 ആയി. വൈറസ് ബാധയെതുടര്‍ന്ന് രാജ്യത്ത് ഇന്ന് ഒരു മരണം കൂടി റിപ്പോര്‍ട്ട് ചെയ്തു. ഇതുവരെ 265 പേരാണ് കൊവിഡ് ബാധിച്ച് മരിച്ചത്.\nരാജ്യത്ത് നിലവില് ചികിത്സയില് കഴിയുന്നത് 11,442 പേരാണ്. 770 പേര് വിവിധ ആശുപത്രികളില് കഴിയുന്നു. പുതുതായി ഒമ്പത് പേരെ കൂടി തീവ്രപരിചരണ വിഭാഗത്തില് പ്രവേശിപ്പിച്ചു. ഇതോടെ ഗുരുതരാവസ്ഥയില് കഴിയുന്നവരുടെ എണ്ണം 117 ആയി.\n#سلامتك_هي_سلامتي #YourSafetyIsMySafety pic.twitter.com/WjEJ8apWyq\n— وزارة الصحة العامة (@MOPHQatar) March 12, 2021\nCovid-19 MoPH report


എനിക്ക് പറയാനുള്ളത് - Golden Vein Magazine\nഇറ്റലിയിലെ പെറുഗിയയില് വെച്ചു നടന്ന അന്താരാഷ്ട്ര ജേണലിസം ഫെസ്റ്റിവലിലേക്ക് അതിഥിയായി പോകവെ മുംബൈ വിമാനത്താവളത്തില് വെച്ച് അന്വേഷണ ഏജന്‍സികള് രണ്ടുതവണ തടഞ്ഞുവെച്ച പ്രമുഖ പത്രപ്രവര്‍ത്തക റാണാ അയ്യൂബ് തടസങ്ങള് മറികടന്ന് ഫെസ്റ്റിവല് വേദിയിലെത്തി നടത്തിയ പ്രസംഗത്തിന്റെ പൂര്‍ണരൂപം\nഇത് ഇറ്റലിയാണ്. ഞാന് ബോംബെ എയര്‍പോര്‍ട്ടില് വെച്ച് കസ്റ്റഡിയിലെടുക്കപ്പെടുമെന്ന് കരുതിയിരുന്നില്ല. രാജ്യം വിട്ട് സഞ്ചരിക്കാനുള്ള അനുമതി തേടി ഒരു പിടികിട്ടാപുള്ളിയെ പോലെ ഡല്‍ഹി ഹൈക്കോടതിയില് വെച്ച് വളരെ വിഷമം നിറഞ്ഞ അവസ്ഥയിലൂടെ കടന്നുപോകേണ്ടി വന്നു. രണ്ടാമതും ഞാന് എയര്‍പോര്‍ട്ടില് തടഞ്ഞുവെക്കപ്പെട്ടു, എന്നെ കണ്ടാല് തിരിച്ചറിയുന്ന ഇന്ത്യക്കാരൊക്കെ ഫോട്ടോയെടുക്കുകയും ‘ഓ അവളെ വീണ്ടും കസ്റ്റഡിയിലെടുത്തോ’ എന്നും പറയുന്നുണ്ടായിരുന്നു. എന്റെ വാര്‍ത്തയും ചിത്രവുമായിരുന്നു പത്രങ്ങളുടെ മുന്‍പേജില്.\nപക്ഷെ ഇന്നിവിടെ നിന്ന് നിങ്ങളോരോരുത്തരോടും സംസാരിക്കാന് കഴിയുന്നതില് ഞാന് അതിയായി സന്തോഷിക്കുന്നുണ്ട്. ജേണലിസത്തെക്കുറിച്ച് പറയാനുള്ളതു കൊണ്ടല്ല അത്; ഇന്ത്യയെക്കുറിച്ചാണ് എനിക്ക് പറയാനുള്ളത്. അത് ഏറെ ഉറക്കെ വ്യക്തമായി പറയപ്പെടേണ്ട ഒരു വിഷയമാണ്. ഇന്ത്യ റഷ്യക്കെതിരായ യുഎന് പ്രമേയത്തിലെ വോട്ടെടുപ്പില് നിന്ന് വിട്ടു നിന്ന ഈ സന്ദര്‍ഭത്തില്, പക്ഷെ അതിനെക്കാള് പ്രധാനമായ ചില കാര്യങ്ങളാണ് എനിക്ക് പറയാനുള്ളത്. അതിനു മുമ്പ് ഞാന് എന്നെ പരിചയപ്പെടുത്താം. വാഷിങ്ടണ് പോസ്റ്റിലെ കോളം എഴുത്തുകാരിയാണ് ഞാന്. ഞാനൊരു പത്രപ്രവര്‍ത്തകയാണ്, അതോടൊപ്പം ഒരു മുസ്‌ലിമാണ്. ഇടതു കൈയിലും വലതു കാലിലും പോളിയോ ബാധിച്ച് ജനിച്ച ഒരു വികലാംഗയായിരുന്ന ഞാന് അത്ഭുതകരമായി അസുഖത്തില് നിന്ന് മുക്തി നേടി.\nഎനിക്ക് ഒമ്പത് വയസുള്ളപ്പോഴാണ് ഞാനും എന്റെ പതിനഞ്ചു വയസുകാരി സഹോദരിയും ബോംബെയിലെ മുസ്‌ലിം വിരുദ്ധ കലാപത്തിനിടയില് വെച്ച് കലാപകാരികളാല് വീടിനുള്ളിൽ കൂട്ടബലാല്‍സംഗം ചെയ്യപ്പെടുന്നതിന്റെ വക്കിലെത്തിയത്. അവിടുന്ന് കൃത്യസമയത്ത് ഒരു സിഖുകാരന് ഞങ്ങളെ രക്ഷപ്പെടുത്തുകയായിരുന്നു. അന്ന്, ആ ഒമ്പതു വയസുള്ള സമയത്താണ് ഞാന് ഒരു മുസ്‌ലിം ആയും അഭയാര്‍ഥിയായും സ്വയമേവ തിരിച്ചറിയുന്നത്. എന്റെ ജീവിതത്തിലെ വളരെ നേരത്തെത്തന്നെ ഞാനെന്റെ മതകീയ സ്വത്വത്തെ തിരിച്ചറിഞ്ഞു. അതിനും പത്തു വര്‍ഷങ്ങള്‍ക്കു ശേഷം, എനിക്കു 19 വയസുള്ളപ്പോഴാണ് ഗുജറാത്തില് താമസിക്കവേ ഇന്നത്തെ ഇന്ത്യയുടെ പ്രധാനമന്ത്രിയും അന്നത്തെ ഗുജറാത്ത് മുഖ്യമന്ത്രിയുമായിരുന്ന നരേന്ദ്രമോദിയുടെ അറിവനുവാദത്തോടെ ആയിരക്കണക്കിന് മുസ്‌ലിംകളെ മൂന്നു ദിവസം കൊണ്ട് കൂട്ടക്കശാപ്പ് ചെയ്ത സംഭവം അരങ്ങേറിയത്. ഞാന് ആ ദുരന്തമുഖത്ത് ദുരിതാശ്വാസ പ്രവര്‍ത്തകയായി കടന്നു ചെന്നപ്പോഴാണ് എനിക്കെന്തെങ്കിലും ചെയ്യണമെന്നും നിസ്സഹായയി തോന്നുന്ന മാനസികാവസ്ഥയില് നിന്നും പുറത്തുകടക്കണമെന്നും തീരുമാനിക്കുന്നത്.\nഅത് വല്ലാത്തൊരു മാനസികാവസ്ഥയാണ്. അംഗപരിമിതയായ ഒരു കുട്ടിയാണ് നിങ്ങളെങ്കില് ഒട്ടേറെ സഹതാപം നിങ്ങള്‍ക്കു മേല് ചൊരിയപ്പെടും. എനിക്കാ സഹതാപത്തില് നിന്നും രക്ഷ നേടണമായിരുന്നു. രാജ്യത്ത് പതിറ്റാണ്ടുകളായി അനീതിയനുഭവിക്കുന്ന ജനതയ്ക്കു വേണ്ടി ഞാനറിഞ്ഞ സത്യം വിളിച്ചു പറയുകയും വേണമായിരുന്നു. അതിനു വേണ്ടിയാണ് ഞാനൊരു ജേണലിസ്റ്റായത്. തുടക്കത്തില് പല ചാനലുകളിലും മറ്റും ജോലി ചെയ്തതിനു ശേഷം തെഹല്‍കയെന്ന പ്രസിദ്ധീകരണത്തില് ഞാന് ജോലിക്ക് കയറി. ആദ്യത്തെ ഇന്‍വെസ്റ്റിഗേഷനുമായി ഞാന് പോയത് മുസ്‌ലിംകളെ ഏറ്റുമുട്ടല് കൊല ചെയ്തതിന് അന്ന് ജയിലില് കിടക്കുകയായിരുന്ന ഗുജറാത്ത് ആഭ്യന്തര മന്ത്രിയുടെ അടുക്കലേക്കാണ്. ഇന്നയാള് ഇന്ത്യയിലെ ഏറ്റവും പ്രധാനപ്പെട്ട രണ്ടാമത്തെയാളാണ്; പേര് അമിത് ഷാ. അയാളാണ് രാജ്യത്തിന്റെ ആഭ്യന്തര മന്ത്രി.\nആ ഇന്‍വെസ്റ്റിഗേഷനു പിന്നാലെ ഞാന് മഫ്തിയിലാണ് പോയത്. ഒരു ഹിന്ദു അമേരിക്കന് പെണ്‍കുട്ടിയെന്ന വ്യാജേന, വ്യാജ ഐഡന്റിറ്റിയും അമേരിക്കന് സംസാരശൈലിയും ഒപ്പം ശരീരത്തില് എട്ട് കാമറകളും. 2010-ലായിരുന്നു അത്. മോദി സര്‍ക്കാരിന്റെ ഫയലുകളിലേക്ക് ഞാന് നുഴഞ്ഞു കയറി. മോദി സര്‍ക്കാരിൻ്റെ ഭാഗമായിരുന്ന എല്ലാ പ്രമുഖ വ്യക്തികളുടെയടുക്കലേക്കും സ്റ്റിങ് ഓപ്പറേഷനുമായി ഏഴ് മാസം നടന്നു. അവരെല്ലാം മുസ്‌ലിം വംശഹത്യയെക്കുറിച്ചും വ്യാജ ഏറ്റുമുട്ടല് കൊലകളെക്കുറിച്ചും എന്നോട് സത്യം പറഞ്ഞു. ആ തെളിവുകളെല്ലാം കൊണ്ട് ഞാനെന്റെ സ്ഥാപനത്തിലേക്ക് ചെന്നപ്പോള് രാഷ്ട്രീയ സമ്മര്‍ദമെന്ന പേരു പറഞ്ഞ് അവരത് പ്രസിദ്ധീകരിക്കാന് തയ്യാറായില്ല.\nഎനിക്കപ്പോള് പ്രായം 26 വയസ്. തന്റെ ഇന്‍വെസ്റ്റിഗേഷന് പ്രസിദ്ധീകരിക്കപ്പെടാതെ ജീവിതം ദുഷ്‌കരമാവുന്ന ഘട്ടം ഒരു ജേണലിസ്റ്റെന്ന നിലയില് ഏറെ വിഷമം പിടിച്ചതാണ്. ഞാന് വലിയ മാനസിക സമ്മര്‍ദത്തിലായി. ഒരു സൈക്യാട്രിസ്റ്റിനെ സമീപിച്ചു തുടങ്ങുന്നത് അന്നു മുതലാണ്. തീര്‍ച്ചയായും ഞാന് ജീവിതം തിരിച്ചു പിടിക്കുന്നുണ്ടായിരുന്നു. പല മാധ്യമ സ്ഥാപനങ്ങളെയും ബന്ധപ്പെട്ട് പ്രസിദ്ധീകരിക്കാന് സഹായമഭ്യര്‍ഥിച്ചു. അവരെല്ലാം നിരസിച്ചു. ആ ടേപ്പുകളെല്ലാം പുസ്തകരൂപത്തില് പ്രസിദ്ധീകരിക്കാന് കഴിയുമോയെന്ന് ചോദിച്ച് പ്രസിദ്ധീകരണാലയങ്ങളിലും കയറിയിറങ്ങി. അപകടം പിടിച്ച ബുക്കായിരിക്കുമതെന്ന് പറഞ്ഞ് അവരും കൈമലര്‍ത്തി.\nഎന്റെ ഉമ്മ എനിക്കു വേണ്ടി കുറച്ച് സ്വര്‍ണം കരുതി വെച്ചിരുന്നു. വിവാഹത്തിനു വേണ്ടി സ്വര്‍ണം സ്വരുക്കൂട്ടി വെക്കുന്ന പാരമ്പര്യമവിടുണ്ട്. ഞാനാ സ്വര്‍ണം പണയം വെച്ചു ലോണെടുത്തു. ഞാനെന്റെ പുസ്തകം സ്വന്തമായി പ്രസിദ്ധീകരിച്ചു. അതാണ് ‘ഗുജറാത്ത് ഫയല്‍സ്: അനാട്ടമി ഓഫ് എ കവര് അപ്’. എന്റെ പുസ്തകത്തിന് അധികം മാധ്യമ ശ്രദ്ധയൊന്നും ലഭിച്ചില്ലെങ്കിലും, ഞങ്ങള്‍ക്കെതിരെ ആയുധമായി പ്രവര്‍ത്തിപ്പിച്ച അതേ സോഷ്യല് മീഡിയക്ക് കൂടുതല് ജനാധിപത്യപരമായ ഇടം തുറക്കുവാനും കഴിയുമായിരുന്നു. എന്റെ പുസ്തകത്തെ 14 ഭാഷകളിലായി 7,50,000 കോപ്പികള് വിറ്റഴിഞ്ഞ ഇന്റര്‍നാഷനല് ബെസ്റ്റ് സെല്ലറായി മാറ്റാന് ആ മാധ്യമത്തിനു കഴിഞ്ഞു. പക്ഷെ, ഇന്നുവരെ ഇന്ത്യയിലെ കോടതികള് കേസന്വേഷണത്തിന്റെ ഭാഗമായി എന്റെ ടേപ്പുകള് അവലംബിക്കുകയോ ചോദിക്കുകയോ ചെയ്തിട്ടില്ല.\nനരേന്ദ്ര മോദി പ്രധാനമന്ത്രിയായതിനു ശേഷം ഞാനൊരു ഫ്രീലാന്‍സ് സ്വതന്ത്ര പത്രപ്രവര്‍ത്തകയായി മാറി. കാരണം, 2014-നു മുമ്പ് എനിക്കു മുന്നില് ജോലി വാഗ്ദാനങ്ങളുമായി നിരന്നു നിന്ന സ്ഥാപനങ്ങളൊക്കെ അതിനു ശേഷം എന്നെ തിരിഞ്ഞു നോക്കിയില്ല. എന്റെ കൂടെ കഫെറ്റീരിയയിലിരുന്ന് കോഫി കുടിച്ചിരുന്ന സുഹൃത്തുക്കള് എന്നെ വീട്ടില് വന്നു മാത്രം കണ്ടുമുട്ടാന് ഇഷ്ടപ്പെട്ടു. കാരണം എന്റെ കൂടെ പൊതുവിടത്തില് കാണപ്പെടുന്നത് അവര് ഭയന്നു.\nഎന്തു കൊണ്ടിങ്ങനെ..? ഇന്ത്യയിലെ പല കാര്യപ്പെട്ട വ്യക്തികളും അക്കൂട്ടരെ ഫാഷിസ്റ്റുകളായോ ഏകാധിപതികളായോ ക്ഷുദ്രരാഷ്ട്രീയജീവികളായോ വിളിക്കാന് സന്നദ്ധമാകാതിരിക്കുന്ന സന്ദര്‍ഭത്തില് ഞാന് മധുരം പുരട്ടാതെ സത്യങ്ങള് വെട്ടിത്തുറന്നു പറഞ്ഞതു കൊണ്ട്. ലോകത്തെ മുസ്‌ലിം ജനസംഖ്യയില് മൂന്നാം സ്ഥാനത്തുള്ള ഇന്ത്യയിലെ ന്യൂനപക്ഷങ്ങളായ 220 മില്യണ് മുസ്‌ലിംകള്‍ക്കെതിരായ ദിനേനയെന്നോണമുള്ള വേട്ടയാടലിനെതിരെ ഞാനും ഇന്ത്യയിലെ മറ്റനേകം അറിയപ്പെടാത്ത പത്രപ്രവര്‍ത്തകരും ചെയ്യാന് ശ്രമിക്കുന്നത് അതാണ്. ഇന്ത്യയുടെ പ്രധാനമന്ത്രി മുസ്‌ലിംകള്‍ക്കെതിരെ മരണമണി മുഴക്കുന്ന കാഴ്ച്ചയാണവിടെ.\nഇന്നലെ ഒരു ഹൈന്ദവ പുരോഹിതന് ഒരു വലിയ ജനക്കൂട്ടത്തോട് മുസ്‌ലിം സ്ത്രീകളെ തട്ടിക്കൊണ്ടു പോയി ബലാല്‍സംഗം ചെയ്യാന് ആഹ്വാനം ചെയ്യുകയുണ്ടായി. പോലീസുകാരവിടെ കാഴ്ച്ചക്കാരായി നിൽപ്പുണ്ടായിരുന്നു. ഞങ്ങളോരോരുത്തരുടെയും ദൈനംദിന ജീവിതം ഇങ്ങനെയാണ് കടന്നു പോയിക്കൊണ്ടിരിക്കുന്നത്.\nമറ്റു പല പത്രപ്രവര്‍ത്തകരെപ്പോലെ ലോകം അറിയേണ്ടുന്ന പച്ചയായ സത്യങ്ങള് നിരന്തരം വിളിച്ചു പറയുന്നതു കൊണ്ടാണ് എന്നെ പ്രധാനമന്ത്രിയും അയാളുടെ ഏജന്‍സികളും വിമാനത്താവളത്തില് തടഞ്ഞുവെച്ചത്. ലോകം ഉണര്‍ന്നു പ്രവര്‍ത്തിക്കേണ്ട നേരമാണിത്. അമേരിക്കയും മറ്റും..\nകമലാ ഹാരിസ് വൈസ് പ്രസിഡന്റായി തെരഞ്ഞെടുക്കപ്പെട്ടതിനു പിന്നാലെ അവരെ റഫര് ചെയ്തു കൊണ്ട് ഞാന് ട്വീറ്റു ചെയ്തിരുന്നു. ഇന്ത്യന് വംശജയായ അവരെപ്പോലെയൊരു സ്ത്രീക്ക് ലോകത്തോട് പലതും വിളിച്ചു പറയാനാകുമെന്നാണ് ഞങ്ങള് പ്രതീക്ഷിക്കുന്നത്. ലോകം ഇന്ത്യയില് നടക്കുന്ന കാര്യങ്ങളെ പ്രതി മൗനത്തിലാണ്. കാരണം നിങ്ങള്‍ക്കു ഇന്ത്യയോടായാലും ചൈനയോടായാലും നയതന്ത്ര ബന്ധം പുലര്‍ത്തിപ്പോരേണ്ട ആവശ്യകതയുണ്ട്. അതു കൊണ്ട് ഇന്ത്യയിലെ സംഭവവികാസങ്ങളെ കണ്ണടക്കാം. നിങ്ങള്‍ക്കങ്ങിനെ കണ്ണടക്കാനാവില്ല. രാജ്യത്തെ മുസ്‌ലിംകള് വംശഹത്യയുടെ വക്കിലാണ്. ഒരു ജേണലിസ്റ്റിനും അത് കണ്ടില്ലെന്നു നടിക്കാനാവില്ല. നിങ്ങളങ്ങനെ കണ്ണടക്കുകയാണെങ്കില് ലോകത്തെ നാമെല്ലാവരും അതിനു കുറ്റക്കാരാണ്. ഞാനൊരു ജേണലിസ്‌റ്റെന്ന നിലക്കു മാത്രമല്ല ഇന്നിവിടെ നില്‍ക്കുന്നത്, മറിച്ച് ആ രാജ്യത്ത് വേട്ടയാടപ്പെടുന്ന അനേകം മുസ്‌ലിം പൗരന്‍മാരിലൊരാളായാണ്. ഞാന് തിരിച്ചു ചെല്ലുമ്പോള് ഇനി എന്തു സംഭവിക്കുമെന്നെനിക്കറിയില്ല.\nഞാനിവിടെ കാലുകുത്തിയ ഉടനെ അന്വേഷണ ഏജന്‍സിയുടെ ഫോണുണ്ടായിരുന്നു. തിരിച്ചെത്തുമ്പോള് ഞാന് അറസ്റ്റിലാകുമോ എന്നെനിക്കറിയില്ല. ഞാനിവിടെ വരുന്നതിനു മുമ്പ് ഏപ്രില് ഒന്നാം തീയതി അതു വരെ നിശബ്ദരായിരുന്ന അന്വേഷണ ഏജന്‍സികള് ഇമ്മിഗ്രേഷനില് എന്നെ തടഞ്ഞു വെച്ചതിനു പിന്നാലെ എനിക്കു സമന്‍സ് അയച്ചു. രണ്ടര മാസങ്ങള്‍ക്കു ശേഷം എയര്‍പോര്‍ട്ടിലെത്തിയ എനിക്ക് ഞാനവിടെ ഇരിക്കുന്ന നേരത്താണവര് സമന്‍സ് അയച്ചത്. എന്നെ അവർ പരിഭ്രാന്തയാക്കി അപമാനിച്ചു. മൂന്നു വര്‍ഷം മുമ്പ് എന്‍ഫോഴ്‌സ്‌മെന്റ് ഡയറക്ടറേറ്റിന്റെ ഓഫീസില് രാവിലെ പത്തു മുതല് രാത്രി പത്തു വരെ എന്നെ ഇരുത്തിയതാണ്. ഇപ്പോള് ഏപ്രിലില് ഞാന് വീണ്ടുമൊരു അന്വേഷണ ഉദ്യോഗസ്ഥനു മുന്നില് ഇരിക്കവെയാണ് എനിക്ക് anxiety attack ഉണ്ടാകുന്നതും എന്റെ സൈക്യാട്രിസ്റ്റുമായി സംസാരിക്കുന്നതും മൂന്ന് ആൻ്റി സൈക്കോട്ടിക് ഗുളികകള് കഴിക്കുന്നതുമെല്ലാം. യാതൊരു സഹാനുഭൂതിയും ലഭിച്ചില്ല. അതൊരു വിഷമമാണ്, നഷ്ടടമാണ്..\nഅധികാരശക്തികളോട് സത്യം വിളിച്ചു പറയുന്നവര്‍ക്ക് ശാരീരികമായ ആക്രമണങ്ങളോ വധഭീഷണിയോ മാത്രമല്ല നേരിടേണ്ടി വരിക, പറയപ്പെടാതെ പോകുന്ന വലിയ പീഡനമാണ് മാനസികമായി അനുഭവിക്കുക. ഞാന് രണ്ടാമതും അവിടെ തടഞ്ഞു വെക്കപ്പെട്ടപ്പോള്… അത്.. അത്… സത്യമായും എനിക്കത് പറഞ്ഞു തരാന് കഴിയുന്നില്ല..\nഅന്വേഷണ ഉദ്യോഗസ്ഥ എന്നോട് ചോദിച്ചത് ഞാന് കഴിച്ച ഭക്ഷണത്തിന്റെ മൂന്നു ഡോളറിന്റെ ബില്ലിനെക്കുറിച്ചായിരുന്നു. ആ അപമാനഭാരത്തെക്കുറിച്ച് എനിക്ക് വിശദീകരിക്കാനാകുന്നില്ല. നിങ്ങളുമായി ബന്ധപ്പെട്ടതിനെയെല്ലാം അവര് അപമാനിക്കുകയും നിസാരവല്‍ക്കരിക്കുയും ചെയ്യാന് ശ്രമിക്കും.\nഎനിക്കു പക്ഷെ അഭിമാനമുണ്ട്. ഭരണകൂടം എന്നെയും എന്റെ വാക്കുകളെയും ഭയക്കുന്നതില്. എന്റെ സത്യങ്ങള് അവരെ എവിടെയൊക്കെയോ നോവിക്കുന്നതില്, എനിക്കതില് സന്തോഷമുണ്ട്. ജേണലിസ്റ്റുകള് അങ്ങിനെയാകണം. ഇന്ത്യയിലെ ഒരു രാഷ്ട്രീയ പാര്‍ട്ടിയും എന്നെ പ്രശംസിക്കുന്നത് ഞാനിഷ്ടപ്പെടില്ല. എന്നെ വേട്ടയാടുന്നതിനെതിരെ ഇന്ത്യയിലെ ഒരു രാഷ്ട്രീയ പാര്‍ട്ടിയും എനിക്ക് ഐക്യദാര്‍ഢ്യം പ്രഖ്യാപിച്ചിട്ടില്ല. ഞാനതിനെ ഒരു ബഹുമതിയായാണ് കാണുന്നത്. അവരുടെ താല്‍പര്യങ്ങള്‍ക്കനുസരിച്ച് ഞാന് റിപ്പോര്‍ട്ട് ചെയ്തുവെന്ന് ഒരു രാഷ്ട്രീയ പാര്‍ട്ടിക്കും ഒരിക്കലും പറയാന് അവസരം കിട്ടില്ല. നമ്മളോരോരുത്തരും ഉറക്കെപ്പറയേണ്ട ഒരു അപ്രിയ സത്യമുണ്ട്. ഞാനാ സത്യം പറയുന്നവളാണ്.\nഞാനിങ്ങോട്ട് വിമാനം കയറുന്ന ദിവസം രാവിലെ ഇ.ഡി ഓഫീസിലേക്ക് എന്നെ വിളിപ്പിച്ചിരുന്നു. അവിടെ ഒരു ഉടമ്പടി ഒപ്പു വെക്കാനും എന്റെ യാത്രാ വിവരങ്ങള് മുഴുവന് ബോധിപ്പിക്കാനുമുണ്ടായിരുന്നു. പിടികിട്ടാപ്പുള്ളികളും ക്രിമിനിലുകളും ചെയ്യുന്നതു പോലെ, ഞാനാ വിവരങ്ങളെല്ലാം അവര്‍ക്ക് നല്‍കി. തിരിച്ചു റൂമിലെത്തി ബാഗ് പാക്ക് ചെയ്യുമ്പോള് ഞാനൊരു തണുപ്പുള്ള രാജ്യത്തേക്കാണ് പോകുന്നതെന്ന കാര്യം പോലും മറന്നു കൊണ്ട് ജാക്കറ്റും മറ്റുമില്ലാതെയാണ് പുറപ്പെട്ടത്. ഒരു വേള ഞാന് തളര്‍ന്നു പോയി. എന്റെ ഉപ്പ അവിടെ വന്നു. അദ്ദേഹത്തിന് മറവിരോഗമുണ്ട്, രണ്ട് തവണ തലച്ചോറിന് ആഘാതവുമുണ്ടായതാണ്. എനിക്കെതിരെയുള്ള കള്ളപ്പണക്കേസില് അദ്ദേഹത്തെയും പ്രതി ചേര്‍ത്തിരിക്കുകയാണ്. ഒന്നുമറിയാത്ത വീട്ടമ്മയായ എന്റെ സഹോദരിയെയും. ഞാനെന്റെ മുഴുവന് കുടുംബത്തെയും എന്റെ പത്രപ്രവര്‍ത്തനത്തിലൂടെ ആപത്തിലാക്കിയിരിക്കുന്നു. എന്റെ സുഹൃത്തുക്കളും ഗുണകാംക്ഷികളുമെല്ലാം ചോദിക്കാറുണ്ട്, ഒന്നു വിശ്രമിച്ചൂ കൂടെ, സ്വന്തം ആരോഗ്യത്തെ കരുതി പിന്‍മാറിക്കൂടെ എന്നെല്ലാം.\nനിര്‍ഭാഗ്യമെന്നു പറയട്ടെ, പിന്‍വാങ്ങാനുള്ള ഉപായമെനിക്കില്ല. നിശബ്ദയാകാനുള്ള അവസരമെനിക്കില്ല. കാരണം എന്റെ രാജ്യവും എന്റെ ജനങ്ങളും എന്നെ തേടുന്നുണ്ട്. അവരില് ഒട്ടേറെ പേര് തങ്ങളുടെ വിശ്വാസം എന്നില് അര്‍പ്പിച്ചവരാണ്. അവരെ വഞ്ചിക്കാന് എനിക്കാവില്ല. തങ്ങളുടെ പെണ്‍മക്കള്‍ക്ക് എന്റെ പേരിട്ട മാതാപിതാക്കള് എനിക്ക് മെയില് അയക്കാറുണ്ട്, എങ്ങനെയാണ് അവരോട് ഞാന് വിശ്വാസവഞ്ചന കാണിക്കുക? എനിക്കു മുന്നില് മറ്റു വഴികള് ഒരിക്കലും ഉണ്ടായിട്ടില്ല. ഞാന് ജനിക്കുന്നതു തന്നെ തെരഞ്ഞടുക്കാനുള്ള വഴികള് മുന്നിലില്ലാതെയാണ്. ഞാനിന്ന് നിങ്ങള്‍ക്കു മുന്നില് നില്‍ക്കുന്നത് വലിയ പ്രിവിലേജോടെയാണ്. എന്റെ വാക്കുകള് കേള്‍ക്കപ്പെടുന്നുണ്ടിവിടെ. എന്റെ രാജ്യത്തെ മിടുക്കരായ പല യുവജേണലിസ്റ്റുകള്‍ക്കും ഇല്ലാത്ത ആ പ്രിവിലേജ് ആണിത്. ഞാനവരുടെ കൂടെ ശബ്ദമാണ് ഇവിടെ ഉയര്‍ത്തുന്നത്. ഒരു ഹിന്ദു റാലിക്കിടയില് പോയി വിദ്വേഷ പ്രസംഗം റിപ്പോര്‍ട്ട് ചെയ്യാന് തുനിഞ്ഞ നാലു പത്രപ്രവര്‍ത്തകരെ ജിഹാദിസ്റ്റുകളെന്ന് വിളിച്ച് ആക്രമിക്കുകയും, ആ നാലു പേര്‍ക്കെതിരെ പോലീസ് കേസെടുക്കുകയും ചെയ്തിരിക്കുകയാണ്. ആ ഇന്ത്യയില് നിന്നാണ് ഞാന് വരുന്നത്. ഇത് കൂടുതല് കടുപ്പമാകുമെന്നെനിക്കറിയാം. ഞാന് തിരിച്ചു ചെല്ലുമ്പോള് തിരിച്ചടിയുണ്ടാകും. പക്ഷെ അപ്രിയ സത്യങ്ങള് എന്നും ചരിത്രത്തില് രേഖപ്പെടുത്തപ്പെടും. ഞങ്ങളില് പലരെയും ചരിത്രമോര്‍ക്കും.


ഞായറാഴ്ച ആരാധന കഴിഞ്ഞ് ഭവനത്തിലേക്ക് മടങ്ങാതെ ദേവാലയ പരിസരത്തു നില്‍ക്കുന്ന ദമ്പതികളോട് വീട്ടിലേക്കു പോകുവാന് പതിവുള്ള തിടുക്കമില്ലായ്മയുടെ കാരണം ആരാഞ്ഞപ്പോള് പറഞ്ഞു; “ഇന്ന് മക്കള് താമസിച്ചേ വരികയുള്ളൂ. അവരില്ലാതെ വീട്ടിലേക്കു ചെല്ലുമ്പോള് ഞങ്ങള്‍ക്ക് എന്തോ വല്ലായ്മ. അടുത്ത ദേവാലയത്തില് സണ്ടേസ്കൂള് പരിപാടിക്കു പോയ കുട്ടികളുടെ ഒരുദിവസം വൈകിട്ടുവരെയുള്ള അസാന്നിദ്ധ്യം മാതാപിതാക്കളെ അസ്വസ്ഥരാക്കുന്നു. അങ്ങനെയെങ്കില് ദീര്‍ഘകാലം മക്കളെ പിരിഞ്ഞിരിക്കേണ്ടി വരുമ്പോള് അവര്‍ക്കുണ്ടാകുന്ന അവസ്ഥ എന്തായിരിക്കും?.\nമദ്ധ്യവയസ്സു കഴിയുമ്പോഴേക്കും മക്കള് സ്കൂള് വിദ്യാഭ്യാസം പൂര്‍ത്തീകരിച്ചിരിക്കും. പിന്നീട് ഉപരിപഠനവും ജോലിയുമായി കുട്ടികള് ഭവനത്തിന് പുറത്തായിരിക്കും. ആസമയത്ത് മാതാപിതാക്കള്‍ക്കുണ്ടാകുന്ന ശൂന്യതാബോധത്തെ “empty nest syndrome” എന്നു വിശേഷിപ്പിക്കാറുണ്ട.് പറക്ക മുറ്റിയ കുഞ്ഞു ങ്ങള് പറന്നകന്നപ്പോള് ശൂന്യമായ കൂട്ടില് തള്ളക്കിളിയുടെ ഏകാന്തത എന്നര്‍ത്ഥം. വിവാഹാനന്തരം ഭാര്യാഭര്‍ത്താ ക്ക•ാര് പരസ്പരം സ്നേഹം പങ്കു വയ്ക്കുകയും, പങ്കാളിയുടെ സാന്നിധ്യത്തില് പൂര്‍ണ്ണത അനുഭവിക്കുകയും ചെയ്യുന്നു. അപരന്റെ സാന്നിധ്യം ആ സമയത്ത് അസ്വസ്ഥത ഉളവാക്കുകയും ചെയ്യും. എന്നാല് പിന്നീട് അവരുടെ പൂര്‍ണ്ണത നേടാനുള്ള ശ്രമത്തില് ഒരു കുഞ്ഞു പിറക്കുകയും അത് ആ ബന്ധത്തെ ദൃഡപ്പെടുത്തുകയും ചെയ്യുന്നു. കുഞ്ഞ് ഭാര്യാഭര്‍ത്താക്ക•ാര്‍ക്കിടയില് അപരനല്ല. അവരുടെ സ്നേഹം ജഢധാരണം ചെയ്തതാണ്. കുഞ്ഞ് കുടുംബത്തിന്റെ അവിഭാജ്യ ഘടകമായി മാറുന്നു. ഇങ്ങനെ വളരുന്ന കുഞ്ഞ് കുടുംബത്തില് നിന്ന് മാറി നില്‍ക്കുന്ന സാഹചര്യം വരുമ്പോഴാണ് മാതാപിതാക്കള്‍ക്ക് ശൂന്യതാബോധം ഉണ്ടാകുന്നത്. ഒരു കാര്യം പ്രത്യേകം ശ്രദ്ധിക്കേണ്ടതുണ്ട്. മാതാപിതാക്കള്‍ക്ക് മക്കള് എന്നും കുഞ്ഞുങ്ങളാണ്. വാസ്ഥവത്തില് മനുഷ്യ ശിശു മാത്രമാണല്ലോ പൂര്‍ണ്ണമായി മാതാപിതാക്കളെ ആശ്രയിച്ചു ജീവിക്കുന്നത്. അവരുടെ കാര്യത്തിലുള്ള ശ്രദ്ധ മുതിര്‍ന്നാലും തുടരുക തന്നെ ചെയ്യും. അതുകൊണ്ടാണ് വാര്‍ദ്ധക്യത്തിന്റെ അവശതയിലും കൊച്ചുമക്കളുടെ ആരോഗ്യത്തില് ആശങ്കപ്പെടുന്ന മുത്തശ്ശിയെ നാം കാണുന്നത്. അതുകൊണ്ടു തന്നെ കുടുംബസ്ഥരായ മുതിര്‍ന്ന മക്കളുടെ അസാന്നിദ്ധ്യം മാതാപിതാക്കള്‍ക്ക് ശൂന്യത സമ്മാനിക്കും. തങ്ങളുടെ മക്കളുടെ അസാന്നിദ്ധിലുള്ള അസ്വസ്ഥത അനുഭവിക്കുന്നവര് ഇതേ മാനസികാവസ്ഥ തങ്ങളുടെ മാതാപിതാക്കളും അനുഭവിക്കുന്നതായി തിരിച്ചറിയണം. സഭ വൃദ്ധജന സംരക്ഷണവും സാന്ത്വന പരിപാലനവും ലക്ഷ്യമാക്കി ‘സ്നേഹത്തണലില് ഈ സായാഹ്നം’ എന്ന പരിപാടി പ്രഖ്യാപിക്കുകയും, ഈ വിധത്തില് ബോധവല്‍ക്കരണം നടത്തുകയും ചെയ്തു. ഇതൊര തുടര് പ്രക്രിയയാണ്. മൂന്നുമാസം കൊണ്ടവസാ നിക്കുന്നതല്ല. ബാഹ്യ കേരളത്തിലെ പ്രത്യേക സാഹചര്യത്തില് ഇതെങ്ങനെ തുടരാമെന്ന ചില പ്രായോഗിക നിര്‍ദ്ദേശങ്ങള് കുറിക്കുകയാണിവിടെ.\n1. സ്നേഹത്തില് ആയിരിക്കുക.\nമാതാപിതാക്കളോട് സ്നേഹത്തില് ആയിരിക്കുക എന്നതാണ് ഏറ്റവും മുഖ്യമായി മക്കള്‍ക്ക് ചെയ്യാനാകുന്നത്. അവരായിരിക്കുന്ന നിലയില് അവരെ അംഗീകരിച്ചു സ്വീകരിക്കുമ്പോഴേ ഇതു സാദ്ധ്യമാവൂ. നമുക്കിഷ്ടമില്ലാത്ത പല പത്യേകതകളും നിലപാടുകളും അവര്‍ക്കുണ്ടായിരിക്കാം. സ്നേഹപൂര്‍വ്വമായ തിരുത്തലുകള് നടത്താവുന്നതാണ്. എന്നാല് പലപ്പോഴും ഒരു മാറ്റത്തിനു തയ്യാറാകാത്ത അവരെ ആ നിലയില് ഉള്‍ക്കൊള്ളുകയേ നിവര്‍ത്തിയുള്ളൂ. ഈ കാലഘട്ടത്തിന് തീര്‍ത്തും യോജിക്കാത്ത സമീപനങ്ങളില് അവര് കടുംപിടുത്തം നടത്തുമ്പോള് മുഷിവുണ്ടാവുക സ്വാഭാവികം. എന്നാല് ഏന്നോര്‍ക്കുക - അവരുടെ ലോകപരിചയവും വിദ്യാഭ്യാസവും സാഹചര്യങ്ങളും ആ നിലയിലാണ് അവരെ ചിന്തിപ്പിക്കുന്നത്. തങ്ങള് ശരിയെന്ന ധാരണയിലാണ് അവര് നിലപാടില് ഉറച്ചു നില്‍ക്കുന്നതും. മറ്റു മക്കളോടുള്ള സമീപനം, നമ്മോടു വിവേചനപൂര്‍വ്വം ഇടപെട്ടത്, മറ്റു മക്കളോടു പക്ഷം ചേര്‍ന്നത്, ഭാഗംവയ്ക്കലില് അനീതി നടന്നെന്ന തോന്നല് ഇവയൊക്കെ മാതാപിതാക്കള്‍ക്കെതിരേയുള്ള പരാതിയാവാം. മാതാപിതാക്കള്‍ക്ക് തെറ്റിയെന്ന് നമുക്ക് സമര്‍ത്ഥിക്കാനുമാവും. എന്നാല് ഒന്നോര്‍ക്കുക – അവര് നമ്മുടെ മാതാപിതാക്കളാണ്. ഈയൊരൊറ്റ സത്യത്തിന്റെ അടിസ്ഥാനത്തില് നാം അവരെ സ്നേഹിച്ചേ മതിയാവൂ. അവര്‍ക്ക് പകരക്കാരില്ല. ചില കിര്യങ്ങളില് തെറ്റിയിരിക്കാമെങ്കിലും നമ്മുടെ ജനനത്തിനും വളര്‍ച്ചയ്ക്കും കാരണക്കാരാണവര്.“We can change our friends, we can’t change our neighbours” എന്നു പറയാറുണ്ട്. എന്നാല് പണമുണ്ടെങ്കില് മറ്റൊരിടത്തേക്ക് താമസം മാറിയാല് അയല്‍ക്കാരെ മാറ്റാം പക്ഷേ മാതാപിതാക്കളെ മാറ്റാനാവില്ല. നമ്മുടെ മാതാപിതാക്കളുടെ പല മക്കളില് ഒരാളാണ് നാം. എന്നാല് നമുക്ക് ഒരൊറ്റ മാതാപിതാക്കളേയുള്ളൂ. അങ്ങനെയെങ്കില് അവരുടെ സഹംരക്ഷണം നമ്മുടെ ഉത്തരവാദിത്വമാണ്. നമ്മുടെ സഹോദരങ്ങള്‍ക്കുള്ള നിഷേധസമീപനം നമ്മുടെ നിലപാടുകളെ സ്വാധീനിക്കേണ്ടതില്ല. സഹോദരങ്ങളുടെ എല്ലാ തെറ്റുകളും നാം ആവര്‍ത്തിക്കാറില്ലല്ലോ.\n2. സമ്പര്‍ക്കത്തില് ആയിരിക്കുക.\nസ്നേഹത്തിന്റെ വെളിപ്പെടുത്തലാണ് സമ്പര്‍ക്കം. നാടിനുവെളിയില് താമസിക്കുന്നവര്‍ക്ക് ഇതു കൂടുതല് പ്രസക്തമാണ്. വിദൂരത്തുള്ള മക്കളുടെ ശബ്ദത്തിനായി വേഴാമ്പലിനെപ്പോലെ കാത്തിരിക്കുകയാണ് മാതാപിതാക്കള്. കഴിയുമെങ്കില് എല്ലാ ദിവസവും കുറച്ചു സമയം സംസാരിക്കുവാന് കഴിയണം. വിവരങ്ങള് അറിയുക എന്നല്ല ശബ്ദം കേള്‍ക്കുന്നതിലൂടെ മക്കളുടെ അസാന്നിദ്ധ്യം ഉണ്ടാക്കുന്ന ശൂന്യത പരിഹരിക്കുകയാണവര്. ആഴ്ചയിലൊരിക്കലെങ്കിലും നിര്‍ബ്ബന്ധമായും സംസാരിച്ചിരിക്കണം. കൊച്ചു മക്കളെയും അതിനു പ്രേരിപ്പിക്കണം. സംസാരിക്കാന് പ്രായമാകാത്ത കുഞ്ഞിന്റെ ശബ്ദവും അവര്‍ക്ക് ആനന്ദപ്രദമാണ്. അപ്പപ്പാ, അമ്മച്ചീ എന്നു വിളിക്കുമ്പോള് വല്ലാത്ത നിര്‍വൃതി ഉണ്ടാകുന്നു. ഇത് ബാഹ്യകേരളത്തിലുള്ളവര് ചെയ്യേണ്ടതാണ്.\nമഹാത്മാഗാന്ധിയുടെ മുത്തശ്ശന്റെ പേരുവരെ നമ്മുടെ കുട്ടികള് പറയും. ചരിത്രപഠനത്തിന്റെ ഭാഗമായി അവര്‍ചെയ്യുന്നതാണിത്. എന്നാല് സ്വന്തം വല്യപ്പന് ആരാണെന്ന് അത്ര നിശ്ചയമില്ലാത്തവരും ഇല്ലാതില്ല. പരിമിതികളുണ്ടെങ്കിലും ബാഹ്യകേരളത്തിലെ മാതാപിതാക്കള് കുട്ടികളെ ആ നിലയില് പരിശീലിപ്പിക്കേണ്ടതാണ്. നാടെവിടെയണെന്ന് ചോദിച്ചാല് മിഴിച്ചു നില്‍ക്കുന്ന കുട്ടിയെപ്പറ്റി “അവനൊന്നുമറിയില്ല, നാട്ടില് പോയിട്ടില്ല” എന്ന് അഭിമാനത്തോടെ മാതാ}ിതാക്കള് പറയാതിരിക്കുക. ഇത് അപമാനമാണ്. നമ്മുടെ നാടും വീട്ടുപേരും പൂര്‍വ്വികരെയുമൊക്കെ അറിയണം. രണ്ടക്ഷരത്തിലുള്ള ഇനിഷ്യലില് വീട്ടുപേരും, പിതാവിന്റെ പേരും നമുക്കുണ്ട്.വാസ്തവത്തില് ആ പേരില് അയാളു മേല്‍വിലാസം മുഴുവനും വരും. K. A. George എന്നാല് കാവുങ്കല് ഏലിയാസ് മകന് ജോര്‍ജ് എന്നര്‍ത്ഥം. ബാഹ്യ കേരളത്തില് മുനിസിപ്പാലിറ്റി നല്‍കിയിരിക്കുന്ന വീട്ടു നമ്പര് അവരുടെ മേല് വിലാസമായി തെറ്റിദ്ധരിച്ചിരിക്കുന്നു. നാട്ടില് പോകുമ്പോള് ജീവനോടെ യിരിക്കുന്ന മുതിര്‍ന്ന തലമുറയെ പരിചയപ്പെടുത്താനും അവരോടൊപ്പം സമയം ചെലവഴിക്കാനും ഒപ്പം പൂര്‍വ്വികരുടെ കബറിടം സന്ദര്‍ശിക്കുവാനും കുഞ്ഞുങ്ങളെ പറഞ്ഞു മനസ്സിലാക്കി ക്കൊടുക്കുവാനും ശ്രദ്ധിക്കണം.\n3. സംരക്ഷണ ഉത്തരവാദിത്വം ഏറ്റെടുക്കുക.\nമാതാപിതാക്കളുടെ സംരക്ഷണം മക്കളുടെ ഉത്തരവാദിത്വമാണ്. മാതാപിതാക്കളുടെ സംരക്ഷണ നിയമം വന്നത് നമ്മുടെ സമൂഹത്തിന്റെ പുരോഗതിയായല്ല കാണേണ്ടത്. നാം അവരെ സ്നേഹിക്കുന്നതും സംരക്ഷിക്കുന്നതും നിയമപരമായ ബാദ്ധ്യത യായതുകൊണ്ടല്ല, ധാര്‍മ്മിക ഉത്തരവാദിത്വമാണ്. മാതാപിതാ ക്കള്‍ക്ക് നല്ല വരുമാനവും നല്ല ജീവിത സാഹചര്യവും ഉണ്ടെങ്കില് ക്കൂടി മക്കള് എന്ന നിലയില് നമ്മുടെ ബാദ്ധ്യത നിറവേ റ്റേണ്ടതാണ്. പരിശുദ്ധ ബസേലിയോസ് മാര്‍ത്തോമ്മാ മാത്യൂസ് ദ്വിതീയന് ബാവാ ഒരു അഭിമുഖത്തില് തന്റെ പിതാവിന് മുണ്ടു വാങ്ങി നല്‍കുന്നതിനെപ്പറ്റി പറഞ്ഞിരിക്കുന്നത് ഇപ്രകാരമാണ്. “മക്കളില് നിന്നും വല്ലതും സ്വീകരിക്കുന്നത് മാതാപിതാക്കള്‍ക്ക് വലിയ സന്തോഷമുള്ള കാര്യമാണ്. അവര്‍ക്ക് അതിന്റെ ആവശ്യമുണ്ടായിട്ടല്ല. എന്നാല് മക്കളില് നിന്നും ലഭിക്കുന്നതില് ഒരു പ്രത്യേകതയുണ്ട്.” മാതാപിതാക്കള്‍ക്ക് നമ്മുടെ വരുമാനത്തില് നിന്നും പതിവായി എന്തെങ്കിലും നല്‍കേണ്ടതാണ്. നമ്മുടെ സാമ്പത്തിക സ്ഥിതിയും അവരുടെ ആവശ്യവും അനുസരിച്ച് അതില് വത്യാസങ്ങളുണ്ടാകാം. എന്നാല് അവര്‍ക്ക് ആവശ്യമി ല്ലെങ്കില്‍ക്കൂടി നമ്മുടെ ബുദ്ധിമുട്ടിലും എന്തെങ്കിലും നല്‍കിയി രിക്കണം. ഒരിക്കല് തീര്‍ക്കാന് കഴിയാത്ത ബാദ്ധ്യത അവരോട് നമുക്കുണ്ട്. അതിന്റെ ഒരു ബാഹ്യപ്രകടനമാവണം ഇത്.\n4. ശുശ്രൂഷിക്കുന്ന സഹോദരങ്ങളെ ആദരിക്കുക.\nമാതാപിതാക്കളേടുള്ള ഉത്തരവാദിത്വം പണത്തിന്റെ അടിസ്ഥാനത്തില് നിര്‍വ്വചിക്കാവുന്നതല്ല. അവര്‍ക്ക് വേണ്ടത് നമ്മുടെ സ്നേഹവും, സാന്നിധ്യവും ശുശ്രൂഷയുമാണ്. എന്നാല് പ്രത്യേക ജീവിത സാഹചര്യത്തില് അത് നിറവേറ്റാന് കഴിയാതെ വന്നിരിക്കുന്നത് നമ്മുടെ കുറവു തന്നെയാണ്. അപ്പോള് ആ ഉത്തരവാദിത്വം നിയോഗമായി ഏറ്റെടുത്തിരിക്കുന്ന നമ്മുടെ സഹോദരങ്ങളെ നന്ദിയോടെ സമീപിക്കണം. നിങ്ങളുടെ കൂടെ ഉത്തരവാദിത്വമാണ് അവര് ചെയ്യുന്നത്. നേരിട്ടു ചെയ്യുന്ന ശുശ്രൂഷക്ക് മറ്റൊന്നും പകരം വയ്ക്കാനില്ല. എന്തെങ്കിലുമൊന്ന് അയച്ചുകൊടുത്തും, ഫോണിലൂടെ സ്നേഹം കാണിച്ചും നിങ്ങള് കടമ നിറവേറ്റുമ്പോള്, യഥാര്‍ത്ഥ ശുശ്രൂഷ അവരുടേതാണ്. മാതാപിതാക്കളുടെ എല്ലാ പ്രത്യേകതകള്‍ക്കും നിര്‍ബ്ബബുദ്ധിക്കും അനുസൃതമായി കാര്യങ്ങള് ചെയ്യുക അത്ര എളുപ്പമല്ല. അതിനാല് ദയവായി അവരുടെ പരിചരണത്തിലെ അപാകതകളെ വിമര്‍ശിക്കാതിരിക്കുക. അവിടെയുള്ള കുറവുകള് പരിഹരിക്കാന് നിങ്ങള്‍ക്കാവുന്നത് ചെയ്യാമെന്നല്ലാതെ “അമ്മച്ചിയെ നല്ല ബെഡ്ഷീറ്റില് കിടത്തൂ, അപ്പച്ചന് പുതിയ പുതപ്പ് നല്‍കൂ” എന്നിങ്ങനെയുള്ള അഭിപ്രായങ്ങള് പ്രകടിപ്പിക്കാതിരിക്കുക. വര്‍ഷത്തില് ഒരാഴ്ച അവിടെ ചെന്നിട്ടാണ് ഇത്തരം പ്രകടനങ്ങള്. ബാക്കി മുഴുവന് ദിവസവും നോക്കുന്നത് അവരാണ്. എന്തെങ്കിലും ആവശ്യമുണ്ടെങ്കില് അതു വാങ്ങി നല്‍കിയിട്ട് ‘ഞങ്ങള്‍ക്ക് എന്നും നോക്കാന് സാധിക്കുന്നതല്ലല്ലോ, അതിന്റെ വിഷമം തീര്‍ക്കാന് ഞാനൊരു പുതിയ പുതപ്പു വാങ്ങി, ഇന്ന് ഇത് വിരിക്കാം അല്ലേ’ എന്നു പറയുമ്പോള് അതു കേള്‍ക്കുന്നവര്‍ക്കും അപ്പച്ചനും അമ്മച്ചിക്കും സന്തോഷമാവും. അല്ലാതെ വൃഥാ വാഗ്ദാനങ്ങളും മാര്‍ഗ്ഗ നിര്‍ദ്ദേശങ്ങളും അഭിപ്രായങ്ങളും വേണ്ട. “അമ്മച്ചി ഞങ്ങളുടെ കൂടെ പോരൂ, ഞങ്ങള് പൊന്നു പോലെ നോക്കാം” എന്നൊക്കെയുള്ള വൃഥാ വാഗ്ദാനങ്ങള് വേണ്ടേവേണ്ടാ. ഒരാഴ്ച തികച്ച് അവരെ നോക്കാന് കഴിഞ്ഞെന്ന് വരില്ല. ഇവിടുത്തെ സാഹചര്യങ്ങള്, കാലാവസ്ഥ ഇവ അവര്‍ക്കു പിടിച്ചെന്നും വരില്ല. അതുകൊണ്ട് അവരെ അവരുടെ സാഹചര്യത്തില് ശുശ്രൂഷിക്കട്ടെ. ഈ ഭാരിച്ച ചുമതല ഏറ്റെടുത്തിരിക്കുന്ന സഹോദരങ്ങളെ ആദരിക്കുക. നിങ്ങള്‍ക്കാക്കെ കഴിയാത്തത് ചെയ്യുന്നതവരാണെന്നു മനസ്സിലാക്കുക.\nComment Link\t Thursday, 30 May 2013 14:56\tposted by\tROY VARGHESE\nഞാന്ൻ എന്റെ അമ്മയെ കൂടെ നിറ്ത്തി പരിപാലിക്കുന്നു എങ്കിലും ഈ ലേഖനം എനിക്കും പുതിയ ഉള്കാഴ്ച നല്കി.\nComment Link\t Thursday, 28 February 2013 08:33\tposted by\tJikku Kuriakose\nComment Link\t Monday, 18 February 2013 10:48\tposted by\tPC Mathai\nI wish everybody followed this. This article should be widely circulated in the churches. Instead of giving long speeches, Sunday sermons should convey such messages. If not all, some will definitely accept and adhere these points in their life. Keep up the good work, achan.\nComment Link\t Wednesday, 13 February 2013 04:04\tposted by\tJinu M T\nA perfect article to all...\nComment Link\t Monday, 11 February 2013 07:18\tposted by\tJames George\nഡിയര് അച്ചന്, ഇത് ശരിക്കും ഹൃദയത് തൊട്ടുണര്‍ത്തുന്ന ഒരു ആര്‍ട്ടിക്കിള് ആണ്. തീര്‍ച്ചയായും ഇതാര്തില്ലുള്ള articles കൂടുതല്യി വരണോം. ഗള്‍ഫ് പ്രവസില്കള്‍ക്കും ഈ ആര്‍ട്ടിക്കിള് ഒരു motivation ആകുവാന് പ്രാര്‍ത്ഥിക്കാം\nComment Link\t Tuesday, 05 February 2013 09:58\tposted by\tFr.PA.Philip\nഈ ആര്‍ട്ടിക്കിള് ബാഹ്യ കേരള ത്തിലെ ആളുകള് വായിച്ചു മനസ്സിലാക്കണം. മാതാപിതാക്കള് അധികവും കേരളത്തില് തന്നെ ആണല്ലോ. അവരെ ഏതൊക്കെ രീതിയില് സഹായിക്കാം എന്ന് ഈ ലേഖനത്തിലൂടെ ബഹു. അച്ചന് സമര്തിചിരിക്കുന്നു. ഇത്തരം ലേഖനങ്ങള് ഇനിയം ഉണ്ടാകട്ടെ.


Ranveer Singh teased Alia Bhatt about Ranbir Kapoor: രൺബീർ ഇത്തിരി സ്‌പെഷ്യലാണേയെന്ന് രൺവീർ; നാണത്താൽ ഉത്തരംമുട്ടി ആലിയ; വീഡിയോ\nരൺബീർ ഇത്തിരി സ്‌പെഷ്യലാണേയെന്ന് രൺവീർ; നാണത്താൽ ഉത്തരംമുട്ടി ആലിയ; വീഡിയോ\nരൺവീറിന്റെ കളിയാക്കലിനോടുള്ള ആലിയയുടെ റിയാക്ഷനാണ് ആരാധകരെ ഏറെ രസിപ്പിച്ചത്\nJanuary 10, 2019 5:10:01 pm\nരൺബീർ കപൂറിന്റെയും ആലിയ ഭട്ടിന്റെയും വിവാഹമാണ് ഇനി ബോളിവുഡ് ഉറ്റുനോക്കുന്നത്. വിവാഹത്തിന് ഇരുവരുടെയും കുടുംബം സമ്മതം മൂളിയതായാണ് റിപ്പോർട്ടുകൾ. ഇരുവരുടെയും വിവാഹ നിശ്ചയം ജൂണിലുണ്ടാകുമെന്നാണ് പുതിയ റിപ്പോർട്ടുകൾ. എന്നാൽ ഇക്കാര്യം ഇരുവരുടെയും കുടുംബം സ്ഥിരീകരിച്ചിട്ടില്ല.\n‘ബ്രഹ്മാസ്ത്ര’ എന്ന ചിത്രത്തിലാണ് ആലിയ ഇപ്പോൾ അഭിനയിക്കുന്നത്. രൺബീർ കപൂറാണ് ചിത്രത്തിലെ നായകൻ. ‘ഗല്ലി ബോയ്’ എന്ന ചിത്രമാണ് ആലിയയുടേതായി ഉടൻ പുറത്തിറങ്ങാനിരിക്കുന്നത്. രൺവീർ സിങ്ങാണ് ഇതിലെ നായകൻ. സിനിമയുടെ ട്രെയിലർ ലോഞ്ച് ചടങ്ങിൽ രൺവീറും ആലിയയും പങ്കെടുത്തിരുന്നു. ലോഞ്ച് ചടങ്ങിൽ രസകരമായ ചില നിമിഷങ്ങളുമുണ്ടായി.\nരൺബീർ കപൂറും രൺവീർ സിങ്ങും തമ്മിലുള്ള സാമ്യത്തെക്കുറിച്ചാണ് ആലിയയോട് ചോദിച്ചത്. ഇരുവരും നല്ല വ്യക്തിത്വത്തിന് ഉടമകളാണെന്നും അസാമാന്യ കഴിവുള്ള നടന്മാരാണെന്നുമാണ് ആലിയ മറുപടി നൽകിയത്. ”രണ്ടുപേരും എനിക്ക് സ്പെഷ്യൽ ആണ്. അതിലൊരു വ്യത്യാസം ഒരാൾക്കൊപ്പം ഗല്ലി ബോയ് ചെയ്യുന്നു, മറ്റൊരാൾക്കൊപ്പം ബ്രഹ്മാസ്ത്രയും.”\nആലിയയുടെ വാക്കുകൾക്ക് രൺവീർ സിങ് കളിയാക്കലിലൂടെയാണ് മറുപടി കൊടുത്തത്. ”ഒരാൾ കുറച്ചുകൂടി സ്പെഷ്യൽ ആണ്,” രൺബീർ കപൂറിനെ ഉദ്ദേശിച്ചായിരുന്നു രൺവീർ സിങ് ഇങ്ങനെ പറഞ്ഞത്. രൺവീറിന്റെ കളിയാക്കലിനോടുള്ള ആലിയയുടെ റിയാക്ഷനാണ് ആരാധകരെ ഏറെ രസിപ്പിച്ചത്.\n.@aliaa08 couldn't stop blushing when @RanveerOfficial said #RanbirKapoor is more special to her as compared to him.#GullyBoy #GullyBoyTrailer @excelmovies #ApnaTimeAayega #AliaBhatt pic.twitter.com/WphTLX7CLV\nഫെബ്രുവരി 14 നാണ് ഗല്ലി ബോയ് റിലീസിനെത്തുക. ചിത്രത്തിന്റെ ട്രെയിലറിന് മികച്ച പ്രതികരണമാണ് ആരാധകരിൽനിന്നും ലഭിക്കുന്നത്.\nAlia BhattRanbir KapoorRanveer Singh\nWeb Title: Ranveer singh teased alia bhatt about ranbir kapoor


ഞാനിവിടെതന്നെ ഉണ്ടാവും, നിങ്ങള് പന്തെറിയൂ; 1999ല് മഗ്രാത്തിനെ നേരിട്ട അനുഭവം പങ്കുവച്ച് സച്ചിന് | sachin on how he countered mcgrath go again and bowl again as i am still here\nഇരുവരും തമ്മിലുള്ള പോരിനെ കുറിച്ച് സംസാരിക്കുകയാണ് സച്ചിന് ടെന്‍ഡുല്‍ക്കര്. സ്റ്റാര് സ്പോര്‍ട്സിന് നല്‍കിയ അഭിമുഖത്തിലാണ് സച്ചിന് ഇക്കാര്യം സംസാരിച്ചത്.\nMumbai, First Published Apr 29, 2020, 12:36 PM IST\nമുംബൈ: സച്ചിന്- മഗ്രാത് പോരാട്ടങ്ങള് ക്രിക്കറ്റ് ലോകം മറക്കാനിടയില്ല. ഇരുവരും നേര്‍ക്കുനേര് വന്നപ്പോഴെല്ലാം പൊരിഞ്ഞ പോരാട്ടം നടന്നിട്ടുണ്ട്. 90-കളുടെ അവസാനത്തിലും 2000 കളുടെ തുടക്കത്തിലും ഇരുവരുടെയും പോരാട്ടങ്ങള് ഏറെ ശ്രദ്ധ നേടിയിരുന്നു. ടീമുകള് തമ്മിലുള്ള മത്സരം എന്നതിലുപരി ഇരുവരും നേര്‍ക്കുനേര് വരുന്നതിന് ക്രിക്കറ്റ് ലോകം കാത്തിരുന്ന സമയമുണ്ടായിന്നു.\nഇരുവരും തമ്മിലുള്ള പോരിനെ കുറിച്ച് സംസാരിക്കുകയാണ് സച്ചിന് ടെന്‍ഡുല്‍ക്കര്. സ്റ്റാര് സ്പോര്‍ട്സിന് നല്‍കിയ അഭിമുഖത്തിലാണ് സച്ചിന് ഇക്കാര്യം സംസാരിച്ചത്. 1999-ലെ ഓസീസ് പര്യടനത്തിലെ അഡ്ലെയ്ഡ് ടെസ്റ്റില് മഗ്രാത്തിനെ മാനസികമായി നേരിടാന് താന് പുറത്തെടുത്ത തന്ത്രം വെളിപ്പെടുത്തിയിരിക്കുകയാണ് സച്ചിന്.\nഇരുവരും പരസ്പരം അക്രമിച്ച് കളിക്കാനാണ് തീരുമാനിച്ചിരുന്നതെന്ന് സച്ചിന് വെളിപ്പെടുത്തി. ''1999ല് അഡ്‌ലെയ്ഡില് നടന്ന ആദ്യ ടെസ്റ്റില് തന്നെ ഞങ്ങള് ചെറുതായിട്ട് ഉരസി. ഒന്നാം ദിനം ആദ്യ ഇന്നിങ്സ് അസവാനിക്കാന് 40 മിനിറ്റ് മാത്രമാണ് ബാക്കിയുണ്ടായിരുന്നത്. മഗ്രാത് എതിക്കെതിരെ പന്തെറിയാന് വന്നു. പന്ത് നഷ്ടപ്പെടുത്തി എന്നെ വെറുപ്പിക്കുക എന്നതായിരുന്നു അവരുടെ തന്ത്രം. 70 ശതമാനം പന്തുകളും വിക്കറ്റ് കീപ്പര് ആദം ഗില്‍ക്രിസ്റ്റിന്റെ അടുക്കലേക്കാണ് പോയിരുന്നത്.\nബാറ്റിലേക്ക് വന്നത് 10 ശതമാനം പന്തുകള്. ഓഫ് സ്റ്റംമ്പിന് പുറത്തുപോകുന്ന പന്തുകള് സച്ചിന് കളിച്ചാലോ അതിനെ പിന്തുടര്‍ന്നാലോ ചിലപ്പോള് എഡ്ജായി വിക്കറ്റ് നഷ്ടപ്പെട്ടേക്കാം. അതിനാല് മിക്ക പന്തുകളും ഞാന് കളിക്കാതെ വിട്ടു. ചില നല്ല പന്തുകള് എന്നെ ഭീതിപ്പെടുത്തി കടന്നുപോയി. അപ്പോള് ഞാന് മഗ്രാത്തിനോട് പറഞ്ഞു, അതു നല്ല പന്തായിരുന്നു. ഇനി പോയി അടുത്ത പന്തെറിയൂ, ഞാന് ഇവിടെ തന്നെയുണ്ട്.''-സച്ചിന് പങ്കുവച്ചു.\nആ ദിവസം എന്നെ പുറത്താക്കുകയെന്ന അവരുടെ തന്ത്രം വിലപ്പോയില്ല. ക്ഷമ കൈവിടില്ലെന്ന് കാര്യം ഞാന് ഉറപ്പിച്ചിരുന്നു. അടുത്ത ദിവസം എനിക്ക് ഇഷ്ടമുള്ളപോലെ കളിക്കാന് ഞാന് തീരുമാനിച്ച് ഉറപ്പിച്ചിരുന്നു. രണ്ടാം ദിവസം രാവിലെ മഗ്രാത്തിനെതിരേ ആക്രമിച്ച് ബൗണ്ടറികള് നേടിയ കാര്യവും സച്ചിന് ഓര്‍ക്കുന്നു.\nLast Updated Apr 29, 2020, 12:36 PM IST\nGlenn McGrath vs Sachin Tendulkar\nഇന്ത്യക്കെതിരായ പരമ്പരയില് ഓസ്ട്രേലിയയുടെ വജ്രായുധം ആരെന്ന് തുറന്നുപറഞ്ഞ് മക്‌ഗ്രാത്ത്\nഇത്തവണ പൂജാര കുറച്ച് വിയര്‍ക്കും; കാരണം വ്യക്തമാക്കി ഗ്ലെന് മഗ്രാത്


ജന്മസംഖ്യയാണോ വിവാഹ ദിനം എങ്കിൽ അറിയാം ചിലത് | birth date and wedding date are secretly related - Malayalam BoldSky\n7 hrs ago ആരതി സാഹയുടെ ഓര്‍മ്മ പുതുക്കി ഗൂഗിള്\n| Updated: Friday, February 8, 2019, 23:42 [IST]\nവിവാഹത്തീയ്യതിയും ജന്മസംഖ്യയും തമ്മില് എന്താണ് ബന്ധം? ന്യൂമറോളജിയില് വിശ്വസിക്കുന്നവരാണ് പലപ്പോഴും ഇത്തരം കാര്യങ്ങളെ പിന്തുണയ്ക്കുന്നതും. എന്നാല് വിവാഹത്തീയ്യതി തീരുമാനിയ്ക്കുമ്പോള് അത് നമ്മുടെ ജന്മസംഖ്യയുമായി എങ്ങനെ പൊരുത്തപ്പെട്ടിരിക്കുന്നു എന്ന് നോക്കുന്നത് എന്തുകൊണ്ടും നല്ലതാണ്.\nmost read:ഉറക്കം ഇങ്ങനെയൊക്കെയാണോ, രഹസ്യങ്ങളുണ്ട്\nഉദാഹരണത്തിന് നിങ്ങളുടെ വിവാഹത്തീയ്യതി 1969 ഡിസംബര്7ആണെങ്കില് ജനനസംഖ്യ വരുന്നത് 8 ആണ്. ഇതെങ്ങനെയെന്ന് വെച്ചാല് ഡിസംബര് 1+2 +7+1+9+6+9=35. എന്നാല് പിന്നീട് 35, 3+5എന്ന് കണക്കാക്കി 8 എന്നതാണ് ജന്മസംഖ്യ എന്ന് മനസ്സിലാക്കാം. ഇതുപോലെ ഓരോ ജന്മസംഖ്യയും നമുക്ക് മനസ്സിലാക്കി എടുക്കാം. ഇതിന്റെ ഗുണങ്ങളും ദോഷങ്ങളും നോക്കാം.\nജന്മസംഖ്യ 1ഉം വിവാഹദിനവും ഒന്നാണെങ്കില് ജീവിതകാലം മുഴുവന് പ്രണയിച്ച് ജീവിയ്ക്കുന്നവരായിരിക്കും നിങ്ങള് എന്ന കാര്യത്തില് സംശയംമില്ല. മറ്റുള്ളവര് കണ്ടാല് അസൂയ തോന്നുന്ന തരത്തിലുള്ള ജീവിതമായിരിക്കും നിങ്ങളുടേത്.\nജന്മസംഖ്യയും വിവാഹ ദിനവും രണ്ടാണെങ്കില് മുതിര്‍ന്നവരുടെ വാക്കുകള്‍ക്ക് വില കൊടുക്കാത്തവരാണ് നിങ്ങള് എന്നതാണ് സൂചന. ഇത് പലപ്പോഴും പല തരത്തിലുള്ള കുടുംബ പ്രശ്‌നങ്ങള്‍ക്കും കാരണമാകാറുണ്ട്. ആദ്യം തലയില് വെള്ളമൊഴിച്ചാണോ കുളി?\nവിവാഹത്തില് ഏറ്റവും കൂടുതല് സ്ഥാനം പരസ്പര വിശ്വാസത്തിനും സാമ്പത്തിക സ്ഥിരതയ്ക്കും ആണ്. എന്നാല് ഇവ രണ്ടും മൂന്നാം ദിനം വിവാഹം കഴിയ്ക്കുന്നവര്‍ക്ക് ഉണ്ടാവും എന്ന കാര്യത്തില് സംശയം വേണ്ട.\nവിവാഹദിനവും ജന്മസംഖ്യയും നാല് ആണെങ്കില് ജീവിതാവസാനം വരെ പരസ്പര വിശ്വാസമുള്ളവരായിരിക്കും ദമ്പതികള് എന്നാണ് സൂചിപ്പിക്കുന്നത്. മാത്രമല്ല ഭാഗ്യമായിരിക്കും ഇവരുടെ കൂടപ്പിറപ്പ് എന്ന കാര്യത്തിലും സംശയമില്ല.\nവിവാഹദിനവും ജന്മസംഖ്യയും അഞ്ച് ആണെങ്കില് കുടുംബത്തിന് മറ്റെന്തിനേക്കാള് പ്രാധാന്യം നല്‍കുന്നവരായിരിക്കും എന്നതാണ് സത്യം. മാത്രമല്ല പരസ്പര വിശ്വാസം തന്നെയായിരിക്കും ഇവിടെ മുന്നിട്ട് നില്‍ക്കുന്നതും.\nസമാധാനവും ശാന്തിയും നിറയുന്ന ഒരു ജീവിതമായിരിക്കും ഇവരുടേത്. മാത്രമല്ല ജീവിതത്തിലെ ഏത് വെല്ലുവിളിയേയും ഏറ്റെടുക്കാനും ഇവര് മുന്നിലായിരിക്കും.\nവിവാഹ ദിനവും ജന്മസംഖ്യയും ഏഴ് ആണെങ്കില് അല്‍പം ശ്രദ്ധിക്കുന്നത് നല്ലതാണ്. ജീവിതത്തിന്റെ തുടക്കത്തില് ഉണ്ടാവുന്ന സന്തോഷങ്ങള് പലതും പലപ്പോഴും ജീവിതാവസാനം വരെ നിലനിര്‍ത്താന് ഇവര്‍ക്ക് കഴിയില്ല.\nജീവിതത്തില് പലപ്പോഴും ലൈംഗിക ബന്ധത്തിന് പ്രാധാന്യം കൊടുക്കുന്നവരായിരിക്കും ഇവര്. എന്നാല് ഇതോടൊപ്പം തന്നെ പരസ്പര വിശ്വാസവും ഇവരുടെ കൂടപ്പിറപ്പായിരിക്കും.\nദൈവവിശ്വാസമായിരിക്കും ഇവരെ പലപ്പോഴും ഒരുമിച്ച് ചേര്‍ക്കുന്നത്. അതുകൊണ്ട് തന്നെ ദൈവവിശ്വാസമുള്ളവരായിരിക്കും ഇത്തരക്കാര്. ബന്ധം ഏറ്റവും നന്നായി മുന്നോട്ട് കൊണ്ടു പോകാന് ഇവര്‍ക്ക് കഴിയും.\nRead more about: insync marriage വിവാഹം സ്പന്ദനം\nbirth date and wedding date are secretly related\nThe date of your wedding and birth date may determine the future of your life


സ്‌കൂളുകള് അമിതഫീസോ, ലാഭമോ ഈടാക്കരുതെന്ന് ഹൈകോടതിയുടെ ഇടക്കാല ഉത്തരവ്; മാര്‍ഗനിര്‍ദേശം പുറപ്പെടുവിച്ച് പൊതുവിദ്യാഭ്യാസ വകുപ്പ്\nവടകര: മുഖ്യമന്ത്രിയുടെ അഡീഷണല് പ്രൈവറ്റ് സെക്രട്ടറി സി.എം. രവീന്ദ്രനുമായി ബന്ധപ്പെട്ട ബിനാമി ഇടപാടുകളെക്കുറിച്ച് വടകര മടപ്പള്ളിയിലെ ഊരാളുങ്കല് ലേബര് കോണ്‍ട്രാക്റ്റ് സൊസൈറ്റി ആസ്ഥാനത്ത് എന്‍ഫോഴ്സ്മെന്റ് ഡയറക്ടറേറ്റിന്റെ പരിശോധന. കൊച്ചി, കോഴിക്കോട് യൂണിറ്റുകളിലെ ഉദ്യോഗസ്ഥരാണ് പരിശോധന നടത്തിയത്. രാവിലെ ഒന്‍പതിന് ആരംഭിച്ച പരിശോധന നാലു മണിക്കൂര് നീണ്ടു. സി.എം. രവീന്ദ്രന്റെ ബിനാമി ഇടപാടുകളില് അന്വേഷണം കൂടുതല് ഊര്‍ജ്ജിതമാകുന്നതിന്റെ ഭാഗമാണ് പരിശോധന എന്നാണ് സൂചന. ഊരാളുങ്കല് സൊസൈറ്റിക്ക് ലഭിച്ച കരാറുമായി ബന്ധപെട്ടു രവീന്ദ്രന് ബന്ധമുണ്ടോ എന്നാണ് ഇ ഡി പരിശോധന നടത്തിയത്. സംസ്ഥാന സര്‍ക്കാരിന്റെ പദ്ധതികളില് കൂടുതല് കരാറുകള് ലഭിച്ചത് ഊരാളുങ്കല് സൊസൈറ്റിക്കാണ്. ഇതുമായി ബന്ധപ്പെട്ട നടപടികളേയും കരാറുകളെയും കുറിച്ചും ഇ ഡി വിവരം ശേഖരിച്ചെന്നാണ് വിവരം. അന്വേഷണത്തിന്റെ ഭാഗമായി ആവശ്യമായ രേഖകള് ഇ ഡി ഓഫീസില് എത്തിക്കാന് സൊസൈറ്റി അധികൃതരോട് ആവശ്യപ്പെട്ടിട്ടുണ്ട്.\nഅതേസമയം ഇ ഡി റെയ്ഡ് നടന്നിട്ടില്ലെന്നും ചില വിവരങ്ങള് മാത്രം അന്വേഷിക്കുകയാണ് ചെയ്തതെന്നും ഊരാളുങ്കല് സൊസൈറ്റി അധികൃതര് അറിയിച്ചു. കഴിഞ്ഞ ദിവസം സി. എം. രവീന്ദ്രന്റെ ബിനാമി ഇടപാടുകള് സംബന്ധിച്ച് വടകരയിലെ ആറ് സ്ഥാപനങ്ങളില് ഇ ഡി പരിശോധന നടത്തിയിരുന്നു.\nതിരുവനന്തപുരം: ഡല്‍ഹിയിലെ കര്‍ഷക പ്രതിഷേധത്തിന്റെ പശ്ചാത്തലത്തില് കേന്ദ്രസര്‍ക്കാരിനെതിരെ രൂക്ഷ വിമര്‍ശനവുമായി മുഖ്യമന്ത്രി പിണറായി വിജയന്. കര്‍ഷകരെ ശത്രുക്കളെപ്പോലെ പരിഗണിക്കുന്ന സമീപനത്തില് നിന്നും കേന്ദ്ര സര്‍ക്കാര് പിന്തിരിയണമെന്നും മുഖ്യമന്ത്രി പറഞ്ഞു. കര്‍ഷക വിരുദ്ധ നിയമങ്ങള് പിന്‍വലിക്കണമെന്നും മുഖ്യമന്ത്രതന്റെ ഫേസ്ബുക്ക് കുറിപ്പിലൂടെ ആവശ്യപ്പെട്ടു. കുറിപ്പിന്റെ പൂര്‍ണരൂപം………………………. കര്‍ഷക പോരാട്ടം രാജ്യത്തിന്റെയാകെയുള്ള പ്രതിഷേധ വേലിയേറ്റമായി മാറുകയാണ്. ഇന്ത്യ കണ്ട ഏറ്റവും പ്രക്ഷുബ്ധമായ ജനമുന്നേറ്റമായി അത് ഉയരുന്ന അനുഭവമാണ് കഴിഞ്ഞ ദിവസങ്ങളില് ഉണ്ടാകുന്നത്. 90കളില് കോണ്‍ഗ്രസിന്‍്റെ കൈപിടിച്ച് […]\nപോപ്പുലര് ഫിനാന്‍സ് തട്ടിപ്പ് കേസ്;പരാതിയുമായി നിക്ഷേപകര് വീണ്ടും ഹൈക്കോടതിയില്\nപതിനാലാം വയസില് ലൈംഗിക ചൂഷണത്തിന് ഇരയായി; വെളിപ്പെടുത്തലുമായി ആമിര് ഖാന്‍റെ മകള് ഐറ ഖാന്


കോഴിക്കോട് യൂത്ത് കോണ്‍ഗ്രസ് പ്രവര്‍ത്തകന് വെട്ടേറ്റു; പിന്നില് സിപിഎമ്മെന്ന് ആരോപണം\nMon May 10 2021 11:29:24 GMT+0530 (India Standard Time)\nNSH10 Jan 2021 6:48 PM GMT\nകോഴിക്കോട്: ആവള പെരിഞ്ചേരിക്കടവില് യൂത്ത് കോണ്‍ഗ്രസ് പ്രവര്‍ത്തകന് വെട്ടേറ്റു. ചെറുവണ്ണൂര് പഞ്ചായത്ത് പെരിഞ്ചേരിക്കടവില് പി ടി മനോജി (46) നാണ് വെട്ടേറ്റത്. ഞായറാഴ്ച രാത്രി എട്ടുമണിയോടെ വീടിന് സമീപം നിന്ന മനോജിനെ ബൈക്കിലെത്തിയ സംഘം വെട്ടുകയായിരുന്നു. നാലോളം ബൈക്കുകളിലായെത്തിയ സംഘമാണ് വെട്ടിയതെന്ന് പറയുന്നു.\nതലയുടെ പിന്‍വശത്ത് ചെവിയോട് ചേര്‍ന്ന് വെട്ടേറ്റ മനോജിനെ ഉടന് പേരാമ്പ്ര താലൂക്ക് ആശുപത്രിയിലെത്തിച്ചു. അവിടെ നിന്ന് പ്രാഥമിക ചികില്‍സയ്ക്ക് ശേഷം കോഴിക്കോട് മെഡിക്കല് കോളജ് ആശുപത്രിയിലേക്ക് മാറ്റി. സംഭവത്തിനു പിന്നില് സിപിഎമ്മാണെന്ന് കോണ്‍ഗ്രസ് ആരോപിച്ചു. തിരഞ്ഞെടുപ്പ് ഫലപ്രഖ്യാപനത്തോട് അനുബന്ധിച്ച് എല്‍ഡിഎഫ്- യുഡിഎഫ് പ്രവര്‍ത്തകര് തമ്മില് സ്ഥലത്ത് സംഘര്‍ഷവും വീടുകള്‍ക്ക് നേരെ ആക്രമണവും നടന്നിരുന്നു.\nattack against Youth Congress activist Kozhikode


തെരഞ്ഞെടുപ്പ് പരാജയം; യുപിയില് സമാജ്‌വാദി പാര്‍ട്ടിയുടെ എല്ലാ ഘടകങ്ങളും അഖിലേഷ് യാദവ് പിരിച്ചുവിട്ടു • ഇ വാർത്ത | evartha\nലോക്സഭാ തെരഞ്ഞെടുപ്പ് പരാജയ പശ്ചാത്തലത്തില് സമാജ്‌വാദി പാര്‍ട്ടിയുടെ യുപിയിലെ എല്ലാ ഘടകങ്ങളും അഖിലേഷ് യാദവ് പിരിച്ചുവിട്ടു. പരാജയത്തിന്റെ തെറ്റു തിരുത്തല് നടപടികളുടെ ഭാഗമായാണ് നീക്കം എന്നാണു വിലയിരുത്തപ്പെടുന്നത്. പാര്‍ട്ടിയുടെ സംസ്ഥാന അധ്യക്ഷന് നരേഷ് ഉത്തമിനെ മാത്രം നിലനിര്‍ത്തിയിട്ടുണ്ട്. ഉടന്‍തന്നെ പുതിയ സംസ്ഥാന എക്‌സിക്യൂട്ടിവിനെരൂപീകരിക്കുമെന്ന് എസ്.പി നേതാവ് പറഞ്ഞു.\n2017ല് യുപിയില് നടന്ന നിയമസഭാ തെരഞ്ഞെടുപ്പിന് ശേഷം അഖിലേഷിന് കീഴില് പാര്‍ട്ടി നേരിടുന്ന രണ്ടാമത്തെ വലിയ പരാജയമായിരുന്നു ലോക്‌സഭാ തെരഞ്ഞെടുപ്പ്. കഴിഞ്ഞ നിയമസഭയില് കോണ്‍ഗ്രസുമായിട്ടായിരുന്നു സഖ്യം.\nഇത്തവണ ലോക്‌സഭാ തെരഞ്ഞെടുപ്പില് ബിഎസ്പിയുമായി സഖ്യമുണ്ടാക്കിയിട്ട് പോലും സമാജ്‌വാദി പാര്‍ട്ടിയ്ക്ക് അഞ്ച് സീറ്റുകള് മാത്രമേ കിട്ടിയിരുന്നുള്ളൂ. എസ്പിയുടെ ശക്തി കേന്ദ്രമായ കനൗജില് അഖിലേഷ് യാദവിന്റെ ഭാര്യയായ ഡിംപിള് യാദവ് വരെ പരാജയപ്പെട്ടിരുന്നു.\nTopics: akhilesh Samajwadi Party


Vrishchikam Rashiphalam, Today Predictions Clickastro\nHome > Free Horoscope Reports > Malayalam > Free Daily Rashiphalam > Vrishchikam\nVrishchikam Daily Rashiphalam For 28 May\nAlso read vrishchikam rashiphalam in : English\nഅസുഖങ്ങൾ പരസ്പരം കാണുന്നതില് നിന്നും പ്രണയിതാക്കളെ തടഞ്ഞേക്കാം. അവിവാഹിതരായവർ മാതാപിതാക്കളുമായും കുടുംബത്തിലെ മുതിർന്നവരുമായും സന്തോഷകരമായ ഒരു ദിവസം ചെലവഴിച്ചേക്കാം. ഒരു കൂട്ടം പര്യവേക്ഷകർ അവരുടെ യാത്രയിൽ ചേരാൻ നിങ്ങളെ ക്ഷണിച്ചേക്കാം. ഇത് ഒരു സ്വപ്ന സാക്ഷാത്കാരമായിരിക്കും. യാത്രയിലൂടെ അറിവ്നേടാൻ നിങ്ങൾ എപ്പോഴും ആഗ്രഹിക്കുന്നു. വ്യക്തിഗത സ്വത്ത് ഇടപാടുകൾ സുഗമമായി നടക്കുന്നതിനാൽ റിയൽഎസ്റ്റേറ്റ് ബിസിനസുകാർക്ക് ഇന്ന് വിശ്രമിക്കാം. സംരഭകത്വ സിദ്ധിയുള്ള രാഷ്ട്രീയക്കാര് പ്രാമൂഖ്യത്തിലേയ്ക്ക് ഉയരും. കരിയര് മുന്നോട്ടുകൊണ്ടുപോകാനും പാര്‍ട്ടിയില് ഉയര്‍ന്ന സ്ഥാനം നേടാനും അവര്‍ക്ക് സാധിക്കും. കർശനമായ നിയന്ത്രണം സാമ്പത്തിക സ്ഥിരത നിലനിർത്താൻ സഹായിക്കും.


ആഗോള നിക്ഷേപകര് ഇന്ത്യന് സ്റ്റാര്‍ട്ടപ്പുകളെ നയിക്കും - FUTURE KERALA - Daily on Business Economy and Society\nആഗോള നിക്ഷേപകര് ഇന്ത്യന് സ്റ്റാര്‍ട്ടപ്പുകളെ നയിക്കും\nby വെബ് ഡെസ്‌ക്\t,\t21 October 2016\nബെംഗളൂരു: അടുത്ത തലമുറയ്ക്കു വേണ്ടി ടെക്‌നോളജി ഭീമന്മാരായ വിപ്രോയ്ക്കും, ഇന്‍ഫോസിസിനും തുല്യരായ കമ്പനികളെ വാര്‍ത്തെടുക്കാന് ആഗോള നിക്ഷേപകര് ഇന്ത്യന് സ്റ്റാര്‍ട്ടപ്പുകളില് ശ്രദ്ധകേന്ദ്രീകരിക്കുന്നു. ഇന്ത്യന് ‘സാസ്’ (സോഫ്റ്റ്‌വെയര് ആസ് എ സര്‍വീസ്) സ്റ്റാര്‍ട്ടപ്പുകളിലേക്കാണ് ആഗോള നിക്ഷേപകര് ലക്ഷ്യം വെയ്ക്കുന്നത്. സോഫ്റ്റ്‌വെയര് രംഗത്തെ പ്രതിഭകളുടെ എണ്ണത്തിലുണ്ടാകുന്ന വര്‍ധനവ്, ആഗോളതലത്തില് ശ്രദ്ധയാകര്‍ഷിക്കുന്ന ഉല്‍പ്പന്നങ്ങളും കുറഞ്ഞ നിര്‍മാണ ചെലവും തുടങ്ങിയവയാണ് ഇവരെ ആകര്‍ഷിക്കുന്ന പ്രധാന ഘടകങ്ങള്. പുതിയ ആശയങ്ങളും കഴിവുകളും കണ്ടെത്തുകയും സമര്‍ത്ഥരായ സംരംഭകരെയും അവരുടെ ഉല്‍പ്പന്നങ്ങളെയും പ്രോത്സാഹിപ്പിക്കുകയും ചെയ്യുന്നതിന്റെ ഭാഗമായാണ് ഈ ശ്രമം.\nഈ വര്‍ഷം രാജ്യത്തെ 82 സാസ് കമ്പനികളാണ് നിക്ഷേപം സമാഹരിച്ചത്. ഇതില് മൂന്നില് ഒരു ഭാഗം കമ്പനികളിലും നിക്ഷേപം നടത്തിയത് ആഗോള നിക്ഷേപകരാണെന്ന് ഡാറ്റാ ട്രാക്കിംഗ് കമ്പനികളായ എക്‌സെലര്8, ട്രാക്‌സന് എന്നിവ പുറത്തുവിട്ട റിപ്പോര്‍ട്ടില് പറയുന്നു. മൂന്നാം കക്ഷികള് ആപ്ലിക്കേഷനുകള് വികസിപ്പിക്കുന്നിടത്തെ ഒരു സോഫ്റ്റ്‌വെയര് വിതരണ മോഡല് ആയിട്ടാണ് സാസ് പ്രവര്‍ത്തിക്കുന്നത്. അവിടെ മൂന്നാം കക്ഷിയായി വരുന്ന സേവനദാതാക്കളാണ് ആപ്ലിക്കേഷനുകള് ഹോസ്റ്റ് ചെയ്യുന്നത്. അവര് അത് ഉപഭോക്താക്കള്‍ക്ക് ഇന്റര്‍നെറ്റ് വഴി ലഭ്യമാക്കുന്നു.\nഇന്ത്യന് സംരംഭകരുടെ സാസ് സ്റ്റാര്‍ട്ടപ്പുകള് ആഗോള നിക്ഷേപകരില് നിന്നും സമാഹരിച്ച മൂലധനമുപയോഗിച്ചാണ് ആഗോള വിപണികളില് അവരുടെ ഉല്‍പ്പന്നങ്ങള് വില്‍ക്കുന്നത്. ഇതില് ഭൂരിപക്ഷ സ്റ്റാര്‍ട്ടപ്പുകളും പ്രവര്‍ത്തനം കേന്ദ്രീകരിച്ചിരിക്കുന്നത് അവര് ലക്ഷ്യം വയ്ക്കുന്ന വിപണികളില് തന്നെയാണ്. സാധരണയായി യുഎസാണ് മിക്ക കമ്പനികളുടെയും ആസ്ഥാനം. സ്റ്റാര്‍ട്ടപ്പ് ഹബ്ബായ സിലിക്കണ് വാലി, പാലോ ആള്‍ട്ടോ ഉള്‍പ്പെടെയുള്ള അമേരിക്കയുടെ സാങ്കേതിക കേന്ദ്രങ്ങളാണ് ഇന്ത്യന് സംരംഭകരെ ആകര്‍ഷിക്കുന്നതിന്റെ മുഖ്യ കാരണം.\nഇത്തരം കമ്പനികളുടെ പ്രൊഡക്ട് ഡെവലപ്പ്‌മെന്റ് ടീമും, മാര്‍ക്കറ്റിംഗ്, സെയില്‍സ് ടീമിലെ ഭൂരിപക്ഷം വരുന്ന അംഗങ്ങളും ഇന്ത്യയ്ക്കു പുറത്താണ് പ്രവര്‍ത്തിക്കുന്നത്. ഇത് കൂടുതല് ആഗോള ശ്രദ്ധ നേടാന് ഇന്ത്യന് സ്റ്റാര്‍ട്ടപ്പുകളെ സഹായിക്കുന്നുണ്ട്.\nTags:\tglobal investors, Indian startups, to lead\nകേരളത്തിലെ പ്രളയത്തില് മുങ്ങി പത്രമാധ്യമവും\n4ജി ഡൗണ്‍ലോഡ് വേഗതയില് ജിയോ തന്നെ മുന്നില്: ട്രായ്\nനോട്ട് അസാധുവാക്കല് 2016ലെ ഏറ്റവും വലിയ അഴിമതി: പി ചിദംബരം\nയുകെയിലെ തീവ്രവാദ പ്രവര്‍ത്തനങ്ങള്‍ക്ക് ഫണ്ട് ചെയ്യുന്നത് സൗദിയെന്ന് റിപ്പോര്‍ട്ട്\nകശാപ്പിനുള്ള കാലിവില്‍പ്പന നിരോധനം ; കര്‍ഷകരും അന്താരാഷ്ട്ര ഫാഷന് ബ്രാന്‍ഡുകളും ആശങ്കയില്\nകാര്‍ഷിക-നിര്‍മാണ മേഖലകളില് ഇരട്ട ഇന്ധന ഉപയോഗത്തിന് അനുമതി\nവന്ധ്യതയുള്ളവരുടെ ചങ്ങാതിയായി ഇന്‍ഫെര്‍ട്ടിലിറ്റി ദോസ്ത്


റമദാൻ നിലാവ്-27) അല്‍അമീനാകാം..! « Feel Islam | Malayalam\nWednesday, June 13, 2018 at 2:00 am | നിങ്ങള് പറയുക! →\nഇമാം അബൂഹനീഫയുടെ ഒരു സംഭവമുണ്ട്: ബസ്വ്‌റയില് കച്ചവടം നടത്തിയ കാലത്ത്, ഇമാം പുറത്തുപോയ സമയം. അന്യനാട്ടുകാരനായ ഒരാള് തുണി വാങ്ങാനെത്തി. കടയിലെ വേലക്കാരന് അയാളില് നിന്ന് അധികം വില വാങ്ങി. യജമാനനെ സന്തോഷിപ്പിക്കാനാണ് ചെയ്‌തത്. പക്ഷേ, ഇതറിഞ്ഞപ്പോള് വേലക്കാരനെ ഇമാം ജോലിയില് നിന്ന് പിരിച്ചുവിട്ടു. തുണി വാങ്ങിയ ആളെ കണ്ടെത്തി, അധികം വാങ്ങിയ വില തിരിച്ചുകൊടുത്താല് ജോലിയില് പ്രവേശിപ്പിക്കാം എന്നു പറഞ്ഞു. അവന് നീണ്ട യാത്രക്കൊടുവില് അയാളെ കണ്ടെത്തി. വീണ്ടും അവന് ഇമാമിന്‍റെ ജോലിക്കാരനായി!\n“അല്‍അമീനായിരുന്ന മുഹമ്മദിന് ഞാന് കുറച്ചു പണം കൊടുക്കാനുണ്ടായി. ഒരിടത്തുവെച്ചു കണ്ടപ്പോള്, പണവുമായി തിരിച്ചുവരാം എന്നു പറഞ്ഞ് ഞാന് പോയി. എന്നെയും കാത്ത് മുഹമ്മദ് അവിടെ നിന്നു. മൂന്ന് ദിവസങ്ങള്‍ക്കു ശേഷം ആ വഴി പോകുമ്പോള് മുഹമ്മദിനെ അവിടെ തന്നെ കണ്ടു. അപ്പോഴാണ് ഞാനക്കാര്യം ഓര്‍ത്തത്. മുഹമ്മദ് പറഞ്ഞതിത്രമാത്രം: താങ്കള് എന്നെ കുറച്ചു പ്രയാസപ്പെടുത്തി. മൂന്ന് ദിവസമായി ഞാന് താങ്കളെ കാത്ത് ഇവിടെ നില്‍ക്കുന്നു!” -അബൂദാവൂദ് ഉദ്ധരിച്ച ഈ സംഭവം ആ ജീവിതത്തിന്‍റെ മഹത്വവും ഔന്നത്യവുമാണ് വര്‍ണിക്കുന്നത്..\nഒരു ബേക്കറിക്കാരന് ഉണ്ടായിരുന്നു. അടുത്ത ഗ്രാമത്തിലെ സാധുവായ കര്‍ഷകനില് നിന്നായിരുന്നു റൊട്ടി നിര്‍മിക്കാനാവശ്യമായ വെണ്ണ അയാള് വാങ്ങിയിരുന്നത്. കുറെ നാള് തുടര്‍ന്നപ്പോള് വെണ്ണയുടെ തൂക്കം കുറവാണെന്ന് അയാള്‍ക്കൊരു സംശയം. തൂക്കി നോക്കിയപ്പോള് സംശയിച്ചത് സത്യമാണെന്ന് ബോധ്യപ്പെട്ടു. ബേക്കറിക്കാരനെ കര്‍ഷകന് കബളിപ്പിക്കുകയായിരുന്നു! അരിശവും അമര്‍ഷവും കാരണം ബേക്കറിക്കാരന് കോടതിയില് പരാതിപ്പെട്ടു. വിശ്വാസവഞ്ചന കാണിച്ചുവെന്നായിരുന്നു ആരോപണം.കര്‍ഷകനെ വിളിച്ചുവരുത്തി ന്യായാധിപന് ചോദിച്ചു: “നിങ്ങള്‍ക്ക് വെണ്ണയും മറ്റും തൂക്കാന് ത്രാസ് ഉണ്ടോ?”\nഇല്ല എന്നായിരുന്നു മറുപടി. “അപ്പോള് എങ്ങനെയാണ് ബേക്കറിക്കാരന് വെണ്ണ തൂക്കിക്കൊടുത്തിരുന്നത്?” മറുപടി: “ബേക്കറിക്കാരന് എന്‍റെ അടുക്കല് നിന്ന് വെണ്ണ വാങ്ങാന് തുടങ്ങിയപ്പോള് എനിക്കാവശ്യമുള്ള റൊട്ടി അയാളില് നിന്ന് വാങ്ങാന് തീരുമാനിച്ചു. ഒരു കിലോ റൊട്ടിയാണ് ഞാന് വാങ്ങിയിരുന്നത്.. ആ തൂക്കം കൃത്യമായിരിക്കുമല്ലോ എന്ന് കരുതി, റൊട്ടിയുടെ തൂക്കം നോക്കിയാണ് വെണ്ണ കൊടുത്തിരുന്നത്!“ -അവസാനം വാദി പ്രതിയായി, ബേക്കറിക്കാരന് ചെയ്‌ത വഞ്ചന അയാളെ തന്നെ തിരിച്ചടിച്ചു!\nനമ്മെ വിശ്വസിക്കുന്നവരെ ചതിക്കുന്നതാണ് വലിയ അപരാധമെന്ന് തിരുനബി പറയുന്നുണ്ട്.. വ്യക്തിത്വം ഇടിഞ്ഞു തകരുന്നതിന്‍റെ കാരണമാണത്.. പറ്റിച്ചും ചതിച്ചുമുള്ള ജീവിതം ആപത്ത് മാത്രമല്ല, അസുഖവുമാണ്.. തിരുനബി ഏറെ ജാഗ്രത കാണിച്ച ജീവിതശീലമായിരുന്നു ഇത്.. വിശ്വാസ്യത തകര്‍ന്നുപോകുന്ന നിസ്സാര കര്‍മങ്ങള് പോലും അവിടുന്ന് അനുവര്‍ത്തിക്കുകയോ അനുവദിക്കുകയോ ചെയ്‌തില്ല.\nഅസത്യമാര്‍ഗത്തിലൂടെ പുരോഗതിപ്പെടാനാവില്ല. താല്‍ക്കാലിക വിജയം ലഭിച്ചേക്കാമെങ്കിലും, അതിലേറെ വലിയ ദുരന്തങ്ങള് സംഭവിക്കുക തന്നെ ചെയ്യും. കള്ളസത്യത്തിലൂടെ വസ്‌തുക്കള് വിറ്റഴിച്ചവരെ പരലോകത്ത് അല്ലാഹു സംരക്ഷിക്കില്ലെന്നും ഏറ്റവും വലിയ നഷ്‌ടക്കാരായിരിക്കും അവരെന്നും റസൂല് മുന്നറിയിപ്പ് നല്‌കി. കള്ളസാക്ഷ്യത്തെ വന് പാപമായി പോലും അവിടുന്ന് വിവരിച്ചിട്ടുണ്ട്.\nഎത്ര ചെറുതാണെങ്കിലും സ്വന്തം ജീവിതത്തില് സംതൃപ്‌തമാകലാണ് മഹാഭാഗ്യം. അന്യരുടേത് ആഗ്രഹിക്കാതെയും, ആരെയും ദ്രോഹിക്കാതെയും ജീവിക്കലാണ് സത്യമുള്ള വഴി. ഓര്‍ക്കുക, ‘കുറച്ചാളുകളെ എല്ലാ കാലത്തേക്കും എല്ലാ ആളുകളെയും കുറച്ചുകാലത്തേക്കും വഞ്ചിക്കാന് കഴിഞ്ഞേക്കാം. പക്ഷേ, എല്ലാവരെയും എല്ലാ കാലത്തേക്കും വഞ്ചിക്കാനാവില്ല’\nPosted on Wednesday, June 13, 2018 at 2:00 am | നിങ്ങളുടെ അഭിപ്രായങ്ങള്! →\nറമദാൻ നിലാവ്- 4) സ്നേഹമാകട്ടെ മറുപടി


കനകയാത്രയുടെ ‘ഡിപ്ലോമാറ്റിക് ’വഴികൾ | gold smuggling-diplomatic\nകനകയാത്രയുടെ ‘ഡിപ്ലോമാറ്റിക് ’വഴികൾ\nJul 7, 2020, 11:02 PM IST\nമഞ്ഞലോഹത്തെ മനസ്സിലേറ്റി കടലുകടക്കുന്നവർക്ക് ഇന്ന് പഴയ രീതികളല്ല ലേബർ ക്യാമ്പിലെ തൊഴിലാളികളിൽനിന്ന് എയർഹോസ്റ്റസുമാരിൽവരെ എത്തിനിന്ന ‘കാരിയർ’ ഗ്രൂപ്പുകൾ ഇപ്പോൾ എളുപ്പം പിടിക്കപ്പെടുന്ന വിഭാഗമായി മാറിക്കഴിഞ്ഞു. ഒന്നും രണ്ടും കിലോ സ്വർണം കടത്തുന്നവർക്ക് ഇന്ന് കള്ളക്കടത്ത് മാർക്കറ്റിൽ ‘മൂല്യം’ കുറവാണ്. സ്റ്റാർപദവിയും നയതന്ത്രവഴികളും കള്ളക്കടത്തിന്റെ ഭാഗമായി. സ്വർണക്കടത്തിന്റെ വഴികളും വിപണിയും വിവരിക്കുന്ന മാതൃഭൂമി അന്വേഷണപരമ്പര ഇന്നുമുതൽ വായിക്കാം\nതിരുവനന്തപുരം വിമാനത്താവളത്തിലെ കസ്റ്റംസ് ഉദ്യോഗസ്ഥർക്കൊന്നും സ്വപ്നാ സുരേഷിനെ അറിയില്ല. മുമ്പ് എപ്പോഴോ യു.എ.ഇ. കോൺസുലേറ്റിന്റെ കാറിൽ വന്നിറങ്ങിയ ഒരു സ്ത്രീയായി മാത്രമേ ചിലർക്കെങ്കിലും ഒാർമയുള്ളൂ. എന്നാൽ, സരിത്തിന്റെ കാര്യം അങ്ങനെയല്ല. പ്രസന്നമുഖവും വിനീതമായ പെരുമാറ്റവുമുള്ള ചെറുപ്പക്കാരൻ. കോൺസുലേറ്റിലേക്ക് വരുന്ന ‘ഡിപ്ലോമാറ്റിക് ബാഗ്’ എപ്പോഴും കൈപ്പറ്റാനെത്തുന്നയാൾ. തിരുവനന്തപുരത്തെ നയതന്ത്ര വഴിയിലൂടെയുള്ള സ്വർണക്കടത്തിന്റെ ഉള്ളറകൾ തെളിയുമ്പോൾ നാടുമാത്രമല്ല, ഉദ്യോഗസ്ഥരും ഞെട്ടലിലാണ്.\nജൂൺ 30-നാണ് എമിറേറ്റ്‌സ് വിമാനത്തിൽ തിരുവനന്തപുരത്തെ യു.എ.ഇ. കോൺസുലേറ്റിലേക്കുള്ള ബാഗേജ് വരുന്നത്. ഗ്രൗണ്ട് ക്ലിയറൻസ് ഏജൻസി അത് കാർഗോ വിഭാഗത്തിലേക്ക് എത്തിച്ചു. നയതന്ത്ര പരിരക്ഷയുള്ള ബാഗേജുകൾ അവധിദിവസമാണെങ്കിലും വിട്ടുകൊടുക്കണമെന്നാണ് വ്യവസ്ഥ. പക്ഷേ, ഈ ബാഗേജിൽ വരുന്നത് കോടികൾ വിലമതിക്കുന്ന സ്വർണമാണെന്ന് വിവരം എയർ കസ്റ്റംസ് കാർഗോ മേധാവി രാമമൂർത്തിക്ക് നേരത്തേ ലഭിച്ചിരുന്നു. തന്നെ ഒരിക്കലും ചതിച്ചിട്ടില്ലാത്ത യു.എ.ഇ. ‘സോഴ്‌സി’ൽനിന്നായിരുന്നു ഇത്. അതിനാൽ, ഉടൻ ബാഗ് വിട്ടുകൊടുക്കേണ്ടതില്ലെന്ന് തീരുമാനിച്ചു. പരിശോധന നടത്തണമെങ്കിൽ വിദേശകാര്യ മന്ത്രാലയത്തിന്റെ അനുമതി വേണം. അതിനായി അഞ്ചുദിവസമാണ് കാത്തുനിന്നത്. ഇതിനിടയിൽ, ബാഗ് വിട്ടുകൊടുക്കാൻ ഉദ്യോഗസ്ഥർക്കുമേൽ പലവഴിയിൽ സമ്മർദമുണ്ടായി. എന്നാൽ, ഒരിക്കൽപ്പോലും യു.എ.ഇ. കോൺസുലേറ്റിൽനിന്ന് ഒരുവിളിപോലും കസ്റ്റംസിനെ തേടിയെത്തിയില്ല.\nശനിയാഴ്ച രാത്രിയാണ് വിദേശകാര്യ മന്ത്രാലയത്തിൽനിന്ന് അനുമതി ലഭിക്കുന്നത്. പരിശോധിക്കാം പക്ഷേ, കോൺസുലേറ്റ് പ്രതിനിധികളുടെ സാന്നിധ്യത്തിൽവേണം. പിഴച്ചാൽ കസ്റ്റംസിന് മാത്രമല്ല, ഇന്ത്യയ്ക്കുതന്നെ പഴികേൾക്കുന്ന നടപടിയാണെന്ന ബോധം ഉദ്യോഗസ്ഥരിലും നെഞ്ചിടിപ്പേറ്റി. കോൺസുലേറ്റിലെ ഉദ്യോഗസ്ഥർ കസ്റ്റംസിന്റെ അപേക്ഷ ഒരു വൈമനസ്യവുമില്ലാതെ അംഗീകരിച്ചു. അവരുടെ സാന്നിധ്യത്തിൽ പെട്ടിതുറന്നു. സ്റ്റീൽ പൈപ്പുകൾ, ഡോർ ലോക്കുകൾ, എയർ കംപ്രസർ എന്നീ സാധനങ്ങളിൽ സിലിൻഡർ രൂപത്തിലാക്കി ഒളിപ്പിച്ച 30.25 കിലോ സ്വർണം കസ്റ്റംസ് കണ്ടെടുത്തു. ഇത്തരം സാധനങ്ങളൊന്നും തങ്ങൾക്ക് വരേണ്ടതില്ലെന്നും വരുന്നതിലേറെയും ഭക്ഷണസാധനങ്ങളാണെന്നും കോൺസുലേറ്റ് അധികൃതർ വിശദീകരണം നൽകി. ഇത് അവർക്കുള്ളതല്ലെന്ന് രേഖാമൂലം അറിയിച്ചു. ഇവിടെയാണ് കേരളത്തെ ഞെട്ടിച്ച നയതന്ത്ര കള്ളക്കടത്തിന്റെ ചുരുളഴിയുന്നത്.\nകോൺസുലേറ്റിലെ പി.ആർ.ഒ. എന്ന നിലയിൽ ഇടയ്ക്കിടെ എത്തിയ സരിത്തിനെ കൈയോടെ പൊക്കി. ഇതിന്റെ ഇളക്കം തട്ടിയത് സെക്രട്ടേറിയറ്റിലെ ഭരണസിരാകേന്ദ്രത്തിലാണ്. സ്വർണം പിടിക്കപ്പെട്ടതോടെ ഐ.ടി.വകുപ്പിനുകീഴിലെ കേരള സ്റ്റേറ്റ് ഇൻഫർമേഷൻ ടെക്‌നോളജി ആൻഡ് ഇൻഫ്രാസ്ട്രക്ചറിൽ ഓപ്പറേഷൻ മാനേജരായിരുന്ന സ്വപ്നാസുരേഷിനെ കാണാതായി. സ്വർണക്കടത്തിന്റെ ‘ഓപ്പറേഷൻ മേധാവി’യും സ്വപ്നയാണെന്ന് സരിത്ത് റവന്യൂ ഇന്റലിജൻസ് വിഭാഗത്തിന്റെ ചോദ്യംചെയ്യലിൽ വ്യക്തമാക്കി.\nഒരുതവണ ബാഗേജ് കടത്തിയാൽ 15 ലക്ഷം രൂപ. അതാണ് കടത്തുകൂലി. ഇതാണ് സരിത്തിന് കിട്ടുന്നത്. ഈ സ്വർണം ആർക്ക് നൽകുന്നുവെന്നോ എവിടെയാണ് കച്ചവടം നടക്കുന്നതെന്നോ തനിക്കറിയില്ലെന്നാണ് അയാൾ ഡി.ആർ.ഐ. ഉദ്യോഗസ്ഥരോട് പറഞ്ഞത്. ഇതിന്റെ വഴികൾ ‘ഓപ്പറേഷൻ മേധാവി’യായി സ്വപ്നയിൽനിന്ന് അറിയാനാകുമെന്നാണ് ഡി.ആർ.ഐ.യുടെ പ്രതീക്ഷ.\nസർക്കാരിന്റെ മുദ്രയും ഉന്നതബന്ധവുമാണ് സ്വപ്നാ സുരേഷിന് സ്വർണക്കള്ളക്കടത്തിന്റെ ‘ഓപ്പറേഷൻ മേധാവി’യാക്കി മാറ്റിയതെങ്കിൽ ഡി.ആർ.ഐ.യിലെയും കസ്റ്റംസിലെയും ഉദ്യോഗസ്ഥരുടെ സഹായമാണ് മറ്റുപല കള്ളക്കടത്തുകാർക്കും ആശ്രയമാകുന്നത്. ഗൾഫ് പ്രോഗ്രാമിന് പോകുന്ന പല വി.ഐ.പി.കളുടെ കൂട്ടത്തിലും കടത്തുസംഘത്തിന്റെ പ്രതിനിധികളുണ്ട്. ഇവർക്ക് സുരക്ഷിത വഴിയൊരുക്കുന്നത് ഉദ്യോഗസ്ഥരാണ്.\n2019 മേയിൽ ഒമാനിൽനിന്ന് തിരുവനന്തപുരത്ത് എത്തിയ ബ്യൂട്ടീഷ്യൻ സെറീനയെയും സഹായി സുനിലിനെയും 25 കിലോ സ്വർണം കടത്തിയതിന് കസ്റ്റംസ് പിടിച്ചു. ഇവരുടെ കടത്തുരഹസ്യം തേടിയ റവന്യൂ ഇന്റലിജൻസിന് ലഭിച്ചത് ഞെട്ടിക്കുന്ന വിവരങ്ങളായിരുന്നു. കേരളത്തിലെ അറിയപ്പെടുന്ന ഒരു മ്യൂസിക് ഗ്രൂപ്പിന്റെ മാനേജരാണ് സ്വർണക്കടത്തിന്റെ സംഘാടകൻ. ഇവരുടെ ഗൾഫ് പര്യടനങ്ങൾപോലും സ്വർണക്കടത്തിനുള്ള വഴിയൊരുക്കലായിരുന്നെന്നാണ് കണ്ടെത്തിയത്. 705 കിലോ സ്വർണം കടത്തിയതിന്റെ വിവരങ്ങൾ ഡി.ആർ.ഐ. ശേഖരിച്ചു.\nഈ കടത്തുവഴി വിജിലൻസ് സംഘം അന്വേഷിച്ചിറങ്ങിയപ്പോഴാണ് സ്വർണക്കടത്തുസംഘത്തിന് സഹായികളാകുന്ന കസ്റ്റംസ് ഉദ്യോഗസ്ഥരെക്കുറിച്ച് അറിയുന്നത്. ഇടയ്ക്കിടെ വിദേശത്തുപോയി വരുന്നവരാണ് സെറീനയും സുനിലും. ഇവർ തിരുവനന്തപുരത്ത് എത്തുമ്പോഴെല്ലാം ഒരേ കസ്റ്റംസ് ഉദ്യോഗസ്ഥനാണ് ഇവിടെ പരിശോധനയ്ക്കുണ്ടാകാറ്‌്. പതിവുപോലെ ബാഗേജ് സ്കാനിങ്ങിന് വിധേയമാക്കും. പക്ഷേ, ഇവരുടെ ബാഗേജിലെ സാധനങ്ങൾമാത്രം ഒരിക്കലും പിടിക്കപ്പെടില്ല. സ്‌കാനിങ് മെഷീനിൽ തെളിയുന്നത് ഉദ്യോഗസ്ഥർ ‘കാണില്ല’. അതാണ് കാരണം.\nഇനി കോടതിയിലെത്തുമ്പോൾ കാര്യങ്ങൾ മറന്നുപോകുന്നവരാണ് മറ്റുചില ഉദ്യോഗസ്ഥർ. 2006 മാർച്ച് 29-ന് ദുബായിൽനിന്ന് സിങ്കപ്പൂർവഴി തിരുവനന്തപുരം വിമാനത്താവളത്തിൽ കള്ളക്കടത്ത് സാധനങ്ങൾ ഇറങ്ങുമെന്ന് ഡി.ആർ.ഐ.യ്ക്ക് വിവരം ലഭിച്ചു. വരുന്നവരുടെ കെട്ടും മട്ടും ബാഗിന്റെ വിവരങ്ങളും സഹിതമായിരുന്നു ഇൻഫർമേഷൻ. ഇതറിഞ്ഞ് റവന്യൂ ഇന്റലിജൻസ് തിരുവനന്തപുരം വിമാനത്താവളത്തിലെത്തി. ഇതിനിടയിൽ മൂന്ന് ബാഗുകളുമായി മൂന്നുപേർ സുരക്ഷിതമായി വിമാനത്താവളത്തിന് പുറത്തെത്തിയിരുന്നു. അവരെയും കാത്ത് തമിഴ്‌നാട് സ്വദേശി കാറുമായി പുറത്ത് കാത്തുനിൽപ്പുണ്ട്. മൂന്നുപേരും കാറിലേക്കു കയറി പോകാനൊരുങ്ങുമ്പോഴേക്കും റവന്യൂ ഇന്റലിജൻസ് സംഘം വളഞ്ഞുപിടിച്ചു. കടത്തുസംഘത്തിലെ ഒരാൾ കൈയിലെ ബാഗ് വലിച്ചെറിഞ്ഞ് ഓടി. നികുതിനൽകാതെ കടത്തിയ ലാപ്‌ടോപ്പ് ഉൾപ്പെടെയുള്ള ഇലക്‌ട്രോണിക് സാധനങ്ങളായിരുന്നു മൂന്നുപേരുടെയും ബാഗിലുള്ളത്. ഈ കേസ് കോടതിയിലെത്തിയപ്പോൾ റവന്യൂ ഇന്റലിജൻസ് ഉദ്യോഗസ്ഥന് കാര്യങ്ങളൊന്നും കൃത്യമായി ഓർമയില്ലാതായി. പല കേസുകളുടെയും സ്ഥിതി ഇതാണ്. ഡി.ആർ.ഐ. പിടിക്കുന്ന പല കേസുകളും ശിക്ഷിക്കപ്പെടാതെ പോകുന്നെന്നതാണ് സത്യം.\nതയ്യാറാക്കിയത് : ബിജു പരവത്ത്\nസ്വർണക്കടത്ത്: കാരാട്ട് ഫൈസൽ എംഡിയായ ആശുപത്രിയിൽ കസ്റ്റംസ് റെയ്ഡ്


Petrol price hiked by Rs 1.29 per litre, diesel by Rs 0.97 per litrev | പുതുവർഷ ദിനത്തിൽ ഇന്ധന വില വീണ്ടും കൂട്ടി; പെട്രോളിന് 1.29 രൂപയും ഡീസലിനു 97 പൈസയും കൂടും; വിമാന ഇന്ധന വിലയിലും പാചകവാതക വിലയിലും വർദ്ധന; പുതുക്കിയ തുക ഇന്ന് അർദ്ധ രാത്രി മുതൽ നിലവിൽ വരും - MarunadanMalayali.com\nJanuary 01, 2017 | 07:54 PM IST | Permalink\nന്യൂഡൽഹി: പുതുവർഷത്തിലെ ആദ്യ ദിനം തന്നെ ഇന്ധനവില കൂട്ടി. പെട്രോളിന് 1.29 രൂപയും ഡീസലിനു 97 പൈസയുമാണു കൂട്ടിയത്. രാജ്യാന്തരവിലയിലെ വ്യത്യാസങ്ങൾക്കനുസരിച്ചാണ് വില വർധന. വില നിയന്ത്രണാധികാരം എണ്ണക്കമ്പനികൾക്കുണ്ട്. കഴിഞ്ഞ തവണ പെട്രോൾ ലീറ്ററിന് 2.21 രൂപയും ഡീസലിന് 1.79 രൂപയും കൂട്ടിയിരുന്നു.\nപെട്രോൾ ഡീസൽ വില വർദ്ധിപ്പിക്കുന്നതൊടൊപ്പം വിമാന ഇന്ധന വിലയും പാചകവാതക വിലയും വർദ്ധിപ്പിക്കുന്നുണ്ട്. പാചക വാതക ഒരു സിലിണ്ടറിന്2രൂപ (സബ്‌സിഡി)യാണ് വർദ്ധിച്ചിരിക്കുന്നത്. കഴിഞ്ഞ7മാസത്തിനിടിയിൽ ഇത് 8ാം തവണയാണ് പാചക വാതക വിലയിൽ വർദ്ധനവ് ഉണ്ടായത്. 8.6 ശതമാനമാണ് വർദ്ധിച്ചിരിക്കുന്നത്. പുതുക്കിയ തുക ഇന്ന് അർദ്ധ രാത്രി മുതൽ നിലവിൽ വരും.


ബന്ധങ്ങളുടെ കഥ പറയുന്ന ഹൃദയ്‌സ്‌പർശിയായ ചിത്രമായി 'കൂടെ'... റീവ്യൂ വായിക്കാം..\nYou are at:Home»Reviews»ബന്ധങ്ങളുടെ കഥ പറയുന്ന ഹൃദയ്‌സ്‌പർശിയായ ചിത്രമായി ‘കൂടെ’… റീവ്യൂ വായിക്കാം..\nBy webdesk\t July 16, 2018 No Comments\nപൃഥ്വിരാജ്, പാർവതി, നസ്രിയ എന്നിവരെ കേന്ദ്ര കഥാപാത്രമാക്കി അഞ്ജലി മേനോൻ സംവിധാനം ചെയ്ത ‘കൂടെ’ എന്ന ചിത്രം കഴിഞ്ഞ ദിവസമായിരുന്നു പ്രദർശനത്തിനെത്തിയത്. സിനിമയുടെ പ്രധാന ആകർഷണം നടി നസ്രിയയും സംവിധായിക അഞ്ജലി മേനോനും നാല് വർഷങ്ങൾക്ക് ശേഷം വലിയൊരു തിരിച്ചു വരവ് മലയാള സിനിമയിൽ നടത്തുന്നുവെന്നതാണ്. ബന്ധങ്ങളുടെ കഥ പറയുന്ന ഒരു ഹൃദയസ്പര്ശിയായ ചിത്രയാണ് ‘കൂടെ’. സഹോദരൻ- സഹോദരി എന്നിവരുടെ ബന്ധത്തെയും, കുട്ടികാലത്തെ പ്രണയനിയെ വീണ്ടും വര്ഷങ്ങൾക്ക് ശേഷം കണ്ടുമുട്ടുന്ന ഒരു ഇമോഷണൽ ഫീലും ചിത്രത്തിൽ വളരെ രസകരമായി അണിയിച്ചൊരുക്കിയിട്ടുണ്ട്.\nKoode Movie Stills\n‘കൂടെ’ സിനിമയുടെ അടിസ്ഥാന കഥ ഒരു മറാത്തി ചിത്രത്തിൽ നിന്നാണ് എടുത്തിരിക്കുന്നത്. മറാത്തി ചിത്രം എഴുതി സംവിധാനം ചെയ്ത സച്ചിൻ കുണ്ഡൽക്കറിന് സ്റ്റോറി ക്രെഡിറ്റ്സും ചിത്രത്തിൽ നൽകുന്നുണ്ട്. ഒരു റീമേക്ക് എന്ന് തോന്നാത്ത രീതിയിൽ അഞ്ജലി മേനോന്റെ ശൈലിയിൽ മറ്റൊരു ദൃശ്യാവിഷ്ക്കാരമാണ് ഉടനീളം കാണാൻ സാധിക്കുക. അഞ്ജലി മേനോന്റെ പഴയകാല ചിത്രങ്ങളായ ‘മഞ്ചാടി കുരു, ബാംഗ്ലൂർ ഡേയ്സ് അതുപോലെ തിരക്കഥ മാത്രം എഴുതിയ ഉസ്താദ് ഹോട്ടൽ തുടങ്ങിയ ചിത്രങ്ങളിൽ നിന്ന് ഏറെ വ്യതസ്തമാണ് ‘കൂടെ’. ചിത്രം ആവശ്യപ്പെടുന്ന രീതിയിൽ അഞ്ജലി മേനോന്റെ വേറിട്ടൊരു സമീപനമാണ് സിനിമയിൽ കാണാൻ സാധിക്കുന്നത്. വളരെ പതുക്കെയാണ് കഥ മുന്നോട്ട് നീങ്ങുന്നത്, ചെറിയ ഡയലോഗുകൾ ഇമോഷണൽ രംഗങ്ങൾ കൊണ്ടും കഥ പറച്ചിൽ ഏറെ ആസ്വാദകരമായിരുന്നു.\nസിനിമയുടെ കാസ്റ്റിംഗ് തന്നെയാണ് ചിത്രത്തിന്റെ വലിയ വിജയം എന്ന് പറയാൻ സാധിക്കും. ചിത്രത്തിലെ മൂന്ന് കേന്ദ്ര കഥാപാത്രങ്ങളായ പൃഥ്വിരാജ്, പാർവതി, നസ്രിയ ഏറ്റവും മികച്ച പ്രകടനം തന്നെയാണ് ചിത്രത്തിൽ പുറത്തെടുത്തിരിക്കുന്നത്. പൃഥ്വിരാജിന്റെ സഹോദരിയായിട്ടാണ് നസ്രിയ വേഷമിടുന്നത്. ഇരുവരുടെ ബന്ധങ്ങളുടെ ആഴവും വൈകാരിക രംഗങ്ങളുമാണ് ചിത്രത്തിൽ പ്രധാനമായും കാണാൻ സാധിക്കുന്നത്. കണ്ടിറങ്ങുന്ന ഓരോ പ്രേക്ഷകനും പൃഥ്വിരാജിന്റെ സഹോദരി തന്നെയാണോ നസ്രിയ എന്ന് ആവർത്തിച്ചു ചോദിക്കുന്ന തരത്തിലുള്ള കെമിസ്‌ട്രി ഓരോ പ്രേക്ഷകനും അനുഭവപ്പെടും. ജെനി എന്ന കഥാപാത്രത്തിലൂടെ നസ്രിയ വലിയൊരു തിരിച്ചു വരവാണ് മലയാള സിനിമയിൽ നടത്തിയിരിക്കുന്നത്.\nജോഷ്വാ എന്ന കഥാപാത്രത്തെയാണ് പൃഥ്വിരാജ് അവതരിപ്പിക്കുന്നത്. മോശമായ ഒരു ഭൂതകാലമുള്ള വ്യക്തി എന്ന നിലക്ക് ഒരുപാട് വൈകാരികത മനസ്സിൽ കൊണ്ടു നടക്കുകയും എന്നാൽ ആരോടും ഒരു പരിഭവമില്ലാത്ത യുവാവിനെയായിട്ടാണ് വേഷമിടുന്നത്. പൃഥ്വിരാജിന്റെ കരിയറിലെ തന്നെ ഏറ്റവും മികച്ച പ്രകടനങ്ങളിൽ ഒന്ന് തന്നെയാണ് നിസംശയം പറയാൻ സാധിക്കും. ചിത്രത്തിൽ ഉടനീളം ഇല്ലെങ്കിലും പാർവതിയും പതിവ്പ്പോലെ തന്റെ റോൾ ഭംഗിയായി അവതരിപ്പിച്ചു. സംവിധായകൻ രഞ്ജിത്തിന്റെ ആലോഷി എന്ന അച്ഛൻ വേഷവും പ്രശംസ അർഹിക്കുന്ന ഒരു പ്രകടനം തന്നെയായിരുന്നു. മാല പാർവതി, അതുൽ കുൽക്കർണി, റോഷൻ മാത്യു, ദർശന രാജേന്ദ്രൻ, പോളി വത്സൻ തുടങ്ങിയവർ ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നുണ്ട്.\nചിത്രത്തിലെ ഓരോ ഫ്രെമുകളും മികച്ചതായിരുന്നു. ലിറ്റിൽ സ്വയപിന്റെ ഛായാഗ്രഹണം സിനിമക്ക് ഒരു മുതൽ കൂട്ടായിരുന്നു. രാഹുൽ ദീക്ഷിത്തും എം. ജയചന്ദ്രനുമാണ് സംഗീതം ഒരുക്കിയിരിക്കുന്നത്, ഗാനങ്ങൾ ഇതിനോടകം ഹിറ്റ് ചാർട്ടിൽ ഇടം നേടിയിരുന്നു.5ഗാനങ്ങളും ഒന്നിന് ഒന്ന് മികച്ചതായിരുന്നു. കൂടെ ഒരു ഫീൽ ഗുഡ് ചിത്രമാണ്. മറ്റൊരു ഉസ്താദ് ഹോട്ടലോ ബാഗ്ലൂർ ഡെയ്‌സൊ പ്രതീക്ഷിച്ചു സിനിമയെ സമീപിച്ചാൽ നിരാശ സമ്മാനിക്കും. സിനിമ പ്രേമികൾക്ക് ഒരു പുത്തൻ സിനിമ അനുഭവം തന്നെയാണ് അഞ്ജലി മേനോൻ ‘കൂടെ’ യിലൂടെ സമ്മാനിക്കുന്നത്.\nUser Ratings (4 Votes) 6.9\nPrevious Articleമോഹൻലാലിന്റെ നീരാളിപിടിത്തം വിജയകരമായി മുന്നേറുന്നു\nNext Article ‘സുകൃതം’ കണ്ടതിന് ശേഷം മമ്മൂട്ടിയെ നായകനാക്കി ഒരു സിനിമ തന്റെ സ്വപ്നമായിരുന്നുവെന്ന് പേരൻപ് സംവിധായകൻ


idaneram: നിയമനിര്‍മാണമാണ് നിങ്ങളുടെ രക്ഷാമാര്‍ഗം.\n2018, ജനുവരി 8, തിങ്കളാഴ്‌ച\nനിങ്ങള്‍ക്ക് ഭക്ഷണം, വസ്ത്രം, കിടപ്പാടം, വിദ്യാഭ്യാസം, മരുന്ന് തുടങ്ങി ജീവിക്കാനാവ ശ്യമായതെല്ലാം നല്കുക എന്നത് നിയമനിര്‍മാണസഭയുടെ ചുമതലയാണ്. നിയമനിര്‍മാ ണവും അതിന്റെ നടത്തിപ്പും നിങ്ങളുടെ അനുവാദത്തോടെയും സഹായത്തോടെയും താത്പര്യപ്രകാരവും നടത്തണം. എല്ലാ ഭൗതികസുഖങ്ങളുടേയും അധിവാസസ്ഥാനം നിയമമാണ്. നിയമനിര്‍മാണത്തിനുള്ള അധികാരം നിങ്ങള് കൈക്കലാക്കുക. അതിനാല് ഉപവാസത്തില്‍നിന്നുംആരാധനയില്‍നിന്നും നിങ്ങളുടെ ശ്രദ്ധ നിയമനിര്‍മാണത്തിനുള്ള അധികാരം പിടിച്ചെടുക്കുന്നതിലേക്ക് തിരിച്ചുവിടേണ്ടത് നിങ്ങളുടെ ചുമതലയാണ്. അതാണ്‌നിങ്ങളുടെ വിമോചനത്തിന്റെ മാര്‍ഗം. അതിലൂടെ മാത്രമേ നിങ്ങളുടെ പട്ടിണിക്ക് അറുതിവരൂ. ഒരു ജനത സംഖ്യാപരമായി ഭൂരിപക്ഷമായതുകൊണ്ടുമാത്രം കാര്യമില്ലെന്ന് ഓര്‍ക്കുക. അവര് എല്ലായ്‌പ്പോഴും വിജയം നിലനിര്‍ത്താന് ഏകാഗ്രതയോടെ, ശക്തരായി, വിദ്യാഭ്യാസം നേടി, ആത്മാഭിമാനത്തോടെ നിലകൊള്ളണം.\nat ജനുവരി 08, 2018


പ്രതീക്ഷകൾ മൂശയിൽ : പുത്തനാമഴകിെന്റ രൂപങ്ങളൊരുക്കുന്നു... | 29Oct2020\nവൈക്കം വൈപ്പിൻപടി വടക്കേകണ്ടത്തിൽ ഹരിദാസ് സ്വന്തം ആലയിൽ\nവൈക്കം: വൈക്കം താലൂക്കിൽ മൂശാരിപ്പണി ചെയ്യുന്ന ഏകവ്യക്തി വൈപ്പിൻപടി വടക്കേകണ്ടത്തിൽ ഹരിദാസ് ഇപ്പോൾ തിരക്കിലാണ്. കളിമണ്ണ് അരച്ചെടുത്ത് രൂപങ്ങളുണ്ടാക്കി അതിൽ വെളുത്തീയം ഉരുക്കിയൊഴിച്ച് സ്വർണംപോലെ തിളങ്ങുന്ന വിഗ്രഹങ്ങളും വിളക്കുകളും ഉണ്ടാക്കിയ ഇവരുടെ ജീവിതങ്ങൾ കോവിഡ് മൂലം ക്ലാവുപിടിച്ചിരുന്നു. ക്ഷേത്രങ്ങൾ തുറന്നതോടെ ഹരിദാസിനെപ്പോലെയുള്ളവരുടെ ജീവിതത്തിന് പ്രതീക്ഷയുടെ നിറംവെച്ചുതുടങ്ങി.\nക്ഷേത്രങ്ങളിലേക്കുള്ള പൂജാപാത്രം, വിഗ്രഹം, വിളക്ക്, ഓട്ടുപാത്രങ്ങൾ എന്നിവ നിർമിച്ചുനൽകിയായിരുന്നു ഹരിദാസിന്റെ കുടുംബം കഴിഞ്ഞിരുന്നത്.\nകോവിഡ് വന്നതോടെ ക്ഷേത്രങ്ങൾ അടച്ചു. ഇതോടെ ഹരിദാസിനെപ്പോലെയുള്ളവർ പ്രതിസന്ധിയായി. നാലുമാസമായി പണിയില്ലാതെ മൂശ അടച്ചിട്ടു. അതുവരെയും കുടുംബം കഴിഞ്ഞിരുന്നത് വളരെ ബുദ്ധിമുട്ടിയായിരുന്നുവെന്ന് ഹരിദാസ് പറയുന്നു.\nക്ഷേത്രങ്ങൾ നിയന്ത്രണങ്ങളോടെ തുറന്നപ്പോഴാണ് പ്രതിസന്ധിക്ക് അറുതിയായത്. സംസ്ഥാനത്തെ വിവിധ ക്ഷേത്രങ്ങളിൽനിന്ന് പൂജാപാത്രം, വിളക്ക്, ഓട്ടുപാത്രങ്ങൾ തുടങ്ങിയവ നിർമിക്കാൻ ഓർഡറുകൾ വന്നുതുടങ്ങി. കൂടാതെ, ഹോട്ടലുകളിൽനിന്നും റിസോർട്ടുകളിൽനിന്നും സാധനങ്ങൾ നിർമിച്ചുനൽകാനായി ആളുകൾ എത്താറുണ്ടെന്ന് ഹരിദാസ് പറയുന്നു.\nപാരമ്പര്യത്തനിമയോടെയാണ് ഹരിദാസ് ഓട്ടുപാത്രങ്ങളും പൂജാപാത്രങ്ങളും നിർമിക്കുന്നത്. മണ്ണും ചെളിയും കളിമണ്ണും കുഴച്ച് വിഗ്രഹങ്ങളുടെയും പാത്രങ്ങളുടെയും രൂപമുണ്ടാക്കി ചുട്ടെടുക്കും. അതിനുള്ളിൽ മെഴുകുവെയ്ക്കും. തുടർന്ന് ഡിസൈനിൽ ചുട്ടെടുക്കും. മെഴുക് കുത്തിയെടുത്ത് കളിമണ്ണിന്റെ രൂപത്തിൽ വെള്ളോട് ഉരുക്കിയൊഴിച്ചാണ് നിർമാണം. വാളൻപുളിയുടെ വിറകാണ് ഉപയോഗിക്കുന്നത്. എറണാകുളത്തുനിന്നാണ് വെള്ളോടിനുള്ള ചെമ്പും വെളുത്തീയവും വാങ്ങുന്നത്. കളിമണ്ണും മറ്റ് അസംസ്കൃതവസ്തുക്കളും ഇപ്പോൾ കിട്ടാൻ ബുദ്ധിമുട്ടുണ്ടെന്ന് ഹരിദാസ് പറയുന്നു.\nഅച്ഛൻ രവീന്ദ്രന്റെ പാരമ്പര്യം പിന്തുടർന്നാണ്, ബിരുദധാരിയായ ഹരിദാസ് മൂശാരിപ്പണിയിലേക്കിറങ്ങിയത്. അമ്മ ഓമനയും ഭാര്യ രാജിയും മക്കൾ അഞ്ജിതയും അഭിനന്ദും ഹരിദാസിന് പിന്തുണയുമായുണ്ട്.\nഉത്തരവാദിത്തടൂറിസത്തിന്റെ ഭാഗമായി ജില്ലയിലെത്തുന്ന സഞ്ചാരികൾ ആലയിലെത്താറുണ്ടെന്ന് ഹരിദാസ് പറയുന്നു.\n‘അമ്മൂമ്മ’യായ സന്തോഷം പങ്കിട്ട് സ്ഥാനാർഥി\nകോട്ടയം : ചൂടുപിടിച്ച പ്രചാരണത്തിരക്കിനിടയിൽ സ്ഥാനാർഥി അമ്മൂമ്മയുടെ റോളിലേക്കും. ..\nആണ്ടൂർ ഉത്സവത്തിന് കൊടിയേറി


ഒരു രാജ്യം ആത്മാഭിമാനത്തോടെ ഒന്നായി നില്‍ക്കാന് എല്ലാ സമയത്തും കഴിഞ്ഞെന്നു വരില്ല. ചില നേട്ടങ്ങള്.. ചില വിജയങ്ങള്.. ചില മാറ്റങ്ങള്.. ഇത്തരം സന്ദര്‍ഭങ്ങളിലാകും ഒരു രാജ്യത്തിന്റെ ജനങ്ങളുടെ ആവേശം പരകോടിയിലെത്തുക. ഇന്ത്യയും അത്തരം സന്ദര്‍ഭങ്ങളിലൂടെ പലകുറി കടന്നു പോയിട്ടുണ്ട്. അത്തരം അപൂര്‍വമായ ഒരു സന്ദര്‍ഭമായിരുന്നു 2014 സെപ്തംബര് 24ന് രാജ്യം ദര്‍ശിച്ചത്. ബഹിരാകാശ ഗവേഷണ രംഗത്ത് വലിയൊരു കുതിച്ചു ചാട്ടമാണ് ഇന്ത്യ ഈ ദിനം കാഴ്ചവച്ചത്. പത്ത് മാസക്കാലത്തെ കാത്തിരിപ്പിനൊടുവില് ഇന്ത്യയുടെ മംഗള്‍യാന് എന്ന ബഹിരാകാശ പേടകം ഒരു ചെറുതെറ്റുപോലും വരുത്താതെ ചൊവ്വയുടെ അന്തരീക്ഷത്തെ തൊട്ടു.\nഅത്ഭുതത്തോടെയാണ് ലോക ജനത ഇന്ത്യയുടെ വിജയം കണ്ടത്. പരിമിതമായ സൗകര്യങ്ങള് മാത്രം പ്രയോജനപ്പെടുത്തി. ചെലവുകള് വളരെ കുറച്ച് ഇന്ത്യ നേടിയ വിജയം ഏതൊരു രാജ്യത്തെയും അസൂയപ്പെടുത്തുന്നതാണ്. ആദ്യ സംരംഭത്തില് തന്നെ ചൊവ്വ ദൗത്യം വിജയിപ്പിച്ച രാജ്യമെന്ന സ്ഥാനം കൈവരിച്ചുവെന്നതും ഏറെ മാറ്റുകൂട്ടുന്നു. ഇത് വെറുമൊരു വിജയം എന്നതിലുപരി രാജ്യത്തിന്റെ സാമ്പത്തിക മേഖലയെ വലിയതോതില് സ്വാധീനിക്കാന് കഴിയുന്ന നേട്ടമാണിത്. ബഹിരാകാശ വ്യവസായ രംഗത്ത് ശക്തമായ സാന്നിധ്യമാകാന് ഇന്ത്യക്ക് കഴിയുമെന്നത് നിസംശയം പറയാവുന്ന ഒന്നായി മാറി. ചെലവു കുറഞ്ഞ രീതിയില് ബഹിരാകാശ ദൗത്യങ്ങള്‍ക്ക് മറ്റു രാജ്യങ്ങള് ഇന്ത്യയെ തേടിയെത്തുമെന്നും ഈ വിജയത്തിന്റെ ബാക്കിപത്രമാകും.\nഇത് ഒരു തുടക്കം മാത്രമാണ്. പുതിയ പടവുകള് കയറാന് ഇന്ത്യന് ബഹിരാകാശ ഗവേഷണ വിഭാഗമായ ഐഎസ്ആര്‍ഒ തയാറായിരിക്കുന്നുവെന്ന് വ്യക്തമാണ്. ഈ വിജയത്തില് പങ്കെടുത്ത, ഇതിന് പിന്തുണ നല്‍കി ഏവര്‍ക്കും അഭിനന്ദനങ്ങള്..